
Aruba centro academico 
di musica clasico 



E violinista Venezolano famoso, Simon Gollo, ta kere 
cu Aruba por bira e Aspen’ di Caribe. Esta un centro 
academico di musica clasico. E musico lo organisa un 
festival di musica di camara entre 8 y 16 di juni proximo. 

Lesa mas riba pagina A6. 


Premio chikito tambe 
ta conta 



Premionan grandi, ariba di 5000 florin, den e weganan di 
Lotto, no ta keda aden. Den sentido cu su ganadonan ta bin 
cobra. Pero esaki no ta e caso cu premionan chikito. 

Lesa mas riba pagina A7. 


Muchanan hopi jong terorisando’ 

Pos Chikito 



Un grupo di mas o menos 30 mucha entre 10 y 15 aña ta haci e bida di e habitantenan di Pos 
Chikito y Sabanta Basora asina dificil, cu e ultimo nan a bati alarma. E cadena di husticia a sinta 
hunto cu nan y minister a priminti un plan cu accion prome fm di siman. 

Lesa mas riba A3. 



E siman aki: 
renobacion di 
Colegio 
San Nicolas 

Diasabra Bon Dia Aruba a publica 
un biaha mas riba e situacion na 
Colegio San Nicolas cu entre otro 
ta peligroso pa salud di docente 
y alumno. Ayera e minister a 
anuncia cu e siman aki lo cuminsa 
cu e renobacion y extension di e 
scol avansa. 

Lesa mas riba pagina A2. 

Pronostico di tempo 

Parcialmente nubia 


ORANJESTAD - Pro- 
nostico di tempo ta indica 
cu tempo ta parcialmente 
nubia Temperatura maxi- 
mo ta 31° grado y temper- 
atura minimo ta 26°. 


Tempo pa mainta: Parcial- 
mente nubia. Maximo: 31. 
Heatindex te 35°. Indice ul- 
travioleta:ll. 

Biento di oost alrededor di 


17 nudo cu rafaga di 27 nudo. 
Posibilidad di awa menos cu 
20 %. 

Tempo pa anochi: Poco 
nubia te parcialmente nubia. 


Leve posibilidad di awa 
despues di madruga. 

Biento di oost alrededor di 
15 nudo cu rafaga di 25 nudo. 
Posibilidad di awa menos di 
20 %. □ 



Bo cadena 
di numbernan 
di suerte ta duna 
e number di awe 

Minister: 

E siman aki ta cuminsa renoba y amplia 
Colegio San Nicolas 


SAN NICOLAS - Gobi- 
erno lo renoba y extende 
Colegio San Nicolas den 5 
fase. E prome fase lo cum- 
insa e siman ki y e compa- 
nia Freman lo haci e tra- 
bou. 

Esaki minister Michelle 
Hooyboer- Winklaar a anun- 
cia den un relato ayera. Di- 
asabra Bon Dia Aruba a pu- 
blica atrobe e problemanan 
serio cu tin, enfocando riba e 
efectonan negativo riba salud 
y siguridad. Esaki a haci en- 
tre otro cu un docente a bira 
malo y tambe studiantenan. 

Ayera e minister a duna e 
informacion riba e plan cu 
mester soluciona e problem- 
anan na e scol avansa cu tin 
di haber cu falta di espacio y 
mantencion. E renobacion lo 
wordo ehecuta den diferente 
fase teniendo na cuenta cu 
ainda les lo sigui mientras cu 
renobacion ta tumando luga, 


asina e minister ta splica. 
Den e prome fase lo bay haci 
un ampliacion di e ‘leraren- 
kamer’ cual actualmente no 
ta adecua pa e cantidad di do- 
cente cu tin. Tambe lo traha 3 
oficina nobo cu lo bira un di 
dos piso nobo. Den e prome 
fase aki e scol lo ricibi un ex- 
tra lokaal cu lo yuda alivia e 
parti di scarsedad di lokaal pa 
duna les. 

E siguiente fase ta e renoba- 
cion completo di Arubanita 
como tambe un heki rond 
Colegio San Nicolas. “Esaki 
sigur lo aporta na un miho 
nivel di siguridad pa e studi- 
ante y docentenan”, minister 
ta bisa. Den total tin 5 fase di 
renobacion y ampliacion cu 


ta forma parti di un ‘master- 
plan completo’ pa Colegio 
San Nicolas. 

Encuentro di informa- 
cion 

Dialuna awo lo sinta cu e 
contratista, DOW, e direc- 
tiva di e scol y demas part- 
ner pa hunto determina con 
lo organisa e trabou pa asina 
operacion di e scol por sigui 
normal. Asina determina es- 
aki lo informa e personal di 
Colegio San Nicolas como 
tambe e mayornan y alum- 
nonan di e trabounan y im- 
plicacion nan di e fase cu ta 
bay start otro siman. 
Ministerio di Enseñansa 
hunto cu Dienst Publieke 
Scholen (DPS) y rectorado a 
palabra cu lo bin encuentro- 
nan pa personal y mayornan 
cu informacion di e master- 
plan completo asina tur de- 
taye ta cla. 

“Nos no ta cla, ainda tin re- 
unionnan tumando luga 
pero mi tin tur confiansa cu e 
persona y departamentonan 
encarga cu e proyecto pa cu 
Colegio San Nicolas ta com- 
parti e vision na bienestar pa 
un y tur den e scol”, e man- 
datario a expresa su mes.Q 

‘Plan integralpa actua fin di siman’ 

Grupo di mucha jongta ‘terorisa’ Pos Chikito y Sabana Basora 


ORANJESTAD - Un gru- 
po di habitantenan y may- 
ornan hopi preocupa a 
sinta hunto cu minister di 
Husticia y otro represent- 
antenan di husticia mane- 
ra OM y polis pa papia 
riba un grupo di mucha 
cu ta terorisa e barionan 
Pos Chikito y Sabana Ba- 
sora. 

Esaki minister Arthur Dow- 
ers ta informa ayera nochi. 
Pa varios luna e grupo di 
mucha, ta papia di un canti- 
dad di 30, entre 10 pa 15 aña 
ta comete vandalismo riba 
casnan y despues ta rondo- 
na e victimanan cu menasa 
haciendo asina e bida den 
bario casi imposibel. E habi- 
tantenan a expresa cu nan ta 
sinti nan mes hasta prizonero 
den nan propio cas. 

Bisiñanan a conta durante 
e reunion cu nan ta bou di 
e impresion cu hopi di e 
muchanan aki ta wordo laga 
atras pa nan cuenta. Nan ta 
bou di supervision y guia e 
hobennan mas grandi den 
e bario, cu na nan turno ta 
bende droga y ta hacido di 
malo. “Ta hobennan cu ta 
cana arma y guia pa maldad. 
Lamentablemente e propio 
mayornan ta permiti of ta 
tolera esaki y ta biba di loke e 
muchanan aki ta horta for di 
e casnan den bario. Un di es- 
unnan presente ta conta con 
un ciudadano a wordo horta 
precisamente 16 biaha den su 
propio cas”, asina e minister 
ta duna di conoce. 

Brigilio Geerman tin su 
mama di 88 aña y cu tin 55 
aña bibando den e bario. E1 
a convenci cu e problema a 
cuminsa ora cu no a defmi 
un bon zona di vivienda 
den e bario. “Gobierno a 


laga traha masha hopi cas di 
pueblo den Pos Chikito y 
asina a causa e problemanan 
cu ta reina awe”, asina e ta 
bisa. Un ciudadano a expresa 
cu a pidi di kita e muchanan 
concerni fe nan mayornan y 
pone nan den un centro pa 
asina ‘trata di salba loke por 
salba ainda di nan caracter’. 

Plan di accion 


E participantenan na e re- 
union a acorda cu lo topa di 
nobo cu e minister y evalua 
e proceso. Pero nan a alerta 
cu nan no lo sinta warda 
mucho mas. E mandatario 
a sigura nan cu, hunto cu e 
departamentonan presente, 
cu lo haci trabou di e situa- 
cion aki mesora. E minister 
tambe a adverti habitantenan 
y mayornan di Sabana Basora 


responsabilidad di e mayor- 
nan. E ta bisa cu tin casonan 
di muchanan hopi jong cu ya 
ta causando hopi problema y 
no por ta cu nan ta kere cu 
nan por sigui haci y deshaci 
den bario sin cu tin sancion 
contra nan. “Bo ta sinti cu 
tin varios hende cu ta cansa, 
echt harta bo por hasta bisa, 
di cierto comportacion di e 
hendenan aki y loke a wordo 



Minister Dowers a priminti 
esunnan presente na e re- 
union cu lo bin cu accion di 
polis den bario hopi lihe. Pa 
awe (dialuna) caba lo tin mas 
control y lo bin cu accion 
structura pa bishita cas pa cas 
pa papia cu e bario, e ta bisa. 
Lo trata e ahustacionnan cu 
mester bin den ley, lo boga 
pa pone e muchanan aki den 
Centro Ortopedagogico pa 
nan por haya guia y trata di 
saca nan for di e circulo vi- 
cioso cu nan ta den, e minis- 
ter a expresa. 


Departamento Forensico 
Ortopedagogico nobo 

ORANJESTAD - Minister di Husticia a anuncia 
cu lo bin cu un departamento nobo den Centro 
Ortopedagogico. E Departamento Forensico Or- 
topedagogico aki ta pa diagnostica y trata hoben- 
nan cu a bini den contacto cu husticia. 

Esaki ta dicidi despues reunionnan siman pasa a conti- 
nua pa busca solucion pa e retonan cu ta presentando cu 
hobennan problematico. Esaki ta hobennan cu ta lanta 
sin educacion y formacion na cas. 

E minister a instala e prome miembronan di e comision 
cu lo duna contenido na un maneho integral pa atende 
cu e problematica aki. Q 


y bisindario pa educa nan yi- 
unan. Si no husticia lo pone 
un man riba nan. E1 a prim- 
inti di tin ‘un plan integral 
cla pa fm di e siman aki pa 
asina por actua na un forma 
organisa y bon coordina na 
momento cu drenta e bario 
pa brinda un alivio na e bisi- 
ñanan cu si ta comporta nan 
mes y kier biba den bida nor- 
mal y den trankilidad’. 

Guia 

E minister ta bisa cu no ta 
e meta pa cera e hobennan 
pero duna nan y nan famia 
guia tambe. Pero di otro 
banda ta keda mustra riba e 


expresa awe ta expresionnan 
basta pisa, pero basa riba e 
hecho cu nan ta sinti cu nan 
ta para nan so den e lucha 
aki.” 

E1 a splica cu ta berdad cu 
husticia no ta ekipa tur ora pa 
actua di biaha pasobra hopi 
bes segun cu ta detecta of 
constata problema ta adapta 
e leynan. A cuminsa, antici- 
pando riba cierto problema, 
cu conceptonan pa loke ta 
diferente aspecto unda mes- 
ter intervencion basa riba 
leynan. 

E mandatario a menciona, 
entre otro, actua mas pisa 


contra “samenscholing” (bin 
hunto den grupo), prohibi 
hende di ta cierto caminda; 
implementa cierto oranan cu 
muchanan di cierto edad no 
mag di ta riba caya, y actua 
den cierto situacionnan cu ta 
envolve benta di droga. 

Rista preventivo 

Sr. Dowers ta bisa tambe cu 
e por a compronde cu hasta 
tin varios habitante di e bario 
cu no kier a bin e reunion 
pasobra nan tin miedo cu e 
muchanan lo bay tira piedra 
riba nan cas of lo tuma otro 
tipo di accion contra nan 
despues. 

“Si tin cualkier reaccion di 
cualkier uno di e muchanan 
aki aworaki contra di cualkier 
hende den e bario ta nifica cu 
lo bay tin un presencia suma- 
mente grandi di polis den e 
bario. 

Lo rista preventivo tur hende 
na momento cu tin un reac- 
cion basa riba e hecho cu nos 
a sinta awe cu hendenan den 
bario.” E accion aki lo ta in- 
mediatamente y e lo nifica 
presencia di un grupo di por 
lo menos 24 polis den bario 
y un molester grandi pa tur 
hende den e bario, pero mi ta 
sigur cu esunnan cu ta di bon 
boluntad lo acepta e molester 
pa por trece e trankilidad y 
ordo cu mester tin.” 

Finalmente e minister ta ex- 
presa cu no ta responsabi- 
lidad di gobierno pa lanta y 
educa yiu. “Awo si bo no por 
haci esey nos mester tuma 
e educacion di bo yiu over. 
Mi no ta kere esaki lo bay sin 
sancion, mi no ta kere por 
ehempel cu hendenan cu ta 
cobra onderstand ta bay keda 
cobra volle onderstand anto 
ami - esta nos sociedad den 
su totalidad - ta bay cuida bo 
yiu.’O 


Segun Departamento di Impuesto 

Falsificacion papel di seguro ta 
keda un problema 


ORANJESTAD - Ainda ta 
registra caso di persona cu 
ta bay cumpra nan plachi 
di number di auto 2015 cu 
papel di seguro falsifica. 

Esaki vocero Meverly Ro- 
mano di Departamento di 
Impuesto ta bisa Bon Dia 
Aruba. E ta adverti cu nan tin 
experiencia caba riba e tipo di 


falsificacion ey. Na momento 
cu nan ta detecta algo, natu- 
ralmente e cliente no ta wor- 
do permiti pa haya su plachi. 

Ya caba Departamento di 
Impuesto a yega di denuncia 
publicamente e tipo di prac- 
ticanan aki cu ta contra ley. 
Sra. Romano ta bisa cu su 
personal a detecta varios caso 


di falsificacion di papel di 
seguro recientemente. “Nos 
tin basta bista riba e parti di 
seguro.” 

E aña aki atrobe personanan 
ta purba di falsifica e docu- 
mento di seguro via scanner. 
Nan ta traha copia of nan ta 
haci un scan y nan ta falsifica 
e cifranan riba dje.Q 

ABV: 


10 di maart lo cuminsa negocia CAO pa hospital 



ORANJESTAD - Fe- 
cha pa cuminsa negocia 
un contracto colectivo 
(CAO) pa Horacio Odu- 
ber Hospital ta dia 10 di 
maart. Recientemente 
Bon Dia Aruba a publica 
cu esaki lo pasa den luna 
di maart y presidente di 
sindicato AVB, esta Gina 
Maduro awo ta confirma e 
fecha exacto. 

E CAO aki lo tin hopi reto 
cu ne, segun sra. Maduro. E1 
a mira den otro medionan cu 
minister di Salud esta Alex 
Schwengle a duna di entende 
cu AZV ta un seguro y e no 
ta un instancia cu ta fmancia 
CAO pa hospital. “E tin ra- 
son, nos ta traha pa hospital. 
Ni pa gobierno ni pa AZV. 
Nos ta traha pa hospital y ta 
nan mester wak pa nan traha- 
donan. Awo nan probleman- 


an organisatorio ta nan prob- 
lema, pero nan trahadonan 
tambe y esaki nan tin cu per- 
cura pe.” 

Hospital tin hopi placa riba 
caya y nan ta purbando duro 
pa haya e placa aki bek, se- 
gun sra. Maduro. E causa ta 
cu hopi hende ta bin di afo 
y haci uzo di e departamen- 
tonan di hospital y despues 
ora di bay bek, mester cobra 
pe servicio. “Nos como sin- 
dicato tin comprension pa tur 
problemanan cu hospital tin, 
pero hopi di e problemanan 
aki ta nan mes tin culpa di 
dje”, sra. Maduro ta comenta. 
E CAO, cu nan kier negocia 
pe trahadonan, posiblemente 
lo trece un peso fmanciero pa 
Hospital. Pero sra. Maduro 
ta bisa cu un dunando di tra- 
bou manera hospital ya caba 
mester tin placa un banda pe 


negociacion di 2015. E placa, 
sin importa di unda e ta bin 
mester t’ey pa por wordo ne- 
gocia, ABV ta haya. 

Semper tin problema 

Segun sra. Maduro, na hospi- 
tal semper tin problema ora ta 
yega na negocia pa un CAO. 
Pero nan ta wak, como sindi- 


cato, unda hospital por a cor- 
ta gasto tambe. “Nos a mira 
unda nan por a baha gasto y 
unda tin ganashi, pues nos ta 
keda positivo”, sra. Maduro 
ta comenta. 

Manera Bon Dia Aruba a pu- 
blica recientemente, e ambi- 
ente actual no ta esun di mas 
facil pa negocia un CAO, 
considerando e situacion di 
AZV y presupuesto di gobi- 
erno. 

“Mirando tur cos, mi ta kere 
cada aña pa sindicato ta bira 
mas dificil pa haci negocia- 
cion di CAO, mirando e de- 
saroyo general di pais Aruba”, 
presidente di ABV ta bisa. E ta 
kere cu como sindicato, nan 
mester prepara nan miem- 
bronan pa nan ta na haltura 
di e situacion tambe. 

Tur esaki ta importante pa 
evalua si e compania por car- 
ga locual e trahadonan ta pi- 
diendo na un forma respon- 
sabel. E ta spera cu durante 
negociacion, cada partido en- 
volvi por yega na otro.Q 



Informacion desaroyo San Nicolas 

Segun minister KVK tin e problema cu comunicacion interno 



ORANJESTAD - Den e 
ultimo reunion cu Ca- 
mara di Comercio (KVK) 
minister Otmar Oduber 
a priminti miho comuni- 
cacion entre tur e parti- 
donan envolvi. Pero segun 
e, a sali cla cu KVK mes ta- 
batin un problema cu co- 
municacion interno. 

Diasabra minister Oduber di 
Turismo, Transporte y Cul- 
tura a reuni cu KVK y repre- 
sentantenan di tur instanci- 
anan envolvi den e desaroyo 
di San Nicolas. 

Siman pasa KVK a indica falta 
di coordinacion den tur e de- 
saroyonan economico y cul- 
tural planea pa San Nicolas. 
Y tambe cu gobierno no ta 


informa y envolvi KVK debi- 
damente. 

E minister a haci esfuerso pa 
convenci KVK, asina por lesa 
den e relato riba e reunion di 
diasabra, cu e plannan no ta 
algo cu ta ‘sosodiendo spon- 
taneo’. E kier mustra cu ta 
algo ‘coherente tumando 
luga, un bon plan, un bon 
maneho y un vision’. Ycu tur 
partidonan riba tereno di cul- 
tura tambe ta carga esaki. 

Y e kier remarca atrobe cu 
‘tabata hopi cla cu di parti di 
Camara di Comercio cu e co- 
municacion interno tabatin 
un problema, riba diferente 
puntonan cu nan a kere cu 
nan no a wordo inclui, na un 
forma hopi cla a mustra cu 


nan tabata invita na tur e sesi- 
onnan y encuentronan, pero 
no tabatin un traspaso di in- 
formacion interno cerca nan 
mes y pa cual nan lo bay de- 
libera riba dje den nan seno’. 


Bon Dia Aruba no a haya 
e banda di KVK ainda si 
realmente e instancia a in- 
dica cu nan tabatin un prob- 
lema interno di traspasa 
informacion. □ 

A pospone tratamento 

Caso ladronicia na gran escala di autonan ta sigui otro luna 



ORANJESTAD - Manera 
Bon Dia Aruba a publi- 
ca, diabierna Corte den 
Prome Instancia a trata e 
caso penal contra e grupo 
Gregory Kingsale, Eddy 
Angela, Raymond Madu- 
ro, Silvio Geerman, Ryan 
Robert. E grupo aki ta 
wordo sospecha cu entre 
januari 2013 y maart 2014 
a horta un cantidad di au- 
tonan. 

Tambe Fiscal ta acusa nan di 
ta forma parti di un organi- 
sacion criminal. Nan tabata 
desmantela autonan y bende 
piezanan. Tambe cambia 
number di chasis y bende 
auto. A haya un cantidad di 
pieza y partinan di auto den 
un deposito na Dakota cu 
ta riba nomber di Robert. 
Flopi di e autonan ta di marca 
Toyota y Mitsubishi. Contra 
Geerman, Fiscal a presenta 13 
acusacion mientras cu contra 
Angela, 8 acusacion. 

Ta asina cu abogado di Ray- 
mond Maduro ta hopi malo y 
no por bin. A pospone e caso 
pa 10 maart. Fiscal a propone 
pa 12 maart y lo bay trata caso 


contra L. y B. cu tambe ta so- 
spechoso pero a wordo laga 
liber. 

Hues a mustra cu 2 di octo- 
ber 2013 Polis a para un auto 
Hyundai banda di Mundo 
Nobo na Santa Cruz pa con- 
trol. Den e auto a haya mari- 
huana y e dos ocupantenan 
C. y Geerman a keda deteni. 
Despues nan a wordo laga 
liber. Investigacion a mustra 
cu e auto ta di Robert. Den 
e auto tabatin un plachi di 
number, segun Geerman. 
Hues a bisa cu segun relato di 
Polis no ta asina. E hoben B. 
tambe ta papia di un number 
cu a laga atras. 

Geerman a bisa Hues cu el a 
haya un auto Yaris pa drecha 
y e number tabata di e auto 
aki. Segun Geerman el a coy 
number di otro auto pone 
riba e Yaris. E1 a splica cu e 
doño a kita e number di auto 
y Geerman ta kere cu pa evita 
cu lo bay core cu e auto rond. 
Geerman a hiba e Yaris na 
cas di su tata pa spuit e auto 
den cabina di spuit. E1 a splica 
Hues cu e no tin compressor. 
E1 a sigui bisa cu e no a logra 
hiba e auto pasobra e Yaris 


a wordo confisca y a wordo 
pluma na warda di Polis. 

Polis a bay investiga na un 
cas y a haya diferente porta 
di auto y asiento di auto poni 
riba otro. Tambe a haya par- 
tinan di un pickup Isuzu. A 
resulta algun dia prome ta- 
batin denuncia di ladronicia 
di pickup Isuzu. Un testigo a 
declara cu el a mira un pick- 
up completo den cura di cas 
y despues e pickup a wordo 
desmantela. Polis e ora ey a 


confisca e Yaris, e Hyundai 
y e piezanan. E pickup Isuzu 
ta di Gobierno. E persona a 
reconoce e porta y otro pie- 
zanan. Polis a entrega e pie- 
zanan na Garashi Central. 
Geerman a bisa Hues cu e 
piezanan ey ta bieu di 2008 
- 2009. E1 a bisa cu el a haya 
castigo pa esakinan caba. Esey 
ta procedente di ladronicia cu 
el a haci. E1 a desmenti di a 
hiba un pickup Isuzu na e cas 
ey pa desmantela. 


Asina Hues a keda repasa cada 
un di e casonan di ladronicia 
di auto y den oranan di atardi 
el a dicidi di pospone e caso. 
A keda palabra cu tratamento 
di e caso lo sigui riba otro 
dia den siman y no riba e di- 
anan usual pa casonan penal. 
Tratamento lo sigui diamars 
10 di maart caminda Fiscal 
lo presenta su rekisitorio y 
bisa si e ta haya e sospecho- 
sonan culpabel y ki castigo e 
ta exigi. □ 


4 siman di prizon pa ladron di sistema 

di siguridad 


ORANJESTAD - E 
hombernan M.G. y A.J. 
mester a presenta dilanti 
Hues pa e caso penal cu 
Ministerio Publico a cum- 
insa contra nan. A resulta 
cu ningun di dos a pre- 
senta. 

E abogado mr. Sjiem Fat si a 
presenta pero a bisa Hues cu e 
no sa di e duo aki. Fiscal a pidi 
Hues pa trata e caso a pesar cu 
e sospechosonan no ta pre- 
sente. Hues a bay di acuerdo 


cu e peticion di Fiscal. 

Fiscal a acusa nan cu riba 
7 mei 2014, nan a horta un 
sistema di siguridad, mas luz, 
4 camara y un pantaya. Hues 
a bisa cu segun e proces-ver- 
baal di Recherche, a scucha 
testigonan cu a splica con e 
articulonan al fin al cabo a 
bolbe bay cerca e doño. Tin 
un di e sospechosonan H. cu 
a basha abou cu a bay horta 
e articulonan y a menciona 
G. y J. Tanto G. y J. a wordo 
interoga y nan a admiti di a 


horta e articulonan aki. 

Fiscal a bisa Hues cu e ta haya 
nan culpabel. E1 a mustra cu 
G. tabata algun dia cera. J. a 
keda un dia so cera y laga liber 
pero tin diferente caso mas cu 
lo bin contra dje. 

Fiscal a exigi 14 dia di prizon 
pa G. di cual 7 dia ta condi- 
cional y 2 aña di prueba. Pa 
J., Fiscal a bisa cu teniendo 
cuenta cu e ta un recidivista, 
el a exigi 4 siman di prizon. 
Abogado mr. Sjiem Fat a bisa 
cu J. a admiti di a horta y a 


hiba e articulonan 
bek. E ta sin tra- 
bou. 

Sentencia 

Hues a cera trata- 
mento di e caso y 
a dicta sentencia di 
biaha. Hues ta haya 
cu nan ta culpabel 
di ladronicia. E ta 
haya cu G. y J. no 
ta respeta propie- 
dad di otro. Hues a bisa cu e 
ta haya exigencia di Fiscal na 
su luga. E1 a condena G. na 14 



dia di prizon di cual 7 dia ta 
condicional cu 2 aña di prue- 
ba, mientras cu J. el a condena 
na 4 siman di prizon.Q 

Segun violinista famoso Simon Gollo: 

‘Aruba tin tur condicion pa bira Aspen den Caribe’ 



ORANJESTAD - E vio- 
linista Venezolano y aca- 
demico di musica, Simon 
Gollo, lo realisa un festival 
di musica di camara entre 
8 y 16 di juni proximo. E 
ta kere cu un proyecto 
asina tin un balor agrega 
pa Aruba su turismo. Ya 
cu e turista di awendia 
no solamente ta bishita 
un destinacion pa nan re- 
cursonan natural, sino cu 
nan ta buscando algo mas 
semper. 

Segun sr. Gollo, e centronan 
grandi di cultura ta esunnan 
cu ta produci mas turismo, 
specialmente otro tipo di tur- 
ismo di mas nivel y calidad. 
P’esey e ta kere cu Aruba tin 
tur e condicionnan pa bira un 


escenario musical. 

Te hasta e ta visualisa cu nos 
isla por bira como e ciudad 
Mericano Aspen, den Caribe, 
conoci pa su festival y aca- 
demia di musica clasico. E ta 
considera cu e proyecto aki ta 
brinda un bon oportunidad 
pa Aruba por desaroya un 
festival, cu no ta basa uni- 
camente den un concierto. 
Sino cu nos isla lo por bira 
un centro academico di mu- 
sica clasico, unda hobennan 
cu talento rond mundo por 
bin siña musica. 

Te hasta esaki lo por bira e 
fundeshi pa e creacion di un 
orkesta hubenil di musica di 
camara na Aruba. Pa medio 
di un academia, nan lo por 


genera recurso propio pa 
medio di inscripcion, etc..., 
y asina bira independiente di 
subsidio. 

E ta kere cu un proyecto 
asina lo por haya acogida 
na otro parti di nos region. 
Sinembargo e ta haya cu 
Aruba tin e condicion ideal, 
y e ta un pais cu ta genera un 
gran confiansa. Ademas mi- 
rando cu Aruba ta un pueblo 
culto, e ta considera cu hopi 
Arubiano lo ta pro pa nan yi- 
unan por haya un alternativa 
di e nivel academico musical 
aki. 

Nuevo Mundo 

E ta un proyecto cu original- 
mente a nace na Venezuela 
15 aña pasa. Sr. Gollo, kende 
ta gerente cultural tambe, a 
funda e asina yama festival 
y academia di musica Nue- 
vo Mundo, cual e kier trece 
Aruba. Pa tal motibo e ta 
tumando contacto cu min- 
isterio encarga cu cultura, pa 
realisa un presentacion di e 
proyecto aki cu ta busca pa 
stimula nos muchanan y ho- 
bennan riba e disciplina di 
musica clasico. 

E ta un proyecto di desar- 
oyo cultural y artistico cu 
sr. Gollo a haci realidad exi- 
tosamente na Maracaibo. E 
ta bisa cu e proyecto aki a 
cuminsa pober, cu 12 per- 
sona como publico y despues 
di 15 aña tabatin entre 3 pa 
4 mil hende den publico den 
cada concierto. Pues e ta con- 
sidera cu e prome festival, cu 
lo ta na caminda, lo bira un 
gran experiencia caminda 
nan lo siña hopi di dje. 

E proyecto aki su intencion ta 
pa tur sector saca miho pro- 
becho di dje. Nan ta bishita 
e barionan di hendenan cu 
menos recurso, pa nan por 
disfruta di e tipo di concier- 
tonan aki. “Esaki ta basa riba 
e principio cu musica y arte 
ta haci nos mesun hende”, e 
ta bisa. 

Relacion cu Aruba 

Sr. Gollo tin un relacion ma- 
sha amical cu Aruba, unda el 
a yega di presenta su concier- 
to. Na 2006, el a duna un pre- 
sentacion cu Abraham Abreu 
na beneficio di Aruba Schol- 
arship Foundation. Ademas 
via e fundacion aki, varios 
di nos hobennan cu talento 


a ricibi guia academico di sr. 
Gollo na Maracaibo. Simon 
Gollo tambe ta pertenece na 
e prestigioso orkesta di cama- 
ra di e St. Luke’s Church di 
New York. Actualmente Si- 
mon Gollo ta biba na Merca, 
caminda e tin e grupo ‘Dalf 
cu a toca na diferente estado 
di Merca. 

Festival y academia 

E proyecto Nuevo Mundo 
no ta exclusivamente un fes- 
tival, sino un academia. Pero 
e ta reconoce cu un proyecto 
di e magnitud aki solamente 
ta posibel cu e ayudo di e me- 
sun hendenan di Aruba. 

E no ta considera cu Aruba, 
cu 100 mil habitante, ta de- 
masiado chikito pa bin cu un 
proyecto asina. E ta mencio- 


na cu na Venezuela tin pueb- 
lo cu 20 mil habitante, y nan 
tin nan propio orkesta. E ta 
puntra su mes: “Dicon Aruba 
no, teniendo tur condicion.” 
Di un banda e ta hayando 
sosten di e pianista Arubiano 
y director di Da Vinci Acad- 
emy di arte, Armand Simon. 
Diahuebs ultimo, sr. Simon y 
sr.Gollo a duna un concierto 
di piano y violin, organisa 
pa Arubaanse Kunstkring na 
Cas di Cultura, cu tabata un 
experiencia valioso pa evalua 
kico por y no por. 

Igualmente sr. Gollo mester 
ayudo di instancia guberna- 
mental pa organisa algo asina. 
E ta kere cu pa cuminsa mes- 
ter promocion paden y afo 
uzando e apoyo institucional, 
pa asina e por yega na e mayor 
cantidad di hende posibel.Q 

Pa flUlSO den nos Corant 


aviso@bondia.com 


Parti L.G. Smith 
Blvd cera 

ORANJESTAD - Departamento di Obra Publico 
(DOW) ta informa pueblo cu awe lo cuminsa cu 
trabounan di recap di L.G. Smith Boulevard, en- 
tre Adriaan Lacle Boulevard y Oranjestraat. 

E caminda lo ta cera di 7or di anochi te cu 5or di mainta. 
Rutanan alternativo lo ta indica cu entre otro baricadan- 
an, heki di trafico y borchinan di aviso. E trabounan tin 
un duracion di 5 dia. DOW ta pidi tur automobilista, 
negoshinan y otro usuarionan pa tene cuenta cu esaki.Q 

Lotto: 

‘Tur premio grandi ta cobra, pero premio chikito no’ 



ORANJESTAD - Hunga- 
donan di Lotto no tur bi- 
aha ta cobra tur premio. 
Pero ta bastante premi- 
onan chikito cu nan ta lu- 
bida di cobra, asina vocero 
Damaris Ridderstap a de- 
clara na Bon Dia Aruba. 

Desde e dia cu e sorteo ta 
hunga, ta cuminsa conta e 
90 dia cu e ganado tin pa co- 
bra su premio na Oficina di 
Lotto. Si e termino aki pasa, 
lamentablemente e ganado 
no por bin busca e premio 
mas. Esaki ta para cla den e 
reglanan. Sra. Ridderstap no 
ta corda di niun caso caminda 
un premio grandi no a wordo 
cobra. Ya cu tur premio di 
mas cu 5000 mil florin e feliz 
ganadonan ta bin busca nan. 

Sinembargo tin premionan 
mas chikito cu no ta wordo 
cobra. E ta papia di premio 
manera un ticket gratis. Tin 
biaha e cliente no sa si nan a 
gan’e, y nan ta benta e ticket 
ganado afo. 

Tambe ta sosode caso como 
e Mini Mega, unda si bon tin 
dos number bon y e Mega 
Ball bon, bo ta gana 15 flo- 
rin. Tin biaha e premio ey 
-pa mas chikito cu e por ta- 
tambe ta keda aden sin niun 
ta bin reclama esaki. 

Sra. Ridderstap no tin un 
cifra exacto di e cantidad di 
premio chikito cu ta keda sin 
cobra. Ya cu nan por cuminsa 
conta desde e ticketnan gratis 
cu no ta wordo reclama. Nan 
ta cantidad di ticket gratis cu 
eventualmente a wordo gana 
sin cobra. Pues ta hopi 2 flo- 
rin cu ganadonan no ta busca. 
E tipo di premionan asina por 
cobra cerca un rebendedo. 
Mientras cu premio di 5 mil 
florin bay ariba , e ganado 
mester atende na Oficina di 
Lotto. 


E no ta considera improbabel 
cu a yega di pasa cu hende cu 
a gana un suma di 5 mil florin 
no a cobra su premio, ya cu 
eventualmente nan no tabata 
sa cu nan tabatin e ticket ga- 
nado. 

Premionan 

Encuanto si Lotto tin un 
fondo special pa e premionan 
cu ta keda sin cobra, sra. Rid- 
derstap ta bisa cu si keda un 
premio aden naturalmente e 
placa ta keda di Lotto. E placa 
aki eventualmente por wor- 
do uza pa campaña of hisa e 
premionan un tiki mas halto, 
etc... 

E ta bisa cu ta hopi impor- 
tante pa bo corda cu no sola- 
mente e premio mayor cu ta 
den wega, specialmente e we- 
ganan manera Lotto di Dia, 
Lotto 5 y Mini Mega, ya cu 
no ta un premio so tin. 

Nan tin varios premio desde 
un ticket gratis: 15 florin, 
16,50 florin, 500 florin. Tam- 
be tin e di dos premio cu ta 
acumulativo, cu ta cuminsa 
cu 5 mil florin. “Bo por ta un 
ganado di cualkier di e pre- 
mionan aki”, e ta bisa. P’esey 


ta importante pa check bo 
ticket, ya cu bo por ta ganado 
por ehemplo di 500 florin. 

Consehonan 

E deseo di Lotto pa Deporte 
ta pa produci feliz ganado 
riba nos isla, e ta bisa. Tin 
diferente conseho cu e por 
duna e hendenan cu ta cum- 
pra nan sorteo, pa check si 
nan a gana algo. 


E principal ta pa controla bo 
ticket, specialmente e sorteo 
di 4 cifra cu ta hunga dos bi- 
aha pa dia. Igualmente e cli- 
ente mester check bon cerca 
e rebendedo y controla su 
numbernan y check den cual 
sorteo e ta bay hunga pa e ta 
bon hinca den e sistema. 

Cualkier momento ta im- 
portante ora cu bo ta bay un 


rebendedo, pa pidi semper 
pa un comprobante. Sra. 
Ridderstap ta sugeri cu ora 
bo ta duna bo ticket na e re- 
bendedo pidi di biaha pa un 
comprobante. Di e forma aki 
bo mes ta controla via e com- 
probante si bo ta un ganado 
of no. Y si bo ta un ganado, 
bo ta haya sa cuanto bo a gana 
cerca e rebendedo. 

Un tip masha importante ta, 
cu ora bo ta duna bo ticket 
pa check si bo a gana algo, 
e mashin ta haci un zonido 
manera un “tin- gi-lin”, cu ta 
indica cu bo a gana algo. E ora 
bo por pidi un comprobante 
cerca e rebendedo, pa bo sa 
bo mes cuanto e ta. 


Un conseho hopi impor- 
tante, segun sra. Ridderstand, 
ta pa semper percura cu bo 
ticket ta di bo. Kiermen, 
patras di bo ticket pone bo 
nomber y number di ID, y te 
hasta firma. Esaki ta yuda bo 
den caso cu si mañan e ticket 
ey cu ta di bo y cu pa un des- 
cuido otro hende ta bay cu 
ne, niun hende si no ta abo 
mes, por reclama e premio.Q 

KVK: Gobierno mester percura surplus tambe 



ORANJESTAD - Segun 
director Leo Maduro di 
Camara di Comercio Aru- 
ba (KVK), no solamente ta 
importante pa gobierno 
yega na un presupuesto 
balansa, sino yega na un 
surplus. 

E ta considera importante pa 
yega na e nivel aki, pa cumin- 
sa baha e debe. Si nos ta keda 
rond di 80%, nos pais ta keda 
den e zona di peliger, ya cu 
si cualkier cos bay malo, nos 
por yega na un situacion cu 
nos no ta mantene mas, se- 
gun sr. Maduro. 

E1 a recorda cu na inicio di 


Aña Parlamentario, gobierno 
a anuncia cu ta bay corta 15% 
di gasto di personal. E ta ni- 
fica un reduccion di salario 
di 700 miyon pa 505 miyon 
florin. 

Sinembargo den e presu- 
puesto actual, no ta mira 
cu gobierno ta corta e suma 
menciona, ya cu nan a corta 
hopi menos. E ta haya cu 
mientras cu gobierno na sep- 
tember ta bisa algo, cu despu- 
es bo no ta hay’e bek den e 
presupuesto traha pa 2015. 

Direccion 

Di otro banda e ta indica cu 
mester bay wak bon, den ki 
direccion gobierno ta bayen- 


do, ya cu tur instancia ta indi- 
ca cu no ta esunnan corecto. 
Segun sr. Maduro, tur in- 


stancia a bin practicamente 
cu e mesun acercamento. 
Esta pa nan sa na unda cor- 


tamento di gasto mester hus- 
tifica aumento di entrada pa 
medio di pone mas peso riba 
nos ciudadanonan. 

Les rapport IMF 

E ta kere cu esaki ta e les cu 
mester saca di e rapport di 
Fondo Monetario Interna- 
cional (IMF). Den e luna 
venidero Aruba -segun sr. 
Maduro- mester reconsidera 
fuertemente e situacion cu 
nos ta aden y tuma e medi- 
danan cu ta acaso. Di e forma 
aki, realmente pa e añanan 
cu ta bin, e situacion lo por 
cambia, y yega den berdad na 
un presupuesto balansa mas 
pronto posibel.Q 

Club nobo Oxygen 
Lounge a habri 


ORANJESTAD - E pareha 
Venezolano Pietro Ag- 
ate y Alejandra Guveia a 
habri un club nobo, yama 
Oxygen Lounge, oficial- 
mente diahuebs pasa na 
Wayaca Falls. 

Esaki ta e centro comercial 
situa na caminda grandi di 
Oranjestad pa San Nicolas. E 
ministernan Alex Schwengle 
y Michelle Hooyboer-Win- 
klaar tabata bou di e invita- 
donan. “Gobierno ta aprecia 
cu comerciantenan ta sigui 
inverti den nos economia, 
como un muestra di con- 
fiansa den nos crecemento 
economico. 

Y ta pa e motibo aki mi ta sin- 
ti mi honra di por haci acto 
di apertura awe.” Esaki ta pal- 
abranan di minister Schwen- 
gle cu ta encarga cu salud y 
cuido pa nos grandi. Pues 
no tabatin e minister encarga 
cu economia, esta Mike de 


Meza, presente. Di un banda 
e cartera di sr. Schwengle si 
ta conecta: e servicio di am- 
bulance lo bay muda pe me- 
sun centro comercial. 

E club ta den man di e pareha, 
cu pa mas di 10 aña ta pasa 
vakantie na Aruba y tabatin 
e deseo pa keda biba. Nan 
tin un bar tambe na nan pais 
natal. E comerciantenan ta 
bisa cu e club no ta keda nan 
unico proyecto. E intencion 
ta pa establece mas di e con- 
ceptonan asina rond Aruba. E 
club no ta solamente un luga 
unda por bebe y baila, pero 
tambe por come eynan. Y e 
pareha kier purba di organisa 
un bes pa luna un anochi cu 
un banda. Tur dia tin Happy 
Hour tambe y den weekend 
lo keda habri te 2’or di mar- 
duga. E patio central ta pafo. 
E pareha ta kere cu e concep- 
to ta uno nobo pues lo logra 
di haya sosten di e comuni- 
dad. Q 

Candela den 
minimarket 
Sabana Liber 

ORANJESTAD - Diadomingo anochi alrededor 
di 7.45or personal di Sabana Liber Minimarket a 
bati alarma cu tin huma plamando e luga. Dos truck 
di bombero a bay di biaha y tambe polis a keda aler- 
ta. E bomberonan a constata cu tabatin basta huma 
den e luga y no tabatin coriente. E personal Chines 
no por a splica bon kico a pasa pa falta di dominio di 
Papiamento. Na fmal e bomberonan a constata cu e 
candela a cuminsa den e fuse box. □ 




Mangel Halto: ladron 
ta keda horta 
di turista 


ORANJESTAD - Mangel Halto ta un di e 
playanan na Aruba cu ainda ta hopi autentico. 

Esaki ta atrae turista cu entre otro kier snorkel sea 
sambuya. Pero pa basta tempo e tambe a bira un 
luga atractivo pa ladron. Diadomingo atrobe taba- 
tin un caso unda un famia turista a bira victima. 
Nan a laga nan pertenencianan na canto di lama ora 
a bay landa. Un testigo a declara despues na polis 
cu el a wak algun persona desconoci baha for di 
un auto y horta e pertenencianan aki. E testigo aki 
tabata esun cu a yama polis tambe. Q 


Mondi na candela tabata 
menasa un cas na 
Weststraat 

ORANJESTAD - Diasabra anochi habitantenan di un 
cas situa patras di Xavier University na Weststraat, a 
reporta un candela di mondi grandi. 

Na varios ocasion caba, adictonan cu ta sinta haci malo, ta 
cende e mondi na candela. E biaha aki, e candela di sushi a ex- 
pande y bira un candela di mondi grandi. Unidad di bombero 
a yega lihe na e sitio, y a domina e candela di biaha.Q 

Ex polis a bira malo dilanti 24store 


ORANJESTAD - Diabi- 
erna pa mas o menos 6or 
y mey di atardi un patruya 
di Playa ta bay na 24store 
den Havenstraat, pa un 
persona cu a bira basta 
malo ey dilanti. Na yegada 
e polisnan ta topa cu un ex 


colega polis, sr. Zeppen- 
feldt. 

E tabata coriendo bicicleta y 
pa un of otro motibo a bira 
malo. 

Mirando cu su situacion ta- 
bata basta serio, e polisnan 


na e sitio a pidi pa un ambu- 
lance cu hopi urgencia, e ta- 
bata mustra zwak y un poco 
desorienta. 

Na yegada di ambulancenan 
a atend’e, el a wordo hiba 
hopi lihe pa hospital.Q 

Ladron a core despues cu 
a topa cu hende den cas 




ORANJESTAD - Diasa- 
bra atardi, den dia cla, 
un ladron masculino a 

drenta un cas na Arashi pa 
horta. Pa su mala suerte, e 
habitante a yega cas na e 
momento ey. 

Un persona cu ta encarga cu 
e cas, a yega y topa cu e lad- 
ron, preparando pa drenta e 
cas pa horta. E ladron a core 
bula cura bay. E señora cu 
a topa cu e ladron, a drenta 
panico y a yama polis y su 
casa. 

Patruya di Noord a presenta 
na e cas y a papia cu e señora 
y a tuma tur dato. Nada no a 
wordo horta na e cas. □ 

Scannan ta mustra con cu edad 
cerebro por lek 



Un red di cel protector, 
rondona pa ader den cere- 
bro. E barera di sanger di 
cerebro ta proteha e cere- 
bro di cosnan peligroso cu 
lo por ta circulando den 
sanger. 

Pero e barera no ta keda in- 
tacto pa semper. Scannan di 
cerebro ta mustra ta mustra 
cu e barera ta cuminsa lek, 
ora hende ta cuminsa bira 
bieu. Esey ta laga compo- 
nentenan cu e barera tabata 
por a mantene afo un tempo, 
drenta. 

E scannan ta sugeri cu e 
kibramento di e barera lo por 
hunga un rol importante den 
e malesa Alzheimer’s. E mo- 
tibo pa esaki ta: Cerebronan 
di hendenan cu ta birando 
bieu, ta haya lek na areanan 
cu ta wordo uza pa siña y 
memoria prome, segun e 
scannan a ilustra. 

Edad y problemanan di 
memoria ya tin un laso cu e 
barera di sanger di cerebro. 
Pero, niun hende a mustra e 
laso den scannan di cerebro 


di hendenan bibo. 

Costantino Iadecola ta yama 
e descubrimentonan un 
avance grandi. E ta un neu- 
rocientifico na Weill Cornell 
Medical College na New 
York City, e no a traha riba e 
estudio nobo. E estudio nobo 
ta sugeri cu e barera di sanger 
di cerebro lo mester wordo 
studia, como un factor cu ta 
contribui na demencia, el a 
bisa Science News. 

MRI 

Neurocientifico Berislav 
Zlokovic na Universtiy of 
Southern Californa na Los 


Angeles tabata lider den e es- 
tudio nobo. Su team a com- 
para scannan di cerebro di 
63 hende di diferente edad, 
cu a wordo tuma cu imagen 
di resonancia magnetico, of 
MRI. E tecnologia aki ta uza 
camponan magnetico pa crea 
imagennan di tehido den e 
curpa. 

E scannan di MRI nobo ta 
busca un elemento cu yama 
gadolinium, den hendenan 
saludabel di 23 pa 91 aña di 
edad. Tin biaha cientificonan 
ta inyecta e elemento aki den 
sanger. Ey e por funciona 


como un marker pa indica 
exactamente con sanger ta 
circula. Aki Zlokovic su team 
a mira con e ta pasa door di 
e barera di sanger di cerebro. 

E lekmento di e barera a 
aparece den e hippocampus 
prome. E region aki ta im- 
portante pa siña y memoria. 
Y lekmento tabata mas co- 
mun den cerebronan di hen- 
denan mas bieu. 

Problema di memoria 

Banda di esey, hendenan di 
55 pa 85 aña cu algun prob- 
lema di memoria, tabatin e 
tendencia di tin bareranan 
di sanger di cerebro cu ta lek 
mas, compara cu hendenan 
nan mesun edad, pero cu ta 
saludabel. Zlokovic su team 
a reporta nan descubrimento 
nobo den e revista Neuron. 


“Esaki ta trabou masha im- 
portante”, Gary Rosenberg a 
bisa. E ta un neurocientifico 
na University of New Mex- 
ico na Albuquerque, e no 
a traha riba e estudio. Awo 
investigadonan mester iden- 
tifica ki ora e cambionan aki 
ta sosode durante demencia 
relaciona cu Alzheimer’s, el a 
bisa Science News. 

E estudio ta sugeri un sorto 
di problema manera galiña 
y e webo. E kiermen no ta 
conoci cua a bin prome. E 
kirbamento lo por conduci 
na lekmento di kimiconan 
y e desaroyo di Alzheimer’s. 
Of Alzheimer’s por ta loke 
ta causa daño na e barera di 
sanger di cerebro. E siguiente 
paso ta pa investigadonan 
haya sa kico ta e causa y su 
efecto. □ 



ALHYDRAN , un crema pa regula e humedad di e cuero recomenda rond mundo awor obtenibel na Aruba. 


Turistanan y hende local ta stima e productonan di "skin care" y "sun care" di Aruba Aloe, pero locual hopi hende no sa, ta cu Aruba Aloe tambe 
ta produci un crema cu halto concentracion di Aloe Vera cu ta regula e humedad di e cuero, esta Alhydran, cu ta wordo uza den e cuido di 
cicatriznan di quemadura, di operacion, pa baha e cora y kita e gana di grawata despues di laser therapie of radiotherapie y otro cicatriznan. 

E crema efectivo aki produci na Aruba, a bira un di e standard nobonan den cuido di cicatriz den hospitalnan universitario y brandwondencentra 
rond mundo. Bendi den mas cu 22 pais, e producto di exportacion Rubiano aki ta obtenibel na turtienda di Aruba Aloe. 

Un storia di exito 

Wim Arns, un hende homber di edad mediano, a kima su mannan y su cara gravemente ora e sas di su siga a cay den un hemchi di parafina cu e 
tawata tin wanta, causando un explosion spontaneo. Wim: "Despues di a wordo trata na e "brandwondencentrum" na Rotterdam, e dokternan a 
referi mi pa un terapista di cuero den mi mesun bario unda mi lo sigui e tratamento di mi cicatriznan. Mi cuero tawata grawata masha hopi mes, 
sinti strak y mi a desea un crema cu lo haci mi cuero mas flexibel y kita e gana di grawata. Pa e motibo ey mi terapista a recomenda Alhydran. Ya 
caba despues di e prome ora cu ma aplica e crema, mi cuero a haya mas espacio pa hala rosea, e grawatamento a stop y en general ela sinti mas 
comodo. Mi cara a cura ful, e cuero a haya su flexibilidad completo bek y e mesun resultado ta conta pa mi mannan. Terapia a contribui na esaki 
pero cu e cuero por move sin scheur y cu e gana di grawata a kita ful mi ta atribui na e uzo di Alhydran ." 

Alhydrani door di wowo di un profesional 

Rina Rijkenberg ta un terapista di cuero na Oosterbeek Hulanda. Como un specialista, e tin diferente tratamento y producto pa scoge for di dje 
pero Alhydran ta su nr. 1 solucion. Rina: " Hopi di e kehonan ta cu e cuero ta sinti seco, ta grawata, ta cora, sensitivo y ta haci dolor, cu ta 
sintomanan frecuentemente asocia cu victima di candela, lymfoedeem pashentnan, hende cu a haya terapia di radiologia, cu tin otro cicatriznan, 
puishi of cabey excesivo. Tur esaki por wordo causa conhuntamente door di un deregulacion den e nivelnan di humedad di e cuero. E secreto di 
Alhydran ta cu e ta regula e humedad den e cuero riba un manera excepcional. Aplica e crema mainta y e lo keda activo durante e dia, brindando 
bo un cuero menos doloroso y sin grawatamento. E ingrediente mas importante di e crema ta e halto concentracion di puro Aloe Vera cu ta zorg 
pa e hidratacion, sigui door di puro vitamina C, vitamina E y azeta di Jojoba cu ta prolonga e actividad. Pashentnan por realmente mira y sinti nan 
cuero cura." 

Puntonan di benta 

Pa mas informacion tocante e localidadnan di e tiendanan di Aruba Aloe por bishita e website: www.arubaaloe.com/stores. 

Pa cualquier pregunta over di Alhydran, por fabor tuma contacto cu Melissa Acosta, Customer Service, 
na Aruba Aloe Balm N.V. T: +297 588 3222 of email: customerservice@arubaaloe.com. 

Celebracion di dia di lenga materno cu contamento di storia 



ORANJESTAD - Di- 
asabra ultimo, na playa 
pabou a tuma luga e cel- 
ebracion di dia interna- 
cional di lenga materno. 
Cu contamento di cuenta 
y storia na Papiamento 
presenta pa Fundacion 
Bon Nochi Drumi Dushi 
(FBNDD) y Fundacion 
Lanta Papiamento. 

E muchanan presente a dis- 
fruta di presentacionnan den 
nan idioma materno. Ta- 
bata un tremendo atardi pa 
grandi y chikito, segun Amy 
Richards cu tabata presente e 
anochi ey. Ta conta Bon Dia 
Aruba cu e muchanan a gosa 
disfrutando di storianan y 
canticanan cu nos tur conoce 
y stima. Muchanan a grita 
di alegria durante e presen- 
tacion di poppenkast door di 
Desiree Correa. FBNDD 
tabata presenta cu diferente 
articulonan pa bende, mane- 
ra buki, tas y flanel. E MC di 
e atardi tabata presidente di 
Fundacion Lanta Papiamen- 
to esta Rensley Mathilda 

Reenforsa papiamento 

Manera Bon Dia Aruba a 
publica recientemente, e aña 
aki Fundacion Lanta Papia- 
mento a cumpli 5 y nan kier 
a celebra den grandi. Segun 
sr. Mathilda, por mira desde 
un edad hopi trempan cu 
muchanan ta cuminsa papia 
Ingles cu otro. Pero ta pa es 
motibo Unesco ta mira e im- 
portancia di pone prioridad 
na Papiamento. Mirando cu 
e idiomanan grandi ey di in- 
fluencia ta tur caminda, den 
tur wega, tur playstation, tur 
telefon etc. Tur esakinan tin 
un impacto hopi fuerte riba 
e muchanan. Ña aña 2000, 
Unesco a trece dilanti e echo 
di duna balor na lenga ma- 
terno, pa asina muchanan 
por ta den contacto cu nan 
herencia. Nan ta promove pa 
muchanan keda cu e cono- 
cemento di nan idioma ma- 
terno. Sra. Richards tambe 
a subraya cu su yiu homber 
a gusta e dia hopi mirando 
cu el a conoce mas mucha 
y su wowonan tabata briya 
cu imaginacion. “Mi ta haya 
eventonan asina aki hopi bon 
pasobra nan ta stimula mayor 
pa lesa cu nan yiunan”. Sra. 
Richards a comenta. 

Lesamento na Aruba 

Ta mas cu un hende tin, pur- 
bando di promove lesamento 
na Aruba. Recientemente 
tambe un grupo di hoben 
a tuma e iniciativa di traha 
cashinan di buki pa pone 
rond di e isla. Na diferente 


busstop pa ora hobennan ta 
warda pa bus nan por djis 
lesa. 

Den un entrevista pasa, Olga 
Buckley kende ta directora 
di FBNDD. Bon Dia Aruba 
a puntra con e ta mira lesa- 
mento den comunidad pa 
cual el a contesta Bon Dia 
Aruba a puntra sra. Buckley 
kico e ta pensa di lesamento 
den comunidad el a a conta 
cu e ta pensa cu e la cum- 
insa cana, pero ainda tin yen 
cos cu por mehora. Tin hopi 


cos cu ta hunga un rol, como 
cu ainda no tin e clima ni e 
cultura ta uno di lesamento. 
“Mi ta kere tin mas atencion 
awo, si mi wak den 7 aña cu 
tur e actividadnan cu nos 
mes como fundacion a crea y 
tambe biblioteca cu siman di 
buki, etc. Mas y mas instan- 
cia cu ta pone atencion riba 
lesamento como un herment 
indispensabel pa desaroyo di 
un comunidad. Mi tin cu bisa 
cu e ta riba bon caminda”. 
Sra. Buckley a comentaQ 

Critica Fifty Shades of Grey 
no ta haci hende un anti 
feminista 



abuso mustra manera cu e ta 
algo cu muhenan kier pasa 
den dje. 


ORANJESTAD - E pre- 
mier di e pelicula “Fifty 
Shades of Grey” a crea 
un impacto hopi grandi. 
Aunke cu ora el a yega 
Aruba hopi hende cu a 
lesa e buki tabata tin emo- 
cionnan mixto. 


consumi completamente pa 
hende muhe, esaki no kier- 
men e pelicula mester pasa 
dilanti tur hende sin wordo 
examina. 

Pa esunnan cu no ta famil- 
iar cu e storia, e protagonista 
yama Christian Grey, e ta un 


tracto hopi sexualmente ex- 
plicito. 

Desde e momento ey sr. 
Grey a controla Anastasia di 
tur manera, desde dicta ki 
metodo di prevencion el lo 
uza te na cua ginecologo e lo 
por bay. 

E critica 

Durante e pelicula completo 
sr. Grey ta purba di convence 
Anastasia cu su mal compor- 
tacion ta su responsabilidad, 
te ora cu Anastasia ta yega na 


e conclusion cu su miseria ta 
bin pasobra e ta faya pa stima 
sr. Grey manera mester ta. 

Pero pa algun muhe, e tema 
di control y abuso sexual no 
ta un fantasia sexual. 

Tin hopi muhe den sociedad 
cu di berdad ta mira nan pro- 
pio relacionnan abusivo den 
e romance entre sr. Grey y 
Anastasia. Pero nan stemnan 
ta wordo silencia pasobra riba 
pantaya grandi nan ta pone 


E mesun E.L. James cu ta 
autora di e buki a bisa cu e 
no kier tende comparacion 
entre su buki y e abuso cu 
hopi muhenan den bida real 
di berdad ta pasa aden. 

Den un entrevista su mes 
a bisa “Si nos kier papia to- 
cante Fifty Shades of Grey y 
nos amor pa fantasianan di 
control. 

Nos por haci esaki sin burla 
sexualidad femenino. Si, 
Fifty Shades of Grey a pone 
hopi muhe sinti poderoso. 
Pero te hasta cosnan cu ta 
pone nos sinti poderoso no 
ta scapa di critica. 

Muhenan no ta wordo 
maltrata ora e mensahe peli- 
groso y e tema di e buki wor- 
do discuti. Pero muhenan 
lo wordo maltrata si algun 
di e elementonan aki no bin 
dilanti pa dialogo y wordo 
exploraf’Q 



E pelicula aki, a trece cu ne 
un dialogo grandi riba hopi 
diferente topico manera 
feminismo. Un articulo di 
huffmgtonpost.com skirbi pa 
Jenny Trout ta cuestiona si e 
critica di e pelicula aki ta haci 
un hende anti feminista. 

Segun e articulo Fifty Shades 
of Grey ta un copia exacto 
di hopi serienan cu tabata 
tin hopi exito. Manera por 
ehempel Twilight. Pero 
mirando cu Fifty Shades 
ta wordo adora asina hopi 
pa e sexo femenino. E lo ta 
algo anti feminista pa critica 
e pelicula aki? Djis pasobra 
e pelicula aki tawata crea y 


homber di cual cada cambio 
di pensamento a wordo cel- 
ebra pa su mayornan desde 
tempo e tabata chikito. Como 
un teenager un di su mama 
su amiganan tabata maniobra 
pa controla sr. Grey cada bi- 
aha cu e tabata comporta su 
mes den un manera violento. 

E1 a moldea sr. Grey pa 
bira un homber cu ta im- 
pone su comportacion riba 
muhe, specialmente esun- 
nan un poco timido y ino- 
cente manera Anastasia Rose 
Steele, kende ta e otro pro- 
tagonista den e storia. 

Desde dia cu nan a conoce 
otro, el a pone firma un con- 





inolvidabel! 

Si bo ta conoce e sintomanan 

Menopausa no ta resulta traumatico 



Tur hende muhe despues 
di su 40 aña mester deal 
di un of otro manera cu 
e periodo di menopausa. 
E ser femenino mester ta 
bon prepara pa conoce e 
sintomanan cu por apa- 
rece. 

Pero si e persona sa con pa 
maneha esaki, menopausa no 
ta resulta asina traumatico 
manera nos ta kere cu e ta. 

Ora e menstruacion cu ta 
sosode cada luna cerca hen- 
de muhe ta stop pa 12 luna 
tras di otro, ta wordo yama 
menopausa. Menopausa ta 
marca e fmal di e periodo fer- 
til di hende muhe y ta causa 
pa cambio den e hormonan- 
an sexual. Hende muhe por 
experencia un variedad di 
sintomanan for di e famoso 
hot flash, subimento di peso, 
cambio di humor, depresion, 
falta di soño, sodamento 
anochi etc. E menopausa ta 
sosode poco poco y ta trece 
diferente cambio fisico y psi- 
cologico pa hende muhe. 

Sintoma 

Cu e fmal di ciclo di repro- 
duccion y cuminsamento di 
e di tres etapa di bida, hende 
muhe ta cuminsa su meno- 
pausa. Tin mas of menos 34 


sintoma relaciona cu meno- 
pausa cu hende muhe ta pasa 
den nan, mas of menos for di 
45 pa 55 aña di edad. Aunke 
e ta varia den cada persona y 
tin hende muhe cu no ta ex- 
perencia casi ningun di nan. 
Pero tin hende muhe cu ta 
experencia casi tur. Nos ta 
menciona algun di nan, y den 
nos siguiente edicion no lo 
sigui menciona algun otro cu 
consehonan of tipnan: 

- Hot flash: E ta sosode cerca 
hopi hende muhe. Esaki ta e 
sintoma mas comun, despues 
cu ta pasa ta keda un sensa- 
cion di calor, sensacion cu e 
sanger ta core for di e cara pa 
pecho, e cuero ta bira cayente 
y ta cuminsa soda. 

- Depresion: Un tristesa cu 
no tin splicacion, baha di au- 
toestima y no ta sinti confor- 
tabel ta sintomanan frecuente 
den hende muhe cu ta pas- 
ando dor di su menopausa. E 
splicacion pa cu esaki ta cu e 
nivel di estrogen den sanger 
ta baha. Aunke depresion 
pa su mes no ta un sintoma, 
tin factornan familiar y cri- 
sis personal cu ta duna chens 
pa e depresion aparece, y ora 
esaki ta sosode casi semper 
ta compaña pa desorden den 
comemento e persona ta sinti 


su mes ansha y descurasha. 

- Sodamento anochi: Lan- 
tamento mita di anochi cu e 
paña papa soda kiermen cu 
bo ta hayando sodamento 
anochi. Hopi biaha esaki ta 
sosode pareu cu e hot flash. 
Anochi algun hende muhe 
por sinti friu tanten cu nan 
curpa ta papa soda. E motibo 
ta cu e hende muhe ta pas- 
ando den cambio hormonal 
hopi fuerte. 

- Cansancio mental: E perso- 
na ta sinti hopi cansa di pensa 
asina tanto tocante su meno- 
pausa y ta caba cu cansancio 
mental y un preocupacion 
constante cu no tin splica- 


cion. 

- Cansancio fisico: Perde- 
mento di forsa y energia ta 
un causa pakico e actividad- 
nan normal di un dia normal 
por causa un cansancio fisico 
asina grandi pa e hende muhe 
cu ta den su menopausa. E 
comemento malo y desba- 
lansa di hormona ta yuda pa 
e cansancio fisico 

- Cambio di humor: Ora e 
persona no por controla su 
emocion nan independiente 
di e situacion, ta wordo bisa 
cu e persona tin cambio di 
humor. Emocionnan manera 
alegria, tristesa, rabia y miedo 
por trece e cambio di humor 


cual por sosode durante e dia 
normalmente den trabao of 
na cas. 

- Anshamento: Sentimento 
di repenti di panico y algun 
problema familiar pa chikito 
cu por ta, por hiba e hende 
muhe na sinti anshamento 
pisa. 

- Gana di grawata e cuero y 
sentimento cu tin fruminga 
ta cana bao di e cuero mas 
tanto den e man y pianan 

- Vagina seco: Secura den 
vagina ta laga sinti e persona 
hopi incomodo durante e 
acto sexual. Pa motibo cu no 
ta un sintoma cu ta wordo 
discuti di manera abierto cu 
e dokter e muhe ta sinti hopi 
incomodo y ta un causa pa 
sinti depresivo. 

- Perdida di apetit sexual ta 
hopi comun den hende muhe 
cu ta pasa den menopausa pa 
perdemento di interes sexual 
sosode. 

- Caymento di cabey: E cabey 
ta cay y e ta bira delega y ta 
kibra facil, esaki ta hiba na un 
situacion di stress y depresion 

- Retencion di likido: E muhe 
ta sinti hincha dor di reten- 
cion di likido dor di lo cual ta 
sinti un sensacion cu ta gordo 
pero ta likido ta wanta den su 
curpa.Q 


Mester mas estudio pe efectonan di microwave 


No ta tur ora hende tin 
tempo pa cushina riba 
stoof. Den e sociedad di 
awo cu tur hende ta ocu- 
pa cu trabou entre otro, 
hende ta depende riba 
microwave pa su tempo y 
conviniencia. 

Segun Southwest Museum 
of Engineering, Commu- 
nications, and Computa- 
tion, mas cu 95 porciento di 
Mericano ta doño di un mi- 
crowave. Pa tin un idea di e 
cantidad di persona cu ya tin 
microwave, pensa un rato 
cuanto hende bo conoce cu 
no tin uno. 

Sinembargo tin un cantidad 
di estudio cu ta mustra cu 
microwave no ta saludabel pa 
e ser humano. Tin 3 estudio 
di cientificonan na National 
Center for Biotechnology 
Information cu ta mustra 
cu microwave ta saca nutri- 
ente for di cierto cuminda. E 
estudionan a conclui cu tin 
efecto negativo riba garlic, 
lechi y proteina. Riba un otro 
estudio haci pa Journal of the 



Science of Food and Agricul- 
ture cu a mustra e mesun re- 
sultado pa broccoli. 

“E resultado haya, ta bon pa 
sigui investiga riba dje”, se- 
gun profesor di SCSU Evan 
Finch mirando cu pa haya 
nutriente ta hopi importante. 


Sr. Finch ta kere cu e estudi- 
onan haci ta bon, pero e no ta 
kere cu microwave necesari- 
amente ta malo pa hende. E 
ta splica cu ora ta uza micro- 
wave bo ta haya sitionan uno 
mas cayente cu e otro, den e 
proceso aki bo por mata al- 
gun nutriente. 


Cuminda curu 

LWT Food Science and 
Technology a conduci un 
estudio di microwave tambe 
recientemente. Nan test a 
wordo basa riba carni. Con- 
clusion di e estudio ta cu mas 
nutriente ta wordo perdi ora 
un carni bay den microwave, 


compara cu roast, grill of 
hasa cu azeta di oleifi. 

Especie humano a come 
cuminda curu pa mas di 1000 
aña, segun profesor di SCSU 
Eric Anderson. Pues cualkier 
cos cu ta haci pa modifica 
cuminda, no ta bon. E profe- 
sor ta sostene e pensamento 
aki, cu e hecho cu ta cushina 
cuminda mucho hopi ta haci 
hende vulnerabel pa dife- 
rente malesa. “Mi ta kere cu 
microwave por elimini nu- 
triente importante di cum- 
inda.” 

Tin profesional ta pensa cu 
gobiernonan mester haci 
mas investigacion tocante di 
e uzo di microwave y cum- 
inda. 

Microwave ta existi ya pa 3 
decada, sinembargo e can- 
tidad di aña cu e ta existi no 
necesariamente ta refleha e 
siguridad di e producto. E es- 
tudionan ta mustra cu mester 
mas investigacion. E instru- 
mentonan aki cu ta wordo 
uza pa keinta cuminda tin 
posibilidad cu e ta malo pa 
salud.Q 

Gobernacion incompetente 



Den un entrevista na feb- 
ruari 2015 parlamentario 
Wyatt-Ras a duna di con- 
oce cu ya caba pa 20 aña 
tin problema cu Land- 
slaboratorium y cu awor 
si un solucion ta urgente. 
Asina e ta ilustra un prob- 
lema general den maneho 
di nos pais: problema ta 
keda drumi pa decada 
y gobierno ta tuma nan 
solamente na serio na 
momento cu situacion 
sali completamente for di 
man. 

Pa decada caba e medionan di 
comunicacion ta menciona 
casi semanalmente cu mester 
desocupa scol pasobra nan ta 
den un situacion di deterioro 
asina malo cu permanencia 
continua di mucha y docente 
ta totalmente iresponsabel. 
Ta menciona asunto di pro- 
mocion y adaptacion di siste- 
matica salarial di brandweer y 
polis pero cu ta keda drumi 
pasobra gobierno ta bisa aña 
den aña afo cu e ta ‘studian- 
do’ e caso. Di servicio di am- 
bulance cu pa añanan largo 
tawatin un flota di ambulance 
deficiente cu e consecuencia 
cu no por a garantisa asisten- 
cia inmediato den caso di ac- 
cidente. Di edificio di gobi- 
erno na unda plafond ta cay 
abou, airco ta (dis)funciona 
alternativamente y na unda al 
fin y al cabo mester plama e 
empleadonan den diferente 
edificio. E lista ta sin fin. E 
esencia semper mescos. Den 
caso di edificio: mantencion 
deficiente of totalmente aus- 
ente cu ta causa un decaden- 
cia continuo. Den caso di 
personal: posponemento di 
cualke decision, sabiendo cu 
cada cambio tin implicacion 
grandi pa motibo di e apara- 
to gubernamental excesivo, 
combina cu e falta di curashi 
pa confronta empleado y 
sindicato cu e realidad. Pero 
semper a pusha e batatanan 
cayente pa dilanti locual sem- 
per a nifica cu e problemanan 
a empeora. 

E consecuencia mas directo 
di e ‘maneho’ aki ta cu tu- 
mamento di accion ora ta laat 
caba,hopi biaha ta mas cu re- 
dobla e gastonan. Pasobra no 
solamente mester reemplasa 
en bes di drecha construccion 
cu a daña completamente pa 
motibo di falta di manten- 
cion, pero tambe mester bus- 
ca otro espacio cu huur halto 
pa alumno, personal of mate- 
rial, manera ta e caso awor cu 
varios scol y servicio di am- 
bulance na Wayaca. 

Un inconveniente adicional 
pa instancia, departamento y 


personal cu ta depende di de- 
cision di gobierno pa sigui de- 
bidamente cu desaroyo (nat- 
ural) ta, cu gobierno ta viola 
sistematicamente e reglanan 
mas basico di decencia pa re- 
acciona dentro di un tempo 
rasonabel, lagando esunnan 
concerni warda riba un reac- 
cion no solamente durante 
siman-, pero hasta luna- y de 
bes en cuando añanan largo. 
Riba dje ta wanta peticion pa 
subsidio di fundacion cu un 
tarea hopi importante pa co- 
munidad manera Casa Cuna 
y SKOA cu e pretexto cu nan 
ta atrasa cu nan cuenta anual 
cu ta haci cu gobierno no 
tin bista riba necesidad dje 
aumento. Pa un gobierno, 
cu pa decada largo y contra 
stipulacion di constitucion, 
nunca a entrega cuenta anual 
of a entrega nan añanan laat 
y completamente deficiente, 
esaki ta un argumento ma- 
sha bergonsoso mes. Esey ta 
conta na mesun manera pa e 
expectativa di e mesun gobi- 
erno cu fundacion y otro in- 
stancia mester mantene nan 
gastonan na mesun nivel di 
10 aña pasa, mientras e mes a 
aumenta su gastonan aña den 
aña afo, mayoria di biaha pa 
motibo cuestionabel. 

Aunke e gobiernonan pa 
decada caba ta bati riba nan 
pecho pa nan supuesto exi- 
tonan riba tereno turistico, 


ningun gobierno a logra ai- 
nda pa traha espacio pa toi- 
let drechi na e luganan di 
mas importante. E cantidad 
enorme di turista na Arashi, 
e hotelnan high-rise y Baby 
Beach regularmente ta con- 
duci na keho di usuario di e 
cantidad creciente di pupu 
riba beach y den lama. Me- 
sun amateurismo ta conta pa 
e circo di tur aña di plachi di 
number di auto. 

E ‘maneho permisibel’ tradi- 
cional riba practicamente tur 
tereno ta conduci cada bes 
mas na mas problema visibel. 
Si despues ta fiha ‘maneho 
nobo’ despues cu problema 
a sali for di man, di biaha 
esey ta ocasiona problema 
nobo pasobra ta viola ‘ley di 
custumber’. P’esey tambe e 
maneho nobo di beach por 
conta cu hopi resistencia di 
e cantidad grandi di empre- 
sario individual na lama. E 
peliger ey tambe ta existi pa e 
cantidad grandi di quadracer 
riba caminda publico locual 
regularmente ta hiba na ac- 
cidente serio. E cantidad cre- 
ciente di vehiculo cu stuur 
na banda drechi cu ta haci 
cu pasamento di auto a bira 
un riesgo grandi. Pero tambe 
sa yama atencion e amateur- 
ismo grandi ora ta introduci 
maneho nobo manera e ley 
nobo di cacho, ora ta resulta 
despues cu no a cumpli cu e 


rekisitonan mas basal pa ehe- 
cuta e ley. Pues ta parce cu ta 
inicia y ehecuta maneho na 
un manera sumamente in- 
epto. 

Mientrastanto a bira cla cu e 
gobiernonan consecutivo di 
color politico alternativo a 
percura pa confronta Aruba 
y su ciudadanonan cu debe 
gigantesco. Pero mester ta 
igual di cla cu ademas di un 
falta di integridad, tambe e 
gobiernonan tawata falta ha- 
bilidad di maneho simpel 
pa maneha nos pais debida- 
mente y pa haya solucion 
practico pa e problemanan 
di tur dia. En realidad nan a 
demostra asina cu ‘goberna’ 


pa nan ta un paso di mas y cu 
consecuentemente no ta asi- 
na solamente cu nan no kier 
(mal gobernacion), pero cu 
tampoco nan no por (gober- 
nacion incompetente). 

Si ta asina cla cu e gobiernon- 
an consecutivo (t)a faya riba 
e dos terenonan esencial aki, 
e pregunta ta bin padilanti si 
e partidonan politico, cu pa 
decada a determina diseño 
di e ‘maneho’ aki y su ehe- 
cucion, por sigui carga e re- 
sponsabilidad pa e maneho 
general y e administracion di 
e cantidad enorme di placa 
di impuesto cu nan ta haya 
tur aña den nan man como 
gobierno.Q 


UNIVERSITEIT VAN ARUBA 

Faculteit der Rechtsgeleerdheid 


De Universiteit van Aruba heeft het genoegen u uit te nodigen voor een decaanlezing getiteld 

Bedrog en strafrecht 

Is bedrog strafbaar? Soms wel en soms niet. Twee belangrijke dingen spelen hier mee: 

1. Kenmerkend voor het strafrecht is legaliteit: bedrog is alleen strafbaar als het onder een bestaande wettelijke strafbepaling 
valt. 

2. Strafrecht en ethiek vallen niet samen. De wetgever heeft niet alles wat moreel laakbaar is, ook strafbaar willen stellen. 

De gedachte hierachter is: de burger moet zelf ook opletten. 

In bedrog zit creativiteit. Daar kunnen wij soms bewondering voor hebben. Wij keuren niet alle bedrog in de wereld af. 
Bedrog is misleiding. Er bestaan vele soorten misleiding: financiéle misleiding (oplichting); seksuele misleiding (hier is 
de grens tussen verleiding en misleiding niet scherp); politieke misleiding, enzovoort. 

Bij financieel bedrog staan twee strafbepalingen centraal: oplichting en valsheid in geschrift. 

Seksuele misleiding is op zichzelf niet strafbaar gesteld. Wel vallen bepaalde situaties onder een andere strafbaarstelling. 
Hier geldt opnieuw: de burger moet zelf ook opletten. 

Spreker: 

Prof.mr. Dirk Herman de Jong is emeritus hoogleraar Strafrecht en Strafprocesrecht aan de Universiteit van Aruba en de 
Rijksuniversiteit Groningen. Hij is als gastdocent nog immer verbonden aan de Faculteit der Rechtsgeleerdheid van de 
Universiteit van Aruba. 


Datum: Donderdag, 26 februari 2015 

Tijd: 7.30 pm 

Plaats: Zaal A, Universiteit van Aruba, J.E. Irausquinplein 4 

Taal: Nederlands 

Toegang: Gratis 




University of Aruba 

BISTA 


Clarisca Velasquez (AVP) 

Andin a join e negativismo di MEP 


Ultimo lunanan nos a rip- 
ara un cambio di actitud 
di Andin Bikker. Semper 
e mes ta bisa cu e no ta 
critica so, pero ta bin cu 
solucion. Cu e ta un polit- 
ico pragmatico pero nos a 
ripara cu ultimo lunanan 
el a pega cu e negativismo 
di partido MEP. 

No esey so pero el a bira 
sarcastico tambe y esey no 


tawata su estilo. Nos no sa 
cu door cu ta dos aña falta pa 
eleccion lo el a pensa cu e tin 
cu bira mas fuerte y critica e 
gobierno mas pa e logra haya 
mas voto e siguiente eleccion 
pero su sarcasmo y negativ- 
ismo no lo yuda su persona 
si e ta un politico pragmatico 
manera e mes ta bisa cu e ta. 
Ultimo lunanan nos a ripara 
cu el a bira manera un parti 
di e partido negativo y de- 


structivo MEP. 

Nos sa cu ora bo ta oposi- 
cion bo ta critica mas cu bo 
ta elogia e gobierno pero ora 
IMF bisa cu e gobierno ta 
haciendo lo corecto pa pone 
Aruba su economia riba e 
bon rumbo bo no tin cu bay 
busca excuus pa critica. Ora 
bo ta un hende positivo lo bo 
mira cu e glas ta mita yen y 
no mita bashi manera Andin 
ta haciendo ultimo lunanan 



cu su negativismo y tambe su 
sarcasmo. 

Nos ta kere Andin ta mucho 
cu e hendenan di MEP cu el 


a pega cu nan negativismo y 
nan sarcasmo cu hasta hende 
ta bisa cu el a bira parti di 

mep.q 


Guillfred Besaril (MEP): 

E Stimacion ta grandi 



Den un entrevista par- 
lamentario pa partido 
MEP, sr. Besaril a duna su 
reaccion riba e declara- 
cionnan di parlamen- 
tario, sr. Melvin Tromp. 
Parlamentario sr. Besaril 
a expresa lo siguiente: 

M Mi a tuma nota di un re- 
accion di un colega Parla- 
mentario cu obviamente 
mester por ta stima mi un 
mundo ya cu cada biaha e 
tin mi nomber of caso ta den 
su boca. Continuamente e 
cabayero aki tin un storia 
di mi, mientras cu pueblo 
ta noticia nan kier. Djis un 
ehempel: Pueblo kier sa, 
specialmente for di un Parla- 
mentario cu ta sostene e Go- 
bierno actual, kico e 24 me- 
didanan ta cu lo ta hinca den 
e presupuesto 2015. E Par- 
lamentario en cuestion tin 
e obligacion di rindi cuenta 
na Pueblo dicon CFT y IMF 
ta di opinion cu e 24 medi- 
danan aki no ta suficiente pa 
resolve e problemanan serio 
di Aruba su fmancia publico. 
Mi ta convenci cu Pueblo 
kier pa e Parlamentario aki, 
ta mas pro activo y si ta coba 
e kier coba den ley, anto e 
por cuminsa cu e Statuut di 
Fundacion Lotto pa Deporte. 
E por uza su tempo miho na 
investiga kico tin tras di e 72 
mil Florin cu a wordo paga 
na camara di siguridad pa 
uzo personal. Esakinan ta 
djis algun ehempel di asun- 
tonan cu e Parlamentario en 
cuestion por cuminsa dedica 
su mes na dje, pa di e forma 
ey e duna balor na su trabou 
den Parlamento. Esakinan ta 


sin duda e tipo di informa- 
cion cu Pueblo merece na 
haya sa di su parti. 

Den Pueblo tin un grupo 
Grandi cu ta bon harta cu 
cada biaha ta bini cu politica 
di M Ban tira cu Lodo M y di 
benta cu santo den wowo 
di hende, pa asina fomenta 
rabia of duda contra otro. E 
ta increibel e 'Amor". No ta 
manera di dedica su tempo 
riba mi. Pesar cu e Parlamen- 
tario en cuestion a expresa 
di ta respeta M Trias Politica" 
y cu su intencion no ta di 
cuestiona ley of Ministerio 
Publico, lamentablemente 
na fmal den su declaracion 
e ta haci todo lo contrario. 
Mi caso a wordo investiga 
pa Landsrecherche y Cuerpo 
Policial den extenso. A tene 
cuenta kico tur ley ta exigi di 
un chauffeur na momento 
cu ta trata un dalmento. Den 
mi caso mi a cumpli cu tur e 
exigencia, pues e Parlamen- 
tario mester siña biba cu e 
resultado di e investigacion 
di echo. 

Pa loke ta trata e insinuacion 
cu falta un fragmento masha 
grandi mes di e carta cu mi 
no a informa Pueblo, mi kier 
laga bon cla cu ta 6 por ta 7 
regel, pues un alinea di e fi- 
nal di e carta (riba un segun- 
do pagina) no a keda publica. 
Y alinea en cuestion tabata 
un reaccion di Ministerio 
Publico riba un carta cu mi 
persona a manda traves di mi 
abogado na september 2014, 
den cual mi tabata informa 
na e tardanza di e investiga- 
cion. Pueblo por a tuma nota 
cu e duracion di e investiga- 
cion y e resultado fmal di es- 
aki a causa cu e Parlamentari- 
onan cu ta sostene Gobierno, 
specialmente esun en cues- 
tion a haya tur oportunidad 
pa sinta lastra mi, susha mi 
bon nomber y gaña Pueblo 
cu detayenan cu nan no por 
a substancia. Hecho ta cu 
Ministerio Publico a com- 


pronde mi frustracion, pero 
a duna nan opinion riba e as- 
pecto aki den e carta cu nan a 
manda mi. Pues na fmal nada 
particular cu por cambia e es- 
encia di nan decision cu no 
tin motibo pa un investiga- 
cion formal. 

Mi ta invita e Parlamentario 
en cuestion pa concentra su 


M Stimacion y Energia" na in- 
vestiga otro asuntonan cu 
ta mucho mas relevante pa 
Pueblo. Y pa e haci esaki cu 
mesun forbor demostra pa 
su persona den pasado. In- 
vestiga e contractnan di huur 
of e cuestion di camara y 72 
mil Florin manera menciona 
previamente. Un bes mas, 


esaki ta e tipo di trabou cu 
Pueblo merece di haya for 
di su Parlamentarionan, na 
luga cu cada biaha ta purba 
na ataca otro por medio di 
redo of comportacion dig- 
no di un "Bar di Chines. M E 
trabou di un Parlamentario 
ta uno serio y mester dun’e 
su contenido, esun di guia 
y controla un Gobierno pa 
nan haci e trabou como debe 
ser M . Parlamentario Besaril a 
termina. □ 

POUTICO 


Xiomara Maduro (MEP) 

A laga Serlimar bay perdi pa por pasa proceso di sushi den un solo man priva 


ORANJESTAD - E siman 
aki Ministernan De Meza 
y Sevinger a bin Parla- 
mento den e reunion di 
Comisionnan di Innova- 
cion y di Infrastructura pa 
duna informacion riba e 
dump na Parkietenbos y e 
posibel cooperacion entre 
Serlimar y Ecogas pa pro- 
cesa sushi. Di e reunion 
aki ta bira bisto atrobe 
cu Gabinete Eman a laga 
Serlimar bay perdi pa por 
pasa e proceso di sushi na 
nos pais den un solo man 
priva. 

Oferta di Ecogas 

Durante e reunion e manda- 
tarionan a splica cu Gobierno 
a haya un oferta di Ecogas pa 
kima tur sushi cu Serlimar ta 
piki na e casnan. Pues na luga 
cu Serlimar ta deposita e su- 
shi aki na e dump na Parki- 
etenbos, Serlimar lo entrega e 
sushi aki gratis na Ecogas na 
unda nan lo sortia, procesa y 
despues kima e desperdicio 
pa produci gas. E gas aki Eco- 
gas lo bende despues cu WEB 
na un prijs di 9 dollar pa cada 

1 miyon btu. Cu ayudo di e 
gas aki WEB ta produci awa y 
coriente cu despues ta wordo 
bendi na Pueblo. Segun e in- 
formacion cu e mandatarion- 
an a brinda, dunando e sushi 
na Ecogas, Serlimar lo spaar 

2 miyon. Ya cu segun cal- 
culo haci pa Ecogas, ta costa 
Serlimar 5 miyon florin pa 
djis benta e sushi na e dump 
na Parkietenbos, siendo cu si 
Serlimar entrega e sushi na 
Ecogas esaki lo tin un costo di 

3 miyon florin. 

No tin destaho publico 

Ministernan De Meza y Sev- 
inger a informa tambe cu pa 
haci e cooperacion aki posi- 
bel, Serlimar no lo tene un 
destaho publico. E motibo ta 
cu mester tene na cuenta cu 
tin un compania na Aruba 
caba cu ta maneha 30% di tur 
sushi y banda di esaki WEB 
tin un contract caba cu Eco- 
gas. Pues si bin mas compania 
acerca via un destaho publico 
esaki lo por afecta e fluho di 
sushi cu mester tin garantisa 
pa e operacion di “waiste to 
energy”por ta exitoso. Ban- 
da di esaki e mandatarionan 


CLASIFICADO 


Servicio 

Auto Bieu 

nos ta piki tur sorto di auto 
bieu, completamente GRATI 
tambe nos ta piki airco, 
bateria, stoof, wasmashin, 
frigidaire, etc. 

Yama nos na 

Telf: 561-4297/561-51796 


a splica cu mester tene na 
cuenta cu Ecogas a haci un 
inversion di 70 miyon florin 
pa por produci gas pa WEB 
y un proyecto asina mester 
por paga su mes. Minister De 
Meza a splica acerca cu mes- 
ter tene cuenta cu WEB a in- 
verti 17 miyon caba pa haci e 
entrega di gas door di Ecogas 
na WEB posibel. P’esey no ta 
mira factibel pa bin mas com- 
pania acerca ya cu tin inver- 


sion grandi caba haci pa un 
compania. 

Serlimar 

Riba Serlimar mes Minister 
Sevinger tabata mas corto. E1 
a djis splica cu a inverti 20 
miyon den Serlimar di cual 
a cumpra 8 truck di sushi, 
pickup, 40 computer, sistema 
di gps, drecha oficina, drecha 
administracion, drecha servi- 
cio di piki sushi y haci propa- 


ganda. Pa locual ta e brug di 
pisa na Parkietenbos cu tabata 
daña, e mandatario a indica 
cu Serlimar no a perde placa, 
pasobra tabata djis calcula cu 
wowo cuanto e peso lo ta y 
tabata cobra e compania pa 
benta sushi na dump. 

Tur cos den un solo man 

For di e splicacion y e argu- 
mentonan cu Ministernan De 
Meza y Sevinger a trece dilanti 


durante e reunion ta bira bisto 
cu Gabinete Eman ta haci tur 
cos posibel pa e proceso di su- 
shi na nos Pais keda den man 
di un solo compania priva. A 
inverti lo minimo den Serli- 
mar y via inversion di WEB 
y sin tene destaho publico, ta 
dificulta entrada di mas com- 
pania den e proceso di sushi. 
Pues ta saca proceso di sushi 
for di Serlimar y concentra tur 
cos den un solo man priva.Q 



8 iblioteca 

NmnalAruba 


Biblioteca Nacional Aruba ta anuncia 

su orario nobo: 

Edificio central den G. Madurostraat y 
Deptartamento Arubiana/Caribiana den 
Bachstraat na Oranjestad: 

Dialuna, diaranson y diabierna: 08:00 - 19:00 
Diamars y diahuebs: 08:00 - 17:00 

Sucursal den Peter Stuyvesantstraat 
na San Nicolas: 

Dialuna, diaranson y diabierna: 08:00 -17:00 
Diamars y diahuebs: 08:00 - 19:00 


211024 

PASA LAGA BO AVISO Dl LOKE BO KIER BENDE, 
HUUR. ETC NA OFICINA Dl DON DIA ARUDA 
WESTSTRAAT #22 OF MANDA DO AVISO VIA 
EMAIL NA: michael.arends@cspnv.com 


PERS0NAIGRATIS MAX 20 


- TA ACEPTA AVIS0 F0R 

n 


SERVICIO 

PUBLICO 

Ta duna servicio di hasi cas, 
oficina y locals limpi. Ta cobra 
pa hora di trabao. 

Pa mas informacion 

Tel: 600-8714 

TA BENDE 

Riba GANGA un cama di 
baby den bon estado marca 
Legacy. Pa mas informacion 

Tel: 561-4519 

TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon 
queen size. Pa mas 
informacion 
Tel: 594-9069 

LES Dl 

LANDAMENTO 

Priva of den grupo, mucha di 
3 aña bai ariba. Nos ta 
prepara mucha pa tur 
diploma. Profesional 
den e ramo. Pa mas info. 
Tel: 594-9069 


TA BENDE 

Un Hyundai Sta Fe 2003, Std, 
Bon condicion pa solamente 
Afl. 6.500,- Pa mas 
informacion yama 

Tel: 731-8695 

TA BENDE 

Un Instrumento musical bon 
prijs, 1 manolin, 2 cuarta (1 
profesional) 1 Harpa. Pa mas 
informacion yama 

Tel: 594-9069 / 
569-0125 

SERVICIO 

PUBLICO 

Ta duna servicio pa baña y 
cuida hende grandi na as y 
tambe laba herida. 

Pa mas informacion 

Tel: 748-5818 

SERVICIO 

PUBLICO 

Pa huiswerk begeleiding y 
bijles den area di Pos chiquito 
entre 4 - 6or pm. 

Pa mas informacion yama 

Tel: 593-7784 


B0 TA BENDE, HUUR 0F BUSCA 

CUAIKIER ARTICUI0, N0S TA 
0FRESE UN SERVICI0 UNIC0 Y RAPID0. 



TA BENDE 

4 cashi di paña (bon prijs) 

1 cacho fila brasilera (6 luna). 
Pa mas informacion 

Tel: 561-7112 

TE HUUR 

Apt met 1 slaapkamer,keuken 
& eetkamer. Omgeving van 
Superfood. Water en electra 
niet inbegrepen Cable Tv en 
gas inbegrepen voor 

AWg.1.160 p/m 

1 maand deposit 

Info: 593-9145 

TA BENDE 

l-phone 4S 16GB open phone 
black nobo pa Afl. 500,- cu 
case. Pa mas informacion 

Tel: 745-5550 

FOR RENT 

One bedroom apt .kitchen & 
dining room, furnished. 
Private entrance, close to 
Superfood. 

Water & electricity not incl. 
Cable & gas incl. Awg. 1.160 
p/m plus one month dep 

For info call 593-9145 

TA BENDE 

Ganga un Eton Vipper 70cc 
aña 2000, bon condicion pa 
Afl. 2500,- discutibel. 

Pa mas informacion 

Tel: 732-0697 

TA BENDE 

Cama Queen den perfecto 
condicion hopi bon prijs. 

Pa mas informacion 

Tel: 594-9069 

TA BENDE 

Set di sala Afl. 450,- set di 
cama queen size di palo puro 
Afl. 550,- Pa mas informacion 

Tel: 586-7163/563-4687 

TA BENDE 

Suzuki Baleno 2000, body 
den bon condicion, jega start 
y bay cune, tire nobo. As is 
where is. Afl. 2.300,- 
Pa mas informacion 

Tel: 563-7049 

SERVICIO 

PUBLICO 

Nos ta fura tur tipo di 
muebles y nos lo laga 
nan manera nobo back. 

Pa mas informacion 

Tel: 5621199/5921252. 

TA BENDE 

Un Suzuki Swift VVT 2009, 
std, cu airco den bon 
condicion. Pa mas 
informacion 

Tel: 594-1015 

SERVICIO 

PUBLICO 

Ta duna credit di 10 luna. 

Ta fura y spuit tur tipo di 
muebles. Palm Beach #5, 
dilanti Subway. 

Tel: 593-2655 / 742-5853 

TA BENDE 

Suzuki Esteem 2004, 

Afl. 1.500 (as is where is). 

Pa mas informacion 

Tel: 641-4612 

TA BENDE 

Scooter den perfecto 
condicion (2007) Bon prijs!. 

Tel: 594-9069 / 569-0125 

TA BENDE 

Un cashi paña di 3 porta pa 
Afl. 300,- y un stoel recliner 
pa Afl. 600,- Pa mas 
informacion yama 

Tel: 568-3185 

SERVICIO 

PUBLICA 

Señora cu firma liber ta 
ofrece pa haci oficina 
of cas limpi. 

Tel: 568-2806 


DUSHI CUMINDA 

Liliana tin cuminda tur dia na 
Jhonson’s Supermarket San 
Nicolas desde llam - Ipm tur 
cuminda acompaña cu un 
sopi pa solamente Afl.12,50 
Pa mas info of pedido yama 
Tel: 749-5008 

TA BUSCA 

Mester di un X-trahador di 
bista bunita pa drecha 
bentana. Pa mas informacion 

Tel: 594-7385 

TA BENDE 

Patriot Mag Drive NOBO! 
MD1200-1200GPH 
Koi Pond & Waterfall 
Pump. Awg. 295 o.b.o. 

Pa mas informacion 
Tel: 732-1104 

SERVICIO 

PUBLICO 

Nos ta traha cura, drecha 
muraya, verf cas y dak, 
pleister den temporada di 
Nov. y Dec. Pa mas 
informacion 
Tel: 564-3588 

SERVICIO 

PUBLICO 

Ta corta mata chiquito y 
grandi y ta bende santo 
graniet y piedra. Bon prijs 

Tel: 562-2532 

TA BENDE 

BBQ GriH"made In 
Aruba"duradero, Tipo "bari" 
Afl.275,-/cylindro cu tapa 
pa Afl.250,-Tel: 593-8182 

TA DUNA LES 

Les di hulandes y papiamento 
pa mucha di kleuter, Basic 
school. Yama despues di 2’or. 
Pa mas informacion 

Tel: 592-5090/583-7381 


Anochi di informacion na Colegio EPI unidad Hospitalidad & Turismo 


ORANJESTAD - Pa 
medio di e anuncio aki, 
Management team di 
Colegio EPI unidad Hos- 
pitalidad& T urismo, 
ta participa na mayor- 
nan di studiantenan di e 
prome y segundo aña di 
e programa di Hospital- 
ity Management (FS pro- 
gram) cu diaranson 25 y 
diahuebs 26 di februari 
2015 lo tin un anochi in- 


formativo pa mayornan 
hunto cu e studiante. 

Riba diaranson, 25 di febru- 
ari, e sesionnan lo tuma luga 
entre 6:00 p.m. te cu 8:30 
p.m. pa e klasnan FS3-2A, 
FS3-2B y FS3-2C. E sesion 
cu mayornan y studiante di 
klasnan FS3-1A, FS3-1B, 

FS3-1C, FS3-1D, FS3-2D, y 
FS3-2E lo tuma luga riba di- 
ahuebs, 26 di februari, entre 


6:00 p.m. y 8:30 p.m. 
Durante e anochi aki mayor- 
nan lo por papia cu e men- 
tornan tocante e progreso 
educativo di nan yiu. E en- 
fasis lo wordo poni riba loke 
por wordo implementa pa 
mantene of mehora e desa- 
royo di e studiante na scol. 
Tambe lo ricibi e rapport cu 
e resultadonan di e ‘Fall Se- 
mester’ di e aña escolar aki. 
Scol ta spera cu mayornan lo 


haci bon uzo di e oportuni- 
dad aki pa asina pone nan 
mes na altura di e progreso 
di nan yiu. Ta importante pa 
e studiantenan tambe ta pre- 
sente na e anochi informa- 
tivo aki. Tur mayor y studi- 
ante ta wordo spera na e balie 
di informacion di Unidad 
Hospitalidad& Turismo riba 
e fecha menciona. Ta pidi pa 
tur mayor ta puntual. 

Pa percura cu cada sesion 


individual cu e mentor bay 
mas organisa, mayornan 
por reserva di antemano un 
orario pa cita door di tuma 
contacto cu e unidad na 
number di telefon 6623852 
of email na galewjentai@ 
epiaruba.com. 

Pa mas informacion por tuma 
contacto cu Unidad Hospi- 
talidad & Turismo na num- 
ber di telefon 5258781.Q 

^Aurora^ 

Tel; 5937)057 t 580-6699 / 560-1403 
Fax: 5B8-6698 

Ma pa loke t’ami lo warda cu speransa riba Señor; 

Lo mi spera riba e Dios di mi salbacion. 

Mi Dios lo tende mi, 

Mikeas 7:7 

Cu tristesa 

pero conforme cu boluntad di Dios y agradecido pa tur 
locual el a nifica y haci pa nos, nos ta anuncia cu a bay laga 
nos Cristianamente, nos kerida mama, wela, ruman, tanta, 
suegra, cuña, madrina, amiga y bisiña 



Na nomber di su 

Yiunan: Nihaila Irausquin y yiunan 

Junella & Kevin Davelaar y yiu 
Nieto(a)nan stima: Geadyonn Soekandar 
Keanarah Soekandar 
Caejun Curlingford 
fGeljun Davelaar 

Rumanan: Sera & Eugene Servud y famia 

Rubia Quandus & Fransisco Kock 
Yvonne & Pedro (Boysi) Tromp 
Ruben Quandus & Elsa y famia 
Eveline Quandus & yiunan 
Manera un mama: Rosa Croes-Wernet y famia 
Tata di su nietonan: Giovanni Soekandar 
Caesar Curlingford 
Bon bisiñanan y amiganan di cas: 

Maria Gomes (Moushe) 

Omira (Mauwi) Tromp y famia 
Milagros Rodriquez & Nilo 
Sofia Thiel y famia 
Angelica & Roland Tromp 
Flora Vrolijk y famia na Hulanda 
Yolanda Jacopucci & famia 
Celia Wernet 
Boy Martie 

Corina Tromp & famia 
Heidy Martha 

Ex Coleganan manera famia di DHR (Dept. Recurso Hu- 
mano) cu a stim’e hopi y cu tawata cune durante enfermedad 
y te na su ultimo momento. 

Su chauffeur: Rolando Hazel cu hopi pasenshi y amor. 
Rumannan di Iglesia Cas di Dios Porta di shelo, Pastoor 
Johnny Carrion. 

Tanta y omonan, primo y primanan, comer y compernan, 
Ihanan, subrino y subrinanan, amigo y amiganan, swa y cu- 
ñanan. 

Demas famianan: Quandus, Irausquin, Davelaar, Soekandar, 
Curlingford, Survud, Kock, Tromp, Boekhoudt, Riddersta- 
at, Ras, Samson, Krind, Sommers, Scholder. Wolff,Maduro, 
Piña, Rasmijn, Croes, Wernet, Gavidia, 

Acto di entiero lo tuma luga dialuna 23 di februari 2015 na 
Aurora Funeral Home di 9’or pa ll’or di mainta, despues lo 
sali pa Santana Central di Sabana Basora. 

Adres pa condolencia: Aurora Funeral Home, diadomingo 
22 di februari 2015 di 7’or pa 9’or di anochi. 

Nos ta pidi nos disculpa si por a lubida un of mas famia den 
nos tristesa, despues di entiero nos no ta ricibi bishita di con- 
dolencia na cas. 

Un donacion pa Wilhemina Kanker Fonds lo ta altamente 
aprecia, lo bay tin un box disponibel na Aurora Funeral 

Tel; 593-0057 / 580-6699 1 560-1403 
Fax: 5B8-6698 

Cerca Dios mi ta na paz manera un yiu cerca su mama 

Cu honda pena pero conforme cu boluntad di Dios 
nos ta anuncia fayecimento cristianamente di: 



Dionisia Tromp-Chirino 

Miho conoci como: Denicia 
na edad di 77 aña. 

Esposo: Jacinto Tromp 

Yiunan: Gladys y Benedicto de Cuba-Tromp 
Franklyn y Maritza Tromp-Labad 
Rumannan: Virginia y Emilio Alvarez-Chirino 

JMathias Chirino 
fMauricio Chirino 
f Antolino Chirino 

Nieto y nietanan: S hensly Tromp 

Lindsey Tromp (na Hulanda) 
Ramsey de Cuba (na Hulanda) 
Sheldon de Cuba 
Kenric de Cuba 
Tamarah de Cuba 

Sobrinonan: Anthony Alvarez y esposa 

Reynold Alvarez y famia 
Alton Chirino y famia 
Mathias Chirino y famia 
Erick Chirino y famia 
Sobrinanan: Iris Koolman-Chirino y famia 

Maricella Tromp-Alvarez y famia 
Erica Alvarez y famia 
Ariana Koolman-Chirino y famia 
Maritza van der Biezen-Chirino y famia 
Gwendy Koopmans-Chirino y famia 
Yudella Chirino y famia 
Enalia Chirino 

Sway Cuñanan: fAnastacia Tromp 

Sra vda Crescentia Anjie-Tromp y famia 
fFabiano Tromp 

Sra vda Teresita Farro-Tromp y famia 
fDionisio y Berta Tromp-Tromp 
fOswald Tromp 
Tomas y Lyvia Tromp-Weller 
fMaiki y Maria Tromp-Donata 

Tur su Ihanan 

Ayudante: Celenia de Cuba Morales Martinez y esposo 

Demas famia y conocirnan: 

Tromp, Chirino, Alvarez, Anjie, Farro, Weller, Donata, de 
Cuba, Labad, Hypolite, Ruiz, Marchena, Dirksz, Abath, 
Croes, Trimon, Semerel, Geerman, Petrochi, Fingal, Flane- 
gin, Jacobs, Gomez, Martinez, Maldonado y Mansur, ta keda 
invita pa asisti na e ocasion pa condolencia cual lo tuma luga 
dialuna 23 di februari 2015 di 7’or pa 9’or di anochi na Funer- 
aria Aurora na Cumana 

Acto di entiero lo tuma luga diamars 24 di februari 2015 na 
Funeraria Aurora di 2:00 pm pa 4:00 pm y despues pa santana 
Masonico Acacia na Caya Ernesto Petronia. 

Nos ta pidi nos disculpa si den nos tristesa nos por a lubida 
un of otro famia 

Van ons is heen gegaan op 
een gezegende leeftijd van 
93 jaar, Onze vader, groot- 
vader, oom, stiefvader en 
vriend; 



Frans Harry 
Naarden 

beter bekend als 
“Oom Harry” 
Weduwnaar van 
Eleonora Albertine 
Naarden-Omskerk. 

* 30 Juli 1932 
te Paramaribo 
f 15 Februari 2015 
op Aruba 

Namens zijn: 

Zoon - Kenneth Naarden, 
Trudy SchrÓder en kin- 
deren in Duitsland. 
Pleegkinderen: Eddy 

Breinburg en familie in 
Nederland 

Jesaline Niles op Aruba 
Jean Elie Dade op Curaçao 

Nichten op Aruba - Eug- 
enie Bouwer en familie, 
Delila Davelaar-Bouwer 
en familie. 

Net als familie: Lucio 
Abath en familie, Marie 
Yee en familie, George Si- 
mon, Paul van Niel, Nor- 
man Browne, familie Blan- 
ken en V. Okalia. 

Alle overige familie leden 
en kennissen: Naarden, 
Omskerk, Bouwer, Blok- 
land, Breinburg, Luci- 
ana, Davelaar, Abath, Yee, 
Goedhoop, Beeldsnijder, 
van Niel, Gemetz, Ocalia, 
Blanken, Simon, Browne, 
Niles, Dade, SchrÓder, en 
alle buren van de Grenada 
weg en alle ploegleden van 
de San Pedro Paviljoen. 

De ter aarde bestelling zal 
plaats vinden op maandag 
23 februari 2015 te Au- 
rora Funeral Home, cu- 
mana vanaf 9 uur tot 11 
uur s’ochtens en zal daarna 
vertrekken naar de centrale 
begraaf plaats te Sabana 
Basora. Wij bieden onze 
excuses aan mochten er 
familieleden en/of kennis- 
sen zijn die wij in onze leed 
zijn vergeten. 

“Señor ta mi wardador, mi no tin falta di nada; Den cu- 
nucu di yerba berde, E ta pone mi sosega. E ta hiba mi na 
awa trankil, pa mi bolbe haya forsa” 

Cu honda pena pero conforme cu boluntad di Dios, pero 
agredecido pa tur locual el a haci y significa pa nos, 
nos ta anuncia fayecimento di: 



Sra. Anna Geerman-Kelly 

Miho conoci como: “Nana of Masi 
viuda di Francisco “Chico” Kelly 
Na edad di 82 aña 

Na nomber di su: 

Yiunan: Suzy Kelly na Hulanda 

Vilma Kelly y Wim Thodé y famia 

Frank y Carolina Kelly y famia 

Yvonne y Gilbert Kelly y famia 

Jessy Kelly 

Rocky Kelly y famia 

Jorge y Marlene Kelly y famia 

Ronald Kelly 

Miguel y Louvre Kelly y famia 
Nieto/anan: 

Marlon Moore y famia; Marvin Moore y famia 
Michael-Angelo Moore; Franky Kelly y yui 
Rocheline Kelly y famia; Gilbert Kelly 
Eurania Abdul; Reulaina Kelly 
Anielka Corpas, Adriana y Adrianny; Miloushka 
Kelly y famia 

Michael Kelly y famia; Mitchell Kelly y famia; Da- 
vid-Mauricio, Gilbert 

Bisanieto/anan:Vince, Zoé, Davidson, Tré, Mace, Maya, 
Claris, Zamir, Achmir, Christian, Mia, Marlia, Dyron, 
Maribelle. 

Rumannan: 

Lucrecia Geerman y famia; Rudolfo Geerman y famia 
JAniceto Geerman y famia 
Tanta: Chichi Everon y famia 
Cuñanan: 

Dolorita Geerman y famia; Felicia Koolman y famia 
f Theresita Kelly y famia 
j Leoncita Brete y famia 
j Eliza Figaroa y famia 
Swanan: fMaximon Kelly y famia 

fWilly Kelly y famia 
f Casimero Kelly y famia 
Ex suegranan: Carmen Gavidia; Aivena Cornelis 
Sobrino/anan, primo/anan, comer y compernan y ihanan. 
Famia: Kelly, Geerman, Brete, Figaroa, de Lange, Moore, 
Arends, Garcia, Krozendijk, Cornelis, Hernandez, Kool- 
man, Dijkhoff, Luidens, Wever, Tromp, Thodé, Gavidia, 
Everon, Lopez, Croes, Rasmijn, Jacobs, Jaar, Restrepo, 
Villa, Pforther, Rees, Semerel, Reyes. 

Famia na Colombia: Famia Garcia y famia Hernandez. 
Amiganan di cas: Filomena Tromp, Martina Figaroa y 
Juanita Semerel. 

Amiga/onan: Grupo Uni, Bini-bini y Alhambra Casino. 
Y demas famia ta invita tur amiga/o, bisiña y conoci, pa 
asisti na e acto di entiero cu ta tuma luga diaranson 25 feb- 
ruari 2015. E resto mortal lo ta reposa di 2or-4or di at- 
ardi na Misa Santa Anna, y despues pa Santana Catolico 
na Noord. 

Adres pa condolencia: The Olive Tree Funeral Home na 
Cumana, Diamars 24 februari 2015 di 7or-9or di anochi 
Nos ta lamenta cu despues di entiero nos no por ricibi 
bishita di condolencia na cas. Despensa nos si den nos 
tristesa nos por a lubida un persona. 


A 


'p’’ 


1 

JL 


irora^ 




Tel: 59WW57 / 589-5699 V 560-1402 
Fax: 5B8-669S 


Señor ta mi wardador, mi’n tin falta di nada, 
den cunucu di yerba berde. E ta pone mi sosega. 

E ta hiba mi na awa trankil, pa mi bolbe haya forsa. 
Salmo:23.1 

Cu inmenso tristesa na nos curason, pero conforme cu 
boluntad di Dios nos ta participa fayecimento di: 



Argenida Maria Tromp- Del Valle 

Miho conoci como; Genita/Welita 
^03-02-1980- f22-02-2015 

Esposo: Alfredo Tromp 

Yiunan: Alfredo Tromp y Zandra Tromp- Maduro 
Gina Tromp 
JRoberto Tromp 

Fidel Tromp y Connie Tromp (USA) 

Nieto y Nietanan: 

Omar Tromp y Julie Tromp-Malmberg 
Tivisay Tromp y Johnny Boekhoudt (NED) 

Sigmar Tromp y Germaine Henriquez 
Justin Tromp(USA) 

Ruman na Colombia: Julio del Valle 

Bisanieto(a) nan: Naomi Tromp 
Celine Tromp 

Cuñanan: Marinajansen (AUA) 

Carmen del Valle- Manjarres(COL) 
Marqueza Romero (VEN) 

Sobrina (o) nan: 

Ermelinda, Marlene del Valle, Carmen, Estella Gonzalez 
Johnny del Valle, Wilson Gonzalez, Giovanny Gonzalez- 
Jansen y demas subrino (a) nan na Colombia y Venezuela 

Ihanan: 

Erica Agumbero, Alvaro del Valle y Marlene del Valle 
Amiga di cas: Yolanda Hernandez 

Manera Yiu: Anna Villalobos, Gladys Kock y Eydie 
Reynoso 

Demas Famianan: Tromp, Del Valle, Rua, Maduro, 
Malmberg, Villalobos, Kock, Gonzalez, Agumbero, Hoo, 
Cannegieter, Reynoso, Ignacio, Garcia, Hernandez, Zijls- 
tra, Quandt, Pinja, Janga, Reyes, Quandus 

Ta invita tur famia, bisiñanan, amigonan y conocirnan pa 
e acto di despedida cual lo tuma luga diaranson 25 Feb- 
ruari 2015 di 9or am - llor am na Auroa Funeral Home. 
Adres pa condolencia: Aurora Funeral Home,diamars 24 
Februari 2015 for di 7’or pa 9’or di anochi. 

Disculpa nos si den nos tristesa nos por a lubida un of mas 
nomber di famia. 

“Laga tur cos ta spera 
mi ta bunita, laga tur 
locual cu mi encontra 
na caminda ta bunita, 
laga tur locual cumi laga 
atras keda bunita y laga 
esakinan termina den tur 
bunitesa”. 

Cu hopi tristesa pero 
conforme cu boluntad 
di Dios, nos ta participa 
fayecimento di: 



Antonieta 

A.Orman- 

Vrolijk 

miho conoci 
como “Neta” 

★ 10-04-1956 
t 21-02-2015 


Acto di entiero lo wordo 
anuncia despues. 

“Ami no sa nada di veneno den koffie 
di minister Navarro” 


WILLEMSTAD- “Ami no sa nada di 
veneno den koffie di minister Nelson 
Navarro. Minister Navarro a sinti 
malo y ta hayando tratamento med- 
ico. Ta esey mi por bisa,” minister di 
Desaroyo Economico Stanley Palm a 
reaccion, ora periodistanan presente 
na e conferencia di prensa semanal di 
gobierno a puntr’e kico tin berdad di 
rumornan cu ta circula den sentido 
cu “a tira veneno den koffie di minis- 
ter Navarro.” 

Di par dia pasa mainta e version aki 
tabata circula den comunidad, indi- 
cando cu e minister tabata hopi malo. 
E informacion tabata bisa cu a inten- 


sifica vigilancia di e minister, basa 
riba indicacion cu lo tin figuranan 
dudoso cu a bin di exterior cu e plan 
pa likida e minister. 

Haciendo uzo di e ocasion, prensa a 
confronta minister Palm cu e version 
cu e minister lo a bira malo despues 
di a bebe koffie. 

Notabel tabata, cu oficialmente niun 
hende kier a papia. Polis a informa 
cu e no por duna niun clase di infor- 
macion tanten ta investigando kico a 
pasa. 

Minister Palm a splica cu ora minis- 
ter Navarro a yega pa participa na e 
reunion tradicional di tur diaranson 


di conseho di minister e la indica cu e 
no ta sinti su curpa mucho bon. 
Despues di un rato e la indica cu su 
curpa a bira mas malo, loke a pone cu 
e ora ey a busca atencion medico pe. 
Palm a informa prensa cu e la yama 
y a papia cu Navarro y e la haya e in- 
dicacion cu su curpa tabata un tiki 
miho cu e dia prome. E1 a splica cu 
mediconan a haci algun test cu su 
persona. 

E siguiente dia a keda di haci mas test 
pa sigui analisa su situacion. 

E ta recuperando na cas aworaki. 

Ta esey mi por bisa na e momento 
aki, segun minister Palm.Q 



Lider di MFK Gerrit Schotte di bishita na Mexico 


WILLEMSTAD - E siman aki parlamento di 
Republica Mexicano a ricibi Gerrit Schotte 
caminda el a haya un recorido den e instala- 
cionnan di congreso, caminda fraccionnan di 
PRD, PAN y PRI y otronan ta reuni y a apro- 
ba recientemente cambionan transcendental 
den temanan manera Energia y Telecomuni- 
cacion. 


Schotte a saluda diferente parlamentario cu tin un 
stoel pa representa nan Estadonan den Congreso 




Mexicano, entre otro Francisco Garcia Cabeza de 
Vaca y tambe Francisco Dommguez Servién cu 
proximamente lo ta posibel Gobernadornan eligi 
den eleccionnan regional cu lo tin pa diferente re- 
gion na j uni2015.Un agenda druk a wordo maneha 
cu diferente comision y delegado di energia y sigur 
a discuti e cambionan recien den maneho energico 
petrolero y tambe energia renoba introduci, no ob- 
stante cu e pais tin reservanan di petroli calcula na 
98.000 mil bari y di mes aumentando pa motibo di 
descubrimentonan nobo di mas reserva di petroli. 


Diferente temanan di interes a wordo discuti. 
Schotte a wordo ricibi tambe pa Camara di Diputa- 
do de la Republica Mexicano caminda e tabata un 
huesped di honor. A reuni cu diferente prominente 
den politica Mericano, entre otro un di personanan 
considera hasta cu mas poder politico cu e propio 
Presidente di e Republica. 

MFK ta bisa cu su lider defmitivamente ta un lider 
anto cu un arte inmenso diplomatico pa engran- 
dece lasonan entre Corsou y otro paisnan y saca 
Corsou for di e era di isolacion regional cu e tin 
mas cu 2 decada ta biba den dje.Q 



Parlamento Europeo: 

Polucion di Refineria Isla ta un cos serio 


HULANDA- Miembro 
di Parlamento Europeo 
Bas Eickhout di partido 
GroenLinks a expresa su 
preocupacion pa e polu- 
cion di Refineria isla, cer- 
ca Comision Europeo. 

Di acuerdo cu e website di 
noticia Versgeperst.com, den 
un carta cu Eickhout a man- 
da pa e comision, e kier sa si e 
comision ta na altura mes di 
e situacion. 

Mester bisa cu GroenLinks 
ta e partido politico Hulan- 
des cu mas a yega di atende 
cu e problema aki. 

Den e luz aki por menciona 
ex miembro di Tweede Ka- 
mer pa e partido aki, Ineke 
van Gent, cu den pasado a 
yega di dedica masha hopi 
atencion na e situacion di 
polucion di Refmeria Isla na 
Corsou. 

Durante su bishitanan cu 


delegacion di parlamento 
Hulandes el a yega di bishi- 
ta e refmeria na numeroso 
ocasion, pidiendo gobierno 
Hulandes pa haci algo na e 
situacion aki, cu ta afectando 
e area pabou di e refmeria 
fuertemente. 

Tabatin mas partido politico 
Hulandes cu a tambe a ex- 
presa nan preocupacion pa e 
situacion aki. 

Ta parce cu awor e partido ke 
bay un paso mas halto, pidi- 
endo atencion riba nivel Eu- 
ropeo pa e problema. 

Segun Bas Eickhout, durante 
hopi decada conseho di min- 
ister di Hulanda a neglisha e 
situacion aki, cu tur conse- 
cuencia cu esey a trece, asina 
e ta skirbi den su carta na e 
comision. 

“Refmeria Isla tin hopi aña 
caba ta stoot substancia kim- 
ico den aire, den suela y den 
awanan di Corsou, causando 


18 morto na Corsou, aparte 
di perdida serio di diversidad 
biologico,” segun Eickhout 
den su carta. 

Segun e parlamentario Eu- 
ropeo, e exigencianan pa 
proteccion di medio ambi- 
ente cu ta stipula den e per- 
mit di molester cu Refmeria 
Isla tin ta hopi menos streng 
cu e normanan di medio am- 
biente di Union Europeo. 
Pero no obstante esaki, ni 
gobierno Hulandes ni gobi- 
erno di Corsou a tuma paso 
contra di esaki. 

Eickhout a puntra Comision 
Europeo si e ta na altura di e 
efectonan dañino riba biodi- 
versidat y pa salu publico na 
Corsou. 

E ke sa ademas si e comision 
ta di acuerdo cu su persona 
cu Refmeria Isla ta actuando 
contra leynan di medio am- 
biente. 

Eickhout fmalmente ta pun- 



tra kico Comision Europeo bierno Hulandes asumi nan 
ta bay haci pa percura pa go- responsabilidad den esaki.Q 

Studiantenan na Utrecht satisfecho cu informacion encuanto seguro 



UTRECHT, HULANDA- Na Hogeschool di 
Utrecht un grupo di 54 studiante a presencia 
e anochi di informacion organisa pa Gabi- 
nete di Minister Plenipotenciario. Presente 
tabata tambe Minister Plenipotenciario Al- 
fonso Boekhoudt y e mentor pa Utrecht Eddy 
Geerman. 

Mescos cu e encuentronan anterior e studiantenan 
a haya un presentacion haci pa Wilke van Driel di 
InsureToStudy tocante e seguro nobo den cual el 
a splica detayadamente loke e pakete di seguro ta 
encera pa e studiantenan Arubiano cu un fiansa 
di Aruba. Sra. Van Driel a bisa cu banda cu e se- 
guro ta cubri gastonan medico, manera dokter di 


cas, specialista, dentista y remedi, e pakete ta hopi 
mas amplio. Ta asina cu InsureToStudy ta brinda 
un compensacion pa un bril di 500 Euro pa aña. 
Tambe e seguro ta cubri calamidad. Bou di esa- 
ki por compronde ora un familiar di e studiante 
yega na fayece, e seguro ta percura pa e studiante 
por bay Aruba mas pronto posibel. Esaki ta conta 
solamente pa un familiar den prome grado cu ta 
mayornan y rumannan y tambe familiar den di dos 
grado, cu ta wela y welo. 

Sra. Van Driel a sigura e studiantenan cu kico cu 
pasa, nan ta sigura y InsureToStudy ta disponibel 
pa clarifica cualkier duda cu e studiante por topa 
cerca un dokter of hospital. 

Director interino di Gabinete di Aruba Shandra 
John a splica e cambionan tocante guia di studian- 
tenan door di mentornan. Desde prome di febru- 




ari e mentornan ta guia unicamente e studiantenan 
den nan prome aña. Tur studiante cu tin mas aña 
studiando ta cay directamente bou di departamento 
di enseñansa di Gabinete di Aruba. Sra. John a spli- 
ca cu esaki ta significa entre otro cu e studiantenan 
aki lo mester entrega nan resultado di estudio di- 
rectamente na Gabinete di Aruba. Studiantenan cu 
tin otro pregunta of ta confronta otro problemanan 
por acudi na e departamento di Cuido Social of e 
departamento huridico di Gabinete di Aruba. 

Durante y na fmal di e programa tabata tin tur 
tempo pa e studiantenan por a lansa nan pregun- 
tanan, papia y pidi informacion adicional na e rep- 
resentantenan di InsureToStudy y funcionarionan 
di Gabinete di Aruba. □ 


Air France-KLM a reduci pronostico di ganashi 



AMSTELVEEN- E com- 
pania Air France-KLM a 
bandona su meta pa haci 
mas ganashi den e proxi- 
mo añanan. 

E compania a pronostica 
anteriormente cu e lo au- 
menta su ganashi te cu 
aña 2017 cu 8 pa 10%. Pero 
mirando desaroyo di mer- 
cado, esaki ta resulta di ta 
mucho ambicioso, asina e 
empresa a anuncia. 

Es mas: na luga di purba au- 
menta ganashi, e empresa a 
tuma e decision cu e ta bay 
sigui economisa mas fuerte 
ainda. 

E empresa, cu ta un com- 
binacion di un compania 
Hulandes y uno Frances, a 
anuncia cu e gastonan di op- 
eracion mester baha cu 1.5% 


promedio den e proximo 
añanan. 

Na september aña pasa, e 
empresa tabata sali for di 
punto di bista cu e lo mes- 
ter economisa cu entre 1 pa 
1.5%. Un suma concreto Air 
France-KLM no a menciona. 
Aña pasa Air France-KLM a 
logra un ganashi di 1.6 mil 
miyon Euro, cu ta menos cu 
e 1.9 mil miyon Euro cu e ta- 
bata na 2013. 

E compania a haya e con- 
fronta cu un contratiempo 
fiscal, cu a ocasiona e 228 
miyon menos. 

E volumen di negoshi a baha 
cu 24.9 mil miyon Euro, un 
bahada di 2.4% 

Un welga di pilotonan cu a 
dura varios siman tambe ta- 
bata un factor cu a influen- 


cia e resultado cu 425 miyon 
Euro. 

Si no tabata pa e inciden- 
tenan aki, e cifranan lo tabata 
mas atentado, e compania ta 
bisa. 

Pero hecho ta cu e perspec- 
tivanan no ta masha bunita. 
E competencia feroz cu Air 


France KLM ta confrontan- 
do di companianan cu ta 
ofrece prijs mas atractivo y 
di companianan di Medio 
Oriente e aña aki tambe lo 
influencia e resultado, segun 
e pronostico. 

Di otro banda ta asina cu pri- 
js di combustibel a baha con- 


siderablemente, pero esaki 
atrobe ta bay perdi debi na e 
prijs mas abou pa Euro. 

Den presentacion di su relato 
y cifra, Air France-KLM no 
a haci niun pronostico con- 
creto. 

Esaki a ser indice pa e hecho 
cu den 2014, na tres ocasion 
e empresa mester a reduci su 
pronostico positivo. 

E palabra “cauteloso” a core 
manera un liña cora den e 
presentacion awe di Alexan- 
dre de Juniac, presidente di 
Air France-KLM. 

Cu e compania ta pasando 
momentonan dificil ta com- 
proba tambe: e aña aki e ke 
reduci su debe te 5 mil miyon 
Euro mientras cu el a anun- 
cia cu lo reduci inversion cu 
e compania kier a haci cu 300 
miyon EuroQ 


Venezuela a anuncia expansion di su area di defensa 



WILLEMSTAD - Lider politico 
di partido PAIS Alex Rosaria, 
a manda un carta cu algun pre- 
gunta pa Minister encarga cu 


Asuntonan Exterior, Ivar Asjes, 
relaciona cu e expresionnan di e 
presidente di Venezuela, Nicolás 
Maduro cu a bisa cu su pais a ex- 
pande su area di defensa cu awor 
lo ta inclui Corsou tambe. 

Esaki como medida den cuadro di un 
intento di golpi di estado na e pais aki. 
Rosaria ta sumamente preocupa y 
asombra cu e expresionnan aki locual 
e ta considera por pone nos democ- 
racia na peliger. Rosaria kier pa mas 
pronto posibel bin un aclaracion total 
di e asunto aki. No por ta asina cu un 
pais tercera ta dicidi di impone riba 
nos teritorio. Un cos ta sigur, como 
miembro di Parlamento e cos aki ta 
un sorpresa desagradabel y nos no tin 


informacion. 

Den e cuadro aki Rosaria a manda 
entre otro e siguiente preguntanan. 

1. Minister tambe a tuma nota di 
e declaracion di e presidente di Ven- 
ezuela pa ’expande su area di defensa’ 
cua ta inclui nos teritorio autonomo? 

2. Minister ta na altura di e deci- 
sion aki? 

3. Minister a duna aprobacion na 
esaki? 

4. E decision aki a keda aproba entre 
di Venezuela y Gobierno di Reino? 

5. Tabatin actividadnan via of riba 
nos teritorio liga cu e intento di golpi 
di estado na Venezuela? Den caso 
afirmativo, specifica esakinan. 

6. Minister a manda yama Consul 


General di Venezuela na Willemstad 
pa splicacion? 

7. Gobierno di Reino a manda yama 
Embahador di Venezuela na Den 
Haag pa splicacion? 

8. Pa un decision manera e presi- 
dente di Venezuela a trece dilanti 
drenta legalmente na vigor, Minister 
por splica cua ta e proceduranan cu 
mester cana tanto na nivel di Reino 
como aki na Willemstad? 

9. Minister ta di acuerdo cu e in- 
formacion aki sea berdad of no por 
tin consecuencia profundo pa nos 
democracia y calidad di bida? 

10. Kico minister ta bay haci a corto 
plaso pa informacion veredicto bin 
fei tanto Den Haag como Willemstad 
pa nos pueblo?Q 

Por lo menos 31 morto 


Ferry cu 100 pasahero ta sink na Bagladesh 



DHAKA, Bangladesh (AP) - Un ferry cu ta- 
bata transporta 100 pasahero na Bangladesh, 
diadomingo, a bolter despues cu un barco di 
carga a dal e, por lo menos 31 hende a perde 
nan bida, segun oficialnan a bisa. Un opera- 
cion di rescate ta andando, pero no ta conoci 
cuanto hende ta perdi ainda. 

E barco di carga a dal e ferry na Daulatdia-Paturia, 
crusando riu Padma, diadomingo atardi, segun ofi- 
cial di cuerpo di bombero, Shahzadi Begum a bisa. 
Ekiponan di rescate a wordo manda y botonan cu 
ta pasando eybanda, ta yudando e operacion, el a 
bisa. 

E sitio di e accident ta keda 40km noordwest di 
Dhaka, capital di Bangladesh. Accidentnan di ferry 
ta comun na Bangladesh, cu ta un pais Asiatico po- 
ber cu tin mas di 130 riu. 


E ferry a sink den awa cu un profundidad di 6 me- 
ter, segun inspector Zihad Mia, cu ta supervisa e 
operacion di rescate. 

Pa diadomingo anochi, por lo menos 31 curpa a 
wordo recobra, Mia a bisa. 

Cantidad di pasahero 

E1 a bisa cu oficialnan mester determina ainda, cu- 
anto pasahero ta perdi. Generalmente ferrynan na 
Bangladesh no ta tene un lista di pasahero formal. 
“Nos no tin un bista cla di cuanto hende tabatin 
exactamente riba e ferry, ora cu el a sinki”, Mia a 
bisa. “Pero mi ta kere cu hopi a sobrevivi.” 

Un pasahero cu a sobrevivi a bisa cu hopi hende a 
keda pega paden, ora cu e ferry a sink. “E pasahero- 
nan cu tabata riba dek a sobrevivi, pero hopi paden 
a keda pega”, Hafizur Rahman Sheikh a bisa me- 




dia. Sheikh a bisa cu e barco di carga a dal memey 
di e ferry. 

Padma ta un di e riunan di mas grandi na Bangla- 
desh, caminda hopi biaha standard di siguridad po- 
ber y demasiado boto biahando den e riu, ta causa 
di hopi desaster di ferry. 

Otro accidentnan 

Na augustus aña pasa, a haya un ferry cu capacidad 
di 85 pasahero, transportando mas di 200 hende, 
ora cu el a bolter cerca di Dhaka, e accident aki a 
cobra bida di mas cu 100 hende. E doño di e ferry a 
wordo aresta despues di tabata scondi pa simannan 
largo, cu acusacionnan di homicidio, operacion sin 
autorisacion y yena e ferry di mas, contra dje. 

Por lo menos 5 hende a perde nan bid na comienso 
di e luna aki, ora cu un ferry a sink na parti zuid di 
Bangladesh.Q 


Mil hende a join e circulo di paz Moslim pafo di Sinagoga na Oslo 



KOPENHAGEN, 
Dinamarca (AP) - Mas di 
mil hende a forma un cir- 
culo di paz diasabra, pafo 
di e sinagoga principal na 
Olso, bou di iniciativa di 
Moslimnan j ong. 

E evento na e capital di 
Norwega, ta sigui un se- 
rie di atake contra Hudiu 
na Europa, incluyendo e 
atake terorista na Paris na 
januari y na Dinamarca 
siman pasa. 

Un di e 8 organisadonan in- 
dependiente di e evento di 
diasabra, na Oslo, Hajrah 
Arshad a bisa cu e encuentro 
ta ilustra cu Islam ta pa amor 
y union. 

“Nos kier demostra cu 
Hudiunan y Moslimnan no 
tin rabia riba otro”, asina co 
organisado di e evento Zee- 
shan Abdullah a bisa e multi- 
tud, para den un mita circulo 


dilanti di e sinagoga blanco. 
“Nos no kier individuonan 
pa defmi kico Islam ta pa e 
resto di nos.” 

“Tin hopi mas cu ta pa paz cu 
esunnan cu ta pa guera”, el a 
agrega. 

Hefe di Rabino di Norwega, 
Michael Melchoir a canta e 
cantica tradicional pa fin di 
Sabbath pafo di e sinagoga, 
dilanti di e multitud grandi, 
cu tabata man teni. 

Hassan Raja, un otro co or- 
ganisado a bisa cu tabata 
prome biaha cu el a scucha e 
cantica. 

Ervin Kohn, hefe di comuni- 


dad Hudiu di Oslo, a yama e 
encuentro durante tempera- 
tura bou di cero, unico. 
Varios pais Europeo a mira 
un crecemento na inciden- 
tenan anti Semitico reciente- 
mente, cuminsando ora cu e 
conflicto entre militantenan 
di Israel y Palestina a intensi- 
fica na Gaza aña pasa. 

Na Paris, 3 homber arma 
Moslim a mata 17 hende 
na un mercado Kosher, e 
oficina di Charlie Hebdo y 
otro caminda, na januari. Si- 
man pasa, un homber arma 
na Kopenhagen a mata un 



miembro di siguridad Hudiu cineasta Danes na un evento 
pafo di un sinagoga y un pa libertad di expresion.Q 

Dos club di Taekwondo ta train hunto 


San Nicolas - Diaranson 
anochi Clifford Rasmi- 
jn di Brazil Taekwondo 
Stichting a train hunto 
cu e team di TK5 cerca 
Master Eric Barry di San 
Nicolas Taekwondo Cen- 
ter. 

E team di TK2, TK3 y TK5 
pa Surinam ta den prepara- 
cion pa e dia grandi na Suri- 
nam. 

Clifford Rasmijn a acerca dos 
scol di Aruba pa asina por tin 
un intercambio cu e scolnan. 
Diaranson anochi tabata e 
turno di Master Eric Barry 
di San Nicolas Taekwondo 
Center. 

Master Eric Barry a laga e 
muchanan core un 1 rond y 
mey entre Paulus School y 
Augustinus College. 

Despues cu e muchanan a 
caba di core Master Eric Bar- 
ry a cuminsa cu su training 
sigui pa e sparring. Master 






Eric Barry lo bay ta un di 
e refereenan internacio- 
nal na Surinam hunto cu 
Grand Master Chaco Cor- 
nelio. Clifford Rasmijn 
ta bay coach e teamnan di 
Aruba y a demostra cu nan 
ta cla, pero ainda falta 1 si- 
man mas pa asina nan con- 
centra ariba e pelea nan di 
dia 28 di Februari aya na 
Surinam. □ 




















































DEPORTEIP? 


DIALUNA 23 FEBRUARI 2015 


Renze Postma a bay competi na Colombia 


ORANJESTAD - Den e 
fin di siman binidero, e 
atleta elite den e deporte 
di triatlon, Renze Postma 
hunto cu Coach di Aru- 
ba Triatlon, Sr. Nicolaas 
Robert a biaha pa Colom- 
bia unda e atleta Postma 
lo competi den e 2015 Ba- 
ranquilla Camtri Triath- 
lon American Cup y CAC 
Championship. 


Aki e atleta Renze Postma 
lo busca su clasificacion pa e 
Weganan Pan Americano 
Toronto 2015. 

Mester bisa cu e compe- 
tencia ta bay ta uno hopi 
fuerte, paisnan presente lo ta 
Mexico, USA, Brasil , Cuba 
,Ecuador, Colombia ,Chile 
,Guatemala, Puerto Rico 
,Venezuela, Peru y Aruba. 


E trayectorio cu Renze tin cu 
cubri lo bira landa 1500m, 
core bicicleta 40 km y core na 
pia 10 km. 

Un danki sigur na Lotto, “E 
Loteria di Aruba cu pa medio 
di Comision di Subsidio” a 
subsidia pa e tri- atleta Ren- 
ze Postma por competi na e 
2015 Baranquilla CAMTRI 
Triatlon American Cup and 
CAC Championship 2015.Q 



Club di DamArowak: 


Ta start su Campeonato di Aruba 


ORANJESTAD - Diamars 
awor, dia 24 di februari, 
club di dam Arowak, ta 
bay start su Campeonato 
anual di Aruba. 

Tur hungado di dam di Aru- 
ba ta bon bini. E weganan 


ta wordo hunga tur diamars 
anochi pa 08:00pm den nos 
club na Nieuwstraat 11 na 
Oranjestad. 

Nos lo hunga rond robin do- 
bel rond, pues tur hungado ta 
topa otro 2 biaha, un biaha cu 
e color blanco y un biaha cu e 


color preto. 

Duracion di un wega lo ta 
1 ora pa banda. Despues di 
cada hugada, cada hungado ta 
haya 30 seconde extra riba su 
oloshi. 

Un wega por dura entre 2 pa 


3 ora. Riba un anochi, 1 wega 
ta wordo hunga. 

Si bo ta un hungado di dam, 
pero nunca a participa na un 
competencia di dam, esaki ta 
bo chens pa estrena. Ganado 
di e torneo aki, lo haya e ti- 


tulo di Campeon di Dam di 
Aruba pa aña 2015. 
Registracion ta solamente 75 
florin pa henter e duracion di 
e torneo. 

Lo tin un trofeo disponibel 
pa e prome 3 luganan.Q 


RCA ta sigui promove programa respet 




ORANJESTAD - Solito 
en conexion cu e campa- 
ña cu RCA ta hibando pa 
conscientisa hobennan, 
mayornan, fanaticonan 
y tur persona envolvi cu 
deporte en general pa 
duna respet na Referee, 
na contrincante y na nos 
muchanan, e Comision 
Lifida, particularmente 
Coach Sjurendi Granviel 
a organisa un anochi di 
bowling. 

E1 a bira un anochi super 
alegre unda tawatin hari- 
mento sin fin. E miho hun- 
gado di anochi a resulta 
Maurice Escalona (Coach 
Mini Mini). Team ganado 
"Basha Bala M Gehaira Croes, 
Maurice Escalona, Rafael 
Vanegas, Aldrich Dijkhof y 
Veron Albertsz. Intencion ta 
cu tur luna lo continua cu un 
actividad. Tambe directiva ta 
informa cu pronto e bunita 
Jersey respet Give it. Show 
it. Earn it. lo ta na benta. Por 
ultimo directiva kier invita e 
famia tricolor completo pa 


yega Club diasabra awor 28 
februari pa un programa ex- 
tenso. 

Mainta lo tin cuatro wega 
Lifida contra e hulknan di 
Bubali, atardi 4:30 RCA In- 
sel Air lo mira accion den 
categoria menor. Pa 5:30 
Teachers lo hunga un wega 
fogeo y pa 7or ta el "Clasico" 
ora Dakota Stars ta di bishita 
pa topa Inter 40. 

Tambe RCA Domino 
Friends lo midi forsa cu 
Aruba Stars cual wega lo ta 
6:30. Un diasabra di plac- 
er cu un cushina sabroso, 
Pastechi, Deditos di Hotdog, 
Kroket, Cala, Pan cu Carni 
Stoba y Aros con Pollo. 

Nos bar cu prijsnan di amigo 
y Chill Beer bon friu na Spe- 
cial Bucket price. Diasabra 
tambe lo tin ticket obteni- 
bel pa "Powerade 6K Run 
& Funwalk". Pero por pasa 
den siman tambe pa bo tick- 
et cerca Abelo na Welcome 
Back Snack ey mes pega cu 
RCA.Q 

AVB ta anuncia comienso di tc3 




ORANJESTAD - Manera 
a keda comunica varios 
biaha anteriormente, awe 
Arubaanse Voetbalbond 
ta orguyoso di por partici- 
pa na comunidad di Aruba 
cu dialuna dia 23 di febru- 
ari 2015, nos lo cuminsa cu 
un otro Curso di Trainer, 
tambe conoci como TC-3. 

E instructor di KNVB pa cu 
e curso aki lo ta señor Piet de 
Jong, kende aña pasa tawata 
na Aruba caba na momento 
cu a duna algun cursista e 
curso di TC-4. E biaha aki 
pa cu e Curso di Trainer riba 
nivel 3, AVB ta contento cu 
tin 32 cursista cu lo sigui e 


curso aki. 

E motibo pa kico AVB ta 
invertiendo asina hopi den 
cursonan pa su partner, ta ne- 


tamente pa mehoracion di e 
deporte aki. Directiva di AVB 
ta convenci cu pa Aruba tin 
miho atletanan den futbol, 
cu miho preparacion tecnico, 
tactico, mental, y psikico, cu 
no ta existi niun otro alterna- 
tiva cu no ta inverti den pre- 
paracion di entre otro trainer 
cu lo bay tin como tarea tam- 
be pa prepara un plan tecnico 
pa nan club cu lo cuminsa 
desde nivel di Lifida te cu e 
division mas halto di nan re- 
spective club. 

Tur esaki ta wordo haci tam- 
be, teniendo na cuenta cu 
e asina yama Club License 
cual ta rekisitonan cu FIFA 
y Concacaf ta desea pa tur 
nan miembronan cu nan ta 


sostene fmancieramente, bay 
aden pa di e forma aki nan 
por continua subsidia e fed- 
eracion miembro. 

Teniendo na cuenta cu e 
grupo ta uno grandi, a parti 
e grupo den dos, esta grupo 
A y grupo B, como tambe e 
programa mes den su totali- 
dad a wordo parti den 3 fase. 
E prome fase lo cuminsa di- 
aluna 23 di februari y lo ter- 


mina dia 7 di maart 2015. E 
orario den siman pa cu e cur- 
so menciona lo ta desde 6or 
di atardi pa lOor di anochi, 
mientras cu den fin di siman 
esaki lo start di 9or di mainta 
y lo culmina pa 6or di atardi. 
Fei di awor caba AVB kier a 
desea tur cursista tur clase di 
exito y yama cada dunado di 
trabou di e cursistanan danki 
pa nan cooperacion brinda.Q 



Atletanan di Y Track haciendo diferente test di atletismo 



Atletanan di Y Track ta 
cla sin miedo pa e dife- 
rente testnan di atletismo 
cu lo tuma luga 23, 24 y 25 
di Februari den Stadion 
Guillermo Prosperidad na 
Dakota. 

Despues di un entrenamento 
intensivo coach Kenneth Lu- 
cas a prepara su atletanan lo 
miho cu ta posibel pa testnan 
di Atletismo. 

Atletanan lo competi den 
diferente disciplina di Atle- 
tismo. E atardi nan aki nos ta 
haya e miho atletanan di tur 
club cu lo bin demostra nan 
talentonan. 

Di parti di YTrack nos lo tin 
9 atleta cu lo competi e atardi 
aki, e atletanan ta como lo 
siguiente: 

Reginald Koc ta actualmente 
e atleta mas fuerte den 
lOOmtr y 200mtr sprint. Den 
2014 Reginald Koc a repre- 
senta Aruba na Youth Olym- 
pic Games 2014. 

Doyd Brown lo participa pa 
prome biaha bou number di 
y Track. Doyd ta sinti cu e ta 
cla y bon prepara pa lOOmtr 
y 200 mtr. Doyd Brown ta e 
unico senior cu lo presenta 
Y Track na e testnan . Doyd 


Brown a representa Aruba na 
World Indoor Championship 
2014. 

Nos tin dos atleta hoben 
cu ta Jahleel Heemstadt y 
Daymiron Cornes cu pa 
prome biaha ta participa den 
Categoria U-18. Jahleel 
Heemstad lo ta participante 
cu e disciplina di Octathlon 
y esaki ta encera 8 diferente 
disciplina. Esaki ta prome 
biaha cu algun atletanan ta 
purba cualifica pa e evento 
aki. 

Daymiron Cornes lo de- 
fende su mes cu e disciplina 


di 400mtr y 800mtr y ta sinti 
sigur di si mes cu lo e por 
logra forma parti di e selec- 
cion pa prome biaha. 

Aubee Geerman tambe lo de- 
mostra su talento den lOOmtr 
y 200mtr. Tambe ta pa prome 
biaha ta participa den un 
evento di Atletismo. 

E team di relevo di mucha 
muhe di Y Track, miho 
conoci como “Dream Team” 
nan tambe lo demostra nan 
talentonan individualmente. 
Lixandra Geerman cu ta e 
lider di team di mucha muhe 
ta participante cu e disciplina 


di lOOmtr - 200mtr y bula 
leu. Lixandra no ta un atleta 
desconoci door cu el a yega 
di participa varios biaha caba 
representando Aruba den 
competencia nan Internacio- 
nal. 

Naomi Cecillia lo compe- 
ti cu e disciplina di 400mtr 
y 800mtr. Pa dos aña largo 
Naomi ta invicto na Aruba 
den su disciplina di 800 mtr. 
Lixandra y Naomi ta par- 
ticipante pa prome biaha den 
categoria di U - 20. 

Por ultimo nos tin nos dos 
atletanan mas hoben cu ta 
TonyLisa Brown y Davenka 
Duncan. E dos atletanan aki 



a caba di sali di Age Group . 
Tony Lisa Brown lo haci e 
disciplina nan di 100 mtr - 
200mtr y bula leu. Tony Lisa 
aña pasa a sali na di 3 luga 
den un competencia Interna- 
cional na Colombia den bula 
leu. Davenka Duncan lo 
participa den e disciplina di 
200mtr- 400 mtr y 800 mtr, y 
sperando cu e por forma parti 
di e seleccion 2015. 
Actualmente e 4 damanan aki 
Lixandra Geerman, Naomi 
Cecillia, Tony Lisa Brown y 
Davenka Duncan tin e record 
Nacional di Relevo . E dama 
nan aki lo purba mehora e re- 
cord , pa tin e posibilidad pa 
ta e prome ekipo femenino di 
relevo pa representa Aruba 
den exterior. 

Coach Kenneth Lucas y Di- 
rektiva di YTrack kier a desea 
tur e atletanan y specialmente 
esunnan di Y Track hopi exi- 
to den e dianan cu ta bin 23, 
24, 25 februari , y ta spera cu 
nan logra nan meta di forma 
parti di seleccion di Aruba. 

Ta invita e pueblo di Aruba y 
specialmente esunnan di San 
Nicolas pa bin duna apoyo y 
sosten na nos atletanan di San 
Nicolas na Stadion Guiller- 
mo Prospero Trinidad.Q 

Despues di a logra suprome titulo 40 añapasa 

Bubali Vitamalt buscando clasificacion 


ORANJESTAD- E di dos 
buelta di e campeonato di 
futbol division di Honor a 
inicia, cual sin duda lo bay 
bira un tremendo bataya 
pa saca e prome cuater 
clasificadonan cu lo bay 
lucha despues pa e titulo 
maximo di futbol di Aru- 
ba. 

Un di e ekiponan cu ta 
luchando pa logra su clasifi- 
cacion pa hunga pa e titulo 
maximo di futbol di Aruba 
un biaha mas, ta SC Bubali 
Vitamalt cu na e momenton- 
an aki ta na di tres luga riba e 
tabla di posicion cu un total 
di 20 punto, tras di e lider cu 
ta RCA cu tin 22 punto y Bri- 
tannia cu ta na di dos luga cu 


21 punto. 

Directiva di SC Bubali ta 
informa cu 2015 ta marca 
40 aña cu Bubali a logra 
su prome y unico titulo di 
campeon di futbol maximo 
di Aruba y ta kere cu esaki lo 
ta un bon momento pa bolbe 
ripiti e hazaña historico aki, 
pa asina gradici e gran fanati- 
cada di Bubali, pa nan sosten 
cu semper nan a brinda e eki- 
po “Orguyo nan di Noord.” 

Bubali su prome compro- 
miso pa di dos buelta ta dia- 
domingo pa 6’or di atardi ora 
cu lo subi tereno contra di 
FC San Nicolas mientras cu 
despues di e wega aki lo hun- 
ga RCA contra di Estrella pa 
8’or di anochi. 


Despues di a lucha formal- 
mente pa keda den division 
di Honor pa dos temporada 
sigui, e ekipo di Bubali Vi- 
tamalt ta bibando un bon 
momento den e campeonato 
2014-2015 y a converti su 
mes den e sorpresa grandi di 
e prome buelta di e campe- 
onato maximo di AVB. 
Tabata den su ultimo com- 
promiso di e prome buelta 
contra di RCA cu e Orguyo 
nan di Noord ta bin sufri nan 
prome derota di campeonato 
despues di ocho wega, mien- 
tras cu den e torneo pa Copa 
Betico, e ekipo di Bubali ta 
logra penetra te den e fmal 
di e torneo caminda a perde 
contra di e actual campeon di 
Aruba, esta Britannia. 

pa play off pa campeon 



Bubali ta inicia e di dos buel- 
ta cu speransa grandi pa lucha 
y logra su clasificacion den e 
prome cuater nan, cu ta brin- 
da e oportunidad pa hunga 
den e serie semi fmal y busca 
clasificacion pa e gran final. 
Bubali den pasado a yega di 
produci hungadonan cu a 
gran renombre manera en- 
tre otro portero Keke Giel, 
rumannan Pin y Jon Kelly, 
defensa Chien Flanegin, ru- 
mannan Eckmeyer manera 
Toni, Dechi, Chico y Fio 
Eckmeyer, Remigio Jacobs, 
Sonny Tromp, Ange Perez, 


Kiki Tromp, Theo Ruiz, Eric 
Leest, Norwin Gomez, Eric 
Alee y otronan grandi cu a 
forma e ekipo di futbol cu a 
bira conoci como e Orguyo 
nan di Noord. 

Directiva ta haci un yamada 
riba e fanaticada di Bubali Vi- 
tamalt pa sostene e ekipo den 
su lucha pa sigura su clasifi- 
cacion pa e serie semi fmal y 
despues pa e serie fmal. 

Ban traha hunto pa logra e 
caminda di exito aki pa SC 
Bubali pa na fmal nos tur por 
celebra e triunfo di Bubali 
Vitamalt. □ 


Directiva di S.V Bubali cu 
reunion general 

ORANJESTAD - Pa medio di e comunicado aki, 
directiva S.V. Bubali ta invita tur miembronan pa 
un reunion general 2015, cual lo tuma luga diabi- 
erna 06 di maart 2015 pa 7:00pm na Bubali Sport 
Club. 

Puntonan di agenda, 

1. Apertura 

2. Palabra di Presidente 

3. Relato di Secretario 

4. Relato di Tesorero 

5. Eleccion di Presidente 

6. Eleccion di demas miembro nan pa directiva 

7. Plannan pa 2015 

8. Palabra liber 

9. Clausura. 

Presidente lo habri e reunion pa 7:00pm y den caso cu 
no tin quorum lo cera e reunion y habri e reunion bek 
riba e mesun dia pa 7:30pm. Si pa 7:30pm no tin quo- 
rum reunion ta sigui normal y tur decision lo ta valido. 

Miembronan cu kier postula nan nomber como presi- 
dente of miembro di directiva di S.V. Bubali , ta wordo 
recorda pa entrega nan peticion por escrito na un miem- 
bro di directiva actual di S.V. Bubali. 

Momento pa postula pa miembro di directiva ta cera 
dia 27 februari 2015, Esunnan cu a postula nan mes pa 
miembro di directiva lo wordo anuncia durante e re- 
union general. 

Nos ta termina cu un saludo deportivo, sperando riba bo 
presencia na e reunion general. 

Danki di antemano pa e cooperacion y corda bon pa no 
laga otro dicidi pa bo.Q 

MlTRAFICO 



Accidente cu basta dafto material 




SAN NICOLAS - Diabi- 
erna ll’or di anochi riba 
caminda di Weg Sero 
Preto altura di Save a Lot 
a sucede un accidente di 
auto basta fuerte cu daño 
material grandi y un per- 
sona levemente herida. 
Patruya di trafico di San 
Nicolas conhuntamente 
cu Ambulance a yega di 
biaha na e sitio. 

A topa cu un Nissan Sen- 
tra y un Toyota Starlet su 
parti patras completamente 


machica. Segun chauffeur 
di e Nissan Sentra cora e 
tabata bayendo direccion 
noord el a pasa un auto net 
na momento cu e chauffeur 
di e Toyota Starlet tambe ta 
bay na su man robes pa bay 
drenta parkeerplaats di Save 
a Lot, consecuentemente el 
a dal basta duro nan tras. 
Un persona a resulta leve- 
mente herida y a wordo 
atendi pa personal di ambu- 
lance y a wordo transporta 
pa Centro Medico. 

Segun e chauffeur di e Toy- 
ota Starlet el a caba di baha 
un pasahero cu tabata sinta 
patras na su cas algun min- 
uut prome. E tabata sinta net 
unda e auto a keda comple- 
tamente machica patras. Si e 
tabata den e auto ainda e por 
tabata tin un fmal fatal. 

Polis a pone e chauffeur di 
e Nissan Sentra supla esun 
cu a ocasiona e accidente y 
a keda deteni debi cu a sur- 
pasa e limite.Q 


Accidente cu herido despues cu auto 
a lora dilanti scooter 


ORANJESTAD - Riba ca- 
minda di L.G Smith bou- 
levard a sucede un acci- 
dente entre un auto y un 
scooter cu ta laga un mo- 
tociclista herida. A despa- 
cha tanto Polis y ambu- 
lance na e sitio debi cu e 
motociclista tabata benta 
riba caminda y herida. 

Ambulance a yega y e per- 
sonal medico a atende cu e 
victima y a haci tur prepara- 
cion pe wordo transporta pa 
hospital. 

Polis di trafico a saca afo cu 
e dama chauffeur a lora na 
man robes pa bay otro banda 
di caminda net momento cu 
e scooter ta su tras.Q 


Chauffeur coriendo burachi 
riba caminda publico 

PIEDRA PLAT - Durante patruya Polis a mira un 
auto Mitsubishi Lancer A-57091 coriendo ta zwaai 
riba caminda cu ta bayendo for di Kibaima na Tan- 
ki Flip. 

Relaciona cu esey, Polis a para e chauffeur na haltura di 
Xing Jin Supermarket na Piedra. E chauffeur tabata parce 
bou di influencia di alcohol, mirando cu e no tabata para 
bon riba su pianan y tambe ta papia cu lenga pisa. 

Polis a laga e chauffeur supla locual no a logra, mirando 
cu e mashin a mustra “error”. E1 a keda deteni y hiba 
warda di Santa Cruz. E chauffeur no por a duna su rijbe- 
wijs y e no tabatin un cedula tampoco. Ta trata di Y.G.R. 
naci na Venezuela di 47 aña.Q 




Biblioteca Nacional Aruba ta anuncia 
su orario nobo: 

Edificio central den G. Madurostraat y 
Deptartamento Arubiana/Caribiana den 
Bachstraat na Oranjestad: 

Dialuna, diaranson y diabierna: 08:00 - 19:00 
Diamars y diahuebs: 08:00 - 17:00 

Sucursal den Peter Stuyvesantstraat 
na San Nicolas: 

Dialuna, diaranson y diabierna: 08:00 -17:00 
Diamars y diahuebs: 08:00 - 19:00 

Habitante ta sinti hende sospechoso den cura di cas 


Problema cu hobennan di 


POS CHIKITO - Central ta manda Polis na un cas na Pos Chikito patras di J&R Take Away, 
pa un persona sospechoso. Na e sitio, Polis a papia cu e habitante, e muhe W, kende ta bisa cu 
el a tende stapnan pafo di su cas. Tambe el a tende e cachonan a bira nervioso y a keda blaf. 
E no a sinti su mes sigur y a yama Polis. Polis a busca den bisindario, pero no a topa cu nada 
particular.Q 

Ladron ta drenta den garashi y horta den auto 

SEROE BLANCO - Central a manda Polis na un cas na Seroe Blanco pa un kiebro den auto. 
Na e sitio, Polis a papia cu e homber T, kende ta bisa cu 21.15 el a pone su auto Ford Edge den 
su garashi y no a cera e auto na yabi. Mas o menos 03.45, el a scucha loke ta zona manera un 
hende ta busca den su auto. Ora cu el a bay controla, el a mira un homber desconoci den su 
auto. E homber a bay cu su bril di solo. Polis a tuma e keho.Q 

Hobennan a causa destruccion na e post di Bario 

ORANJESTAD - Polis ta bay tene control na e post di bario den Frankenstraat. Tabata tin 
hobennan ta uzando droga, entre otro marihuana, den e post. Na yegada Polis a mira cu algun 
bentana rond di e edificio tabata kibra of a wordo saca. E edificio tabata completamente re- 
boltia. E porta parti pariba di e luga a wordo forsa, e kozijn na unda e slot ta, a wordo destrui. 
E porta a resulta di ta cera for di paden.Q 

Choller cu no a haya placa a kibra glas di auto 

ORANJESTAD - Central a manda Patruya na un cas den Fahrenheitstraat pa un destruccion. 
Na e sitio, Polis a papia cu e habitante H, kende ta bisa cu mas o menos 04.50 el a bay na Cirkle 
Kpa cumpra un paki di sigaria. Tres persona a bay cerca dje pa pidi placa, cu e debe nan. Segun 
e, e nunca a mira e hendenan ey, y cu e no conoce nan. H a bisa nan cu e no ta bay duna nan 
placa y e personanan a rabia. Un di e personanan a coy un piedra y a dal contra e glas drechi 
di e auto. E auto ta un Hyunday H1 cora cu blanco, T-167/ 0-121. E auto a haya daño na e 
bentana drechi. H ta bisa cu el a reconoce un di e personanan cu ta supuestamente e choller 
Dianira. Polis a tuma keho di destruccion. □ 

Cachonan ta sali for di cura 

HOOIBERG - Central a manda Polisnan na un cas na Hooiberg pa un intermediacion rela- 
ciona cu cachonan cu ta cana los. Pa motibo cu na e cas ningun hende a acerca Polis, nan a 
dicidi di bay controla, mirando cu e porta di cushina tabata habri. Polis a mira un mucha muhe 
den e cas, kende a bisa cu e no ta na haltura di e asistencia di Polis. Despues el a bisa Polisnan 
cu e cachonan ta pertenece Hooiberg 20. Polis a bay na e cas y a papia cu e homber G, kende 
ta bisa cu accidentalmente su cachonan a sali for di e cura, pero e ta bay tuma e medidanan 
necesario pa evita cu e cachonan bolbe sali for di cura. Polis a pone atencion di G, riba e ley 
di cacho cu ta vigente y e mester tene cuenta cu esey. E1 a compronde.Q 

Polis a tuma keho di joyriding 

SHABA- E muhe F a bin warda di Polis na Shaba pa duna keho di ladronicia di joyriding di su 
Kia Rio A-11007. E ta bisa cu diahuebs mas o menos 19.45, e auto tabata cera intacto. Diahuebs 
mas o menos 08.00, el a mira cu e auto no tabata caminda el a staciona mas. □ 

Dos hoben haya cu atributo y droga haya den auto 

SIMEON ANTONIO - Durante patruya den bisindario di e Sport Centrum Simeon An- 
tonio, Polis mira un auto preto Mitsubishi Lancer A -42183 para na e sitio. Ora cu Polis a 
papia cu e chauffeur, Polis a haya holo di marihuana sterki for di e auto. Relaciona cu esey, 
Polis a controla e auto. Polis a haya un tas maron, un pipa di awa y algun parti di pipa di awa 
y un saco di plastic cu loke ta parce marihuana. E chauffeur C.C. a bisa cu e tas cu contenido 
ta pertenencianan di dje. E ocupante J.P. a bisa cu e saco di marihuana ta di dje. E atributo y 
marihuana a wordo confisca y entrega na Departamento di Narcotica. Ta trata di C.C. naci na 
Sint Maarten di 19 aña y J.P. naci na Colombia di 21 aña.Q 

Habitante ta yega cas y haya ladron paden 

TANKI LEENDERT - Central a manda Polis na Tanki Leendert na unda e habitante a 
atrapa hendenan desconoci den su cas. Na e sitio, Polis a papia cu e muhe M, kende ta bisa cu 
el a sali di su cas 17.00. Un ora despues e homber N, cu tambe ta biba ey nan, a sali di cas y 
a bay trabao. E mesun dia 21.00 ora cu M a bin cas hunto cu su prima, el a mira un homber 
desconoci entre 15 pa 18 aña, bisti cu carson preto y T-shirt preto, pia bou y delega den su 
cura. E homber a sali di e cashi y via di e camber, el a sali na careda. E1 a sali pafo y a cera e por- 
ta. Segun e habitante, el a tende hende tambe den su cura pariba di e cas, pero no a mira nada. 
Polis a tuma e keho. Polisnan a controla den bisindario, pero no a topa cu ningun hende.Q 


Sabana Basora 

POS CHIKITO - Central a haya un informacion cu den 
e bario di Pos Chikito, nan a tende diferente tiro. Un rato 
despues, Polis a haya e informacion cu na haltura di Calidad 
Supermarket tambe tiro a wordo scucha. Relaciona cu esey, 
Polis a manda dos patruya na e bario Sabana Basora Noord. 
Eynan Polis a topa un grupo di 30 pa 40 hoben riba caminda, 
cu ta hinca panico den e habitantenan y ta stroba trankilidad 
den oranan di anochi. Na e sitio, Polis a papia cu e personal di 
siguridad di Sabana Basora Café, kende ta bisa cu e no a mira 
ni tende nada particular. Polis a topa un grupo na haltura di 
e cas 89 na Sabana Basora Noord. Mayoria di e hobennan ta 
conoci di Polis. Polis a pidi refuerso mirando e grupo di ho- 
ben. Un rato despues dos patruya a bin na e sitio pa atende e 
situacion. Na e sitio, Polis a papia cu e hobennan mirando cu 
tur tabata riba caya. Un di e mucha homber a bisa cu e ta biba 
na e cas y el a haci aña. Polis a scual nan tur mirando cu nan 
tabata toca musica duro. Central a wordo poni na haltura.Q 

Desconoci a purba drenta 
den Arubus 

WAYACA - Central a manda Polisnan na altura di Arubus, 
na unda tin un persona desconoci riba tereno. Na e sitio, Polis 
a papia cu e homber M, cu ta traha como personal di siguridad 
na Arubus. E ta bisa cu for di un distancia, el a mira un per- 
sona para banda di e bentana di e edificio. Ora cu el a manda 
luz cu e foks riba e homber, el a core bay. Polisnan a busca den 
bisindario, pero no a topa cu ningun hende.Q 

Ladron ta drenta horta y 
laga bentana habri 

ORANJESTAD - Central a manda Polisnan na Fiyostraat 
pa kiebro den un cas. Na e sitio, Polis a papia cu e habitante, 
L, kende ta bisa cu mas o menos 14.00 el a sali di cas y a laga 
e cas cera. Marduga e siguiente dia el a bolbe cas y a sinti aire 
fresco. Na momento cu el a cende luz, el a mira cu e bentana 
di camber tabata habri. Segun e, desconocinan bay cu varios 
articulo for di su cas entre otro dvd player y tambe joyas. L, lo 
traha un lista pa entrega na Recherche.Q 

Ladron ta kibra slot di auto y 
ta bay cu algun bon 

SHABA - Un persona a bin warda di Polis cu su ruman 
homber pa duna keho di ladronicia. E ta bisa cu mas o menos 
12.10 su ruman homber a para e auto dilanti su cas na Noord. 
Dado momento el a mira un persona sinta den e pickup blan- 
co A-26429. E1 a pensa cu ta e casa of su ruman homber y a 
bay paden. Mesora el a sali pafo, pasobra el a ripara cu no ta- 
bata su ruman homber ni su casa. E1 a bay mira den bisindario 
y na haltura di Wei Tai Supermarket, el a mira e bicicleta y a 
duna descripcion. E denunciante a bisa cu solamente el a bay 
cu algun bon. Polis a tuma e keho. Polis a bay na e sitio y a 
constata cu e slot di e auto a wordo kibra. Q 



Minister encarga cu Salubridad ta anuncia cu entrante 24 
februari 2015 durante 14 dia lo tin oportunidad pa un y 
turtuma conocemento na Departamento di Legislacion y 
Asunto Huridico, Oranjestraat z/n, di un peticion cu a ser 
haci pa obtene un koffiehuis- v un restaurantvereunning 
Apae parcela L.G. Smith Boulevard z/n Linear Park 
Kiosk nr. 2. E permisonan aki ta concerni e.o. benta di 
bebida sterki por detal y cuminda pa wordo consumi den 
e parcela. Durante dicho periodo aki tur hende por 
expresa por escrito nan obhecion contra dunamento di e 
permisonan menciona, dirigi na e Minister encarga cu 
Salubridad, via intermediacion di Director di Legislacion y 
Asunto Huridico, Oranjestraat z/n. 

PANORAMA 


Advertorial: 


Garage Cordia Aruba a entrega Lexus na Crystal Casino 






ORANJESTAD- Ta cu 
masha placer y orguyo, 
Garage Cordia Aruba a 
entrega un auto aña 2015 
marca Lexus modelo IS 
300H di e sistema moder- 
no 'Hybrid'' color shinishi 
na Crystal Casino. Esaki ta 
e di dos modelo di Lexus 
cu e casino ta rifa pa e aña 
aki, cu apenas a inicia. De- 
finitivamente e clientenan 
di e casino ta gusta masha 
y ta pidi pa e premio gran- 
di di e mashin di jackpot 
"Win a Car" ta un auto di 
luho, calidad y prestigio 
manera ta e Lexus. 

E modelo nobo y moderno 
aki ta traha a base di un motor 
"hybrid" cu ta uza energia den 
dos forma, un pida tradicio- 
nal cu gasolin y tambe via un 
sistema moderno di coriente 
cu e ta fomenta su mes. Asina 
e doño di auto ta uza menos 
gasolin, compara cu sistem- 
anan tradicional di combus- 
tibel. 

Den bida real, e Lexus IS ta 
core 1100 kilometer riba un 
tanki di gasolin, pues hopi 
mas cu mayoria otro auto na 
Aruba. Considera cu nos isla 
ta 30 kilometer di largura, lo 
por core nos isla 36 biaha di 
banda pa banda riba un tanki. 

Pa loke ta calidad di e auto, 
no ta den discusion. Ta con- 
sidera Lexus un di e miho au- 
tonan na mundo, den calidad, 
avancenan tecnologico supe- 


rior riba tur otro. Cu sistema 
"hybrid", mantencion ta bira 
hopi mas facil y economico. 
Lexus IS no ta conoci na 
Merca ni den e area aki, pues 
Aruba ta e prome mercado 
den Caribe y Latino America 
pa haya e modelo aki, con- 
sidera masha special y den 
hopi demanda. 

Pa por gana e Lexus aki ta 
masha facil. Mester hunga e 
slotmachine "Win a Car" cu ta 
cuminsa for di 1 cen. Pues no 
mester hunga hopi placa pa 
gana, djis mester tin suerte! 
Pues e siguiente ganado por 
gana e auto di su soño di riba 
100 mil florin, hungando djis 
un solo cen. 

Garage Cordia Aruba ta cel- 
ebra 50 aña di existencia e aña 
aki, conoci pa su calidad den 
marcanan di auto renombra 
y tambe pa ta e agencia cu e 


Aruba a stuur e auto per- 
sonalmente pa sigura cu e 
ta drenta "safe" paden mien- 
tras cu Mariano Arends, Slot 
Director di Crystal Casino 
a supervisa e entrega. Milly 
Tromp, Shift Manager di 
Crystal Casino a ricibi e ya- 
binan di e auto nobo for di 
man di Jacobo Winterdaal di 
Garage Cordia Aruba. 


variedad mas amplio di piesa 
pa tur su modelonan di auto. 
Su mecaniconan ta capacita 
y cu hopi aña di experiencia. 
E compania tin un gerencia 
nobo, cu hopi dinamismo y 
entusiasmo pa hiba e com- 
pania na e siguiente nivel di 
crecemento. 


Lor di awor caba ta desea tur 
hungado hopi suerte. Esaki 
ta di 5 auto caba cu ta drenta 
Crystal Casino den apenas 7 


Crystal Casino, considera 
como un di e casinonan mas 
grandi na Aruba, habri 24 ora 
pa dia. Nan ta rifa decenas 
di auto pa aña, tur di calidad 
masha halto mes. E casino ta 
celebrando 25 aña di existen- 
cia, desde nan apertura dia 15 
di december 1989. 

Diasabra mainta trempan a 
haci entrega oficial di e mod- 


elo nobo di Lexus na Crystal 
Casino, cu a percura pa hisa 
e auto y staciona esey memey 
den e casino. Frank Dennert 
di gerencia di Garage Cordia 


siman di e aña nobo cu ap- 
enas a inicia. Bisando esey, e 
"mashin di auto" ta hopi los, 
pues bale la pena purba bo 
suerte.Q 

SOCIAL 


L. (Luuk) Voortman, Kapitein di Marina Real: 

Training ta tumando luga y ta continua 



Desde januari e scuadron 
32 Raiding , inclusivo cu 
militarnan Arubano, ta 
bou di un training pa por 
actua durante un acto di 
violencia den gradonan 


zerne Savaneta. 

E bista total ta refleha cu e 
mariniernan Hulandes por 
aplica e conocemento y habi- 
lidad di e marina local Aruba- 
no cu a crece akinan. Tambe 


consisti di diferente parti, 
cuminsando pa pone tur 
plataforma na disposicion, 
manera FRISC (Fast Raiding 
Interception Special Forces 
Craft) y e helicopter Cougar. 


Marinierskazerne. Como tal 
e training ta tuma luga denter 
di e muraya y tereno di Mari- 
nierskazerne. 

Esaki ta brinda unidadnan 
uniforma bishitante y/of 


unidadnan di pafo di Aruba 
e oportunidad di pasa nan 
training specifico sin exi- 
gencia di pafo. E facilidad- 
nan nobo ta un ganashi pa e 
kazerne.Q 




hopi halto. 

Actua durante un situacion 
di pelea ta un di e tareanan di 
Marina Real y como tal tam- 
be esun di Marinier Kazerne 
den e aria Caribense, pero 
tambe riba nivel mundial. 

E relacion cu e Militarnan 
Arubano ta wordo reenforsa 
y desde algun luna tin train- 
ing intensivo ta tuma luga 
hunto cu ambos entidad, 
esaki ta contribui na e forti- 
ficacion di union dentro di e 
murayanan di Marinierska- 


e barera di idioma ta wordo 
minimalisa enormemente pa 
motibo di e actividadnan aki. 
Training, sosteni pa spe- 
cialistanan di Hulanda, ta 


Banda di esey pone na dis- 
posicion, tur sorto di sistema 
di arma, di e arma personal 
te na esunnan di caliber pisa. 
Tambe training medico y 
training di comunicacion ta 
forma parti di e totalidad. 

E unidadnan ta haci nan 
training na e tereno di tiro 
na Vader Piet, na e pueblo 
nobo traha di container y 
e pista di aterisahe di heli- 
copter renoba riba tereno di 

LESA 


Iglesia lo implementa curso pa medio di internet 



E programa, disponibel 
den cuater idioma, lo ta 
bou auspicio di e Uni- 
versidad Gregoriana. Un 
curso riba internet, apoya 
pa e Vaticano, lo purba di 
conscientisa e pastoornan 


Polaco y Portugues. “E pro- 
grama aki a mustra su forsa y 
su limite,” e profesora Belga 
Karlijn Demasure, directora 
ehecutivo di Centro pa e pro- 
teccion di infancia (CCP ta 
su abreviacion na Ingles), a 



PEDERASTIA 

riba molestia sexualmente 
di mucha di forma cu es- 
aki por wordo preveni y 
si ta necesario, sa con pa 
scucha e victimanan. 

Recientemente, e director di 
e centro di formacion pastoor 
Aleman Hans Zollner , a pre- 
senta e programa cu a pasa pa 
un periodo di test di tres (3) 
aña na Alemania. “Durante 
e tempo ey, e programa di e- 
learning (sistema di siñamen- 
to via internet) a conta cu e 
apoyo di diesun (11) socio 
den dies (10) pais. 

Mas di mil religioso, homber 
y muhe, cura, laico, a sigui es- 
aki,” loke a permiti pa traha e 
prome balans, e pastoor Hes- 
uita a splica na algun period- 
ista. E centro di informacion 
ta ubica den e local di e uni- 
versidad Hesuita Gregoriana. 

E curso actualmente ta dis- 
ponibel den cuater idioma 
(Italiano, Ingles, Spaño y 
Aleman), despues e lo ta dis- 
ponibel tambe na Frances, 


indica. No obstante, e pro- 
fesora a lamenta cu e curso 
tabata demasiado elitario pa 
ta accesibel solamente na un 
intelectual elite, aunke el a 
agrega cu proximamente e 
programa lo wordo actualisa 
pa bira “moderno, realista y 
mas accesibel.” 

E president di e comision 
nobo di proteccion di menor- 
nan, e kardinaal Americano 
Sean O’Malley, a lesa un 
mensahe di apoyo di Fran- 
scisco na e pastoor Zollner y 
CCP, “E mudansa di e centro 
aki na Roma ta un oportuni- 
dad pa ofrece un formacion 
na hopi religioso y pastoor,” 
el a bisa. 

E comision di proteccion di 
menor ta un idea di e Papa. 
E proyecto parcialmente ta 
wordo fmancia pa e fondonan 
di e Iglesia Aleman. 

Alrededor di 10.000 pastoor 
ta keda den residencianan na 
Roma, principalmente pa su 
formacion di duracion cor- 
tico of largo den universidad- 


nan di e pontifice. Hopi di 
nan lo wordo yama pa ocupa 
un luga di responsabilidad, 
poco mas famoso, den e dio- 
cesis. E kardinaal O’Malley 
tambe a lansa e idea cu for- 
macionnan ta ofreci na ‘Cu- 
ria,’ cu ta e gobierno di Iglesia 
y tambe e obisponan hoben 
ora cu nan pasa pa Roma. 

E cursonan aki, cu tin un du- 
racion basta largo, tin princi- 
palmente como meta pa haci 
e pastoornan y otro religioso 
consciente riba e problema 
aki pa asina nan por preveni 
molester sexual na mucha 
y den e caso necesario cu ta 
mas sensibel cu e victimanan. 

“Ningun educacion, ningun 


tuma consciencia y absolu- 
tamente ningun medio. Nos 
tin cu procede hopi sensibel 
na nivel cultural. Nos tin cu 
papia e lenguahe, pero tambe 
e lenga di e curason di nos 
discipulonan,” e Hesuita Ale- 
man a indica. 

Desde otro aña, lo bin cu un 
semester di formacion di e 
Universidad Gregoriana. 

E tumamento di conscien- 
cia ta wordo haci poco, poco. 
“Solamente dos aña pasa, den 
e Iglesia di Polonia of Cro- 
acia, poco hende tabata papia 


E pastoor Zollner a organisa, 
tres aña pasa y cu e apoyo di 
Benedicto XVI, un simposio 
na e Universidad Gregoriana 
den presencia di mas o me- 
nos sesenta obispo di e cinco 
continente, algo cu nunca a 
wordo haci antes. 

A trata den e ocasion ey di 
comparti su experencianan y 
informa nan di e miho prac- 
ticanan di prevencion y di de- 
nuncia di abuso. Igualmente 
a papia riba e rehabilitacion 
di decena di miles di victima 
cu hopi biaha ta wordo ig- 
nora of rechasa pa Iglesia. Aki 
ta referi nan e bidanan cu a 
wordo destrosa. 

E simposio a revela na e mo- 
mento ey un abismo entre e 
mesun obisponan, mientras 
cu esunnan di parti noord ta- 
bata informa perfectamente, 
pero esunnan di parti zuid a 
confesa nan falta di informa- 
cion y a insisti riba e dificul- 
tad di trata e tema scondi aki 
bou di sociedad. 

E CCP ta busca na multipli- 
ca su hermentnan, añadiendo 
por ehempel na nan metodo 
di siñamento via internet, 
grabacionnan cu por wordo 








E pastoor Zollner tambe a 
plania simposionan regional 
den Latino America y den e 
regionnan Frances y Ingles di 
Africa. 

Den algun Iglesia, “no tin 
ningun educacion, tiki ta 


di e problema aki, afirmando 
cu esaki tabata un tema di 
Europa occidental. 

Awendia, esaki a cambia 
completamente,” e pastoor 
Hesuita a sigura.Q 

Condena na 1.535 aña 
di prizon pa viola 29 muhe 


Un tribunal Sur Africano 
a condena e violado di 
serie Albert Morake na 
1.535 aña di prizon, kende 
a asalta sexualmente 29 
muhe den un periodo di 
seis (6) aña, asina e corant 
Times a informa. 

Morake, cu a comete su deli- 
tonan entre 2007 y 2013, a 
wordo acusa di 30 delito cu 
ta carga un castigo di bida 
largo y a wordo haya culpa- 
bel, aparte di e acusacion di 
violacion, di 144 delito, entre 
esunnan cu ta destaca robo, 
secuestro y un intento di 
asesinato. 


E violado di serie a declara su 
mes inocente di tur acusacion 
durante e huicio cu tabata tin 
contra di dje na e Tribunal di 
Magistratura di Palm Ridge, 
den e parti West dijohannes- 
burgh. 

“E tabata actua segun planifi- 
cacion. 

E tabata bay prepara pa 
comete e asaltonan sexual 
y semper su persona tabata 
tin e situacion bou control,” 
e hues Rean Strydom a bisa 
durante e lesamento di e sen- 
tencia. 

E violado tabata ataca y wanta 




Persigui 
bo soño 


Skirbi pa psicologo Dr. Rolindo Dortalina 


Confia den Dios, den 
bo mes, den bo capa- 
cidad, cualidad y exper- 
encianan pa bo logra bo 
soñonan. Namora di bo 
soño cu bo tin deseo di 
alcansa. 

Di otro banda sabi cu por 
presenta lucha, enemigo of 
opositornan cu no kier mira 
bo logra bo metanan. Di 
cual por ta e desesperacion, 
e comentarionan negativo 
di otronan, e strobacion y 
picanan den nos mes un bi- 
danan. 

Obviamente pa tin victo- 
ria mester tin lucha. Sin 
embargo tur lucha ta inicia 
den bo forma di pensa. Pero 
siña cambia e pensamento 
negativo, reemplasando nan 
cu cosnan positivo pa bo 
logra e soñonan di bo bida. 
Kico por haci pa persigui mi 


soño? 

1. Skirbi esaki ariba un car- 
chi y pone na unda bo por 
lesa esaki cada dia. 

2. Nunca kere cu bo a fra- 
casa of cu bo ta derota, sino 
mas bien concentra y en- 
foca riba bo soñonan. 

3. Lucha pa loke bo ta stima; 
puntrando bo mes: Kico mi 
por haci awe pa mi ta mas 
cerca di mi soño? 

4. Crea y mantene un co- 
munion diario cu Dios. Sin 
un relacion diario cu He- 
sus, lo bo no logra bo soño. 
Dependiendo di e relacion 
personal cu bo tin cu He- 
sus, asina so nan lo mira e 
resultadonan den bo bida. 
Solamente cu fe, pasion y 
determinacion, bo por re- 
alisa e trabounan necesario 
perseverando te ora bo yega 
na alcansa bo soño deseabel. 
Lucha pa bo soño. Bon si- 
man pa abo y bo famia.Q 



su victimanan cu un arma 
y na algun ocasion e tabata 
mara e parehanan si e haya 
nan na cas y tabata obliga nan 
di mira e violacion. 

Strydom a conclui cu e 


acusado, cu no a mustra nin- 
gun tipo di remordimento pa 
su actonan, tabata comporta 
su mes cu arogancia y “tabata 
duna conseho na e victiman- 
an pa proteha nan mes di vio- 


lacion den futuro. 

” E magistrado a aclara cu 
segun e ley Sur Africano, 
Morake no por opta pa e lib- 
ertad condicional prome cu e 
cumpli 25 aña cera. Q 


Minister Bermudez: 

“Nos tin un caminda largo pa cana ainda” 



Minister di Finan- 
cia, Angel Bermu- 
dez abisa: “Mi ta 
satisfecho cu e tono 
y e mensahe cu e 
rapport aki di IMF 
ta contene”. 

A pesar cu Gabinete 
Mike Eman II a opta 
pa un maneho mas 
ekilibra y no drastico 
manera IMF a pro- 
pone den pasado, es- 
aki a sa di duna un re- 
sultado positivo te cu 
awor. “Den e rapport 
cu mi a haya di dos aña pasa, 
IMF tabata conseha un medi- 
da rigido pa aumenta di BBO 
cu 3% pa 4% pa asina na fm 
di aña 2015 un parti grandi 
di e deficit lo tabata elimina, 
sin embargo e gabinete Mike 
Eman 2 no a scoge pa esaki”, 
e mandatario di sigui splica. 

Minister Bermudez ta indica 
si cu lo continua cu e eherci- 
cionan pa rebaha e gastonan 
paso a paso tanto a base di 
reforma grandi como tambe 
a base di un cantidad di me- 
didanan pa asina yega na un 
reduccion di e gastonan den 
e termino di e Gabinete aki. 

Un tarea dificil sigur, no 
obstante maneho cu e man- 
datario di fmancia ta conti- 
nua hibando. “E ta un acto 
di balansa principalmente si 
tuma na cuenta cu na cierto 
momento por topa varios 
contratiempo pero sigur e ta 
motiva ora cu bo tende di un 


instituto manera IMF cu nos 
ta riba e bon caminda”. 

Segun Minister Bermudez 
tin un caminda largo pa cana 
ainda, sin embargo e rapport 
aki ta duna hopi satisfaccion y 
motivacion na esunnan cu ta 
hibando e maneho, pues no 
tin duda cu lo continua riba 
e mesun rumbo pa asina yega 
na un fmancia publico sos- 
tenibel, cu un deficit elimina 
y cu hasta lo tin un saldo pos- 
itivo riba e cuenta coriente y 
presupuesto total dentro di 2 
pa 3 aña. 

“Mi ta kere cu e prome obhe- 
tivo cu nos tin ta pa nos yega 
na un 60% y despues nos lo 
sigui traha riba dje. E ta crea 
un alivio den nos gastonan 
di interes y esey ta duna nos 
tambe e espacio den nos 
presupuesto pa nos por hiba 
cierto maneho nobo y cambi- 
onan cu mester sigui wordo 
haci” , Minister di Financia a 
indica. 


Algun cambio y 
reforma drastico 
ya caba a wordo 
ehecuta den e ul- 
timo añanan muy 
en particular den 
e tereno social, sin 
embargo e tarea 
principal di e man- 
datario di fmancia 
ta concentra riba e 
ehecucion di un re- 
forma mayor den e 
tereno fiscal. Min- 
ister Bermudez ta 
sigur cu esaki ta un 
aportacion grandi y necesario, 
“mi ta sigur cu esey tambe lo 
contribui na un fmancia pu- 
blico structura y sostenibel. E 
caminda ta largo ainda pero 
nos mester sigui cu mesun 
dedicacion y perseverancia”. 

Finalmente Minister Bermu- 
dez ta sigura cu por lo pronto 
e ta continua cu vigilancia di 
e reduccion di gastonan di 
Gobierno como tambe e otro 
banda di e presupuesto, esta 
cu e entradanan. 

“Esaki tambe mester keda 
vigila y cobra loke nos mes- 
ter cobra, pa asina nos logra 
mantene e gastonan abou di 
e limite manera cu nos a pre- 
supuesta pero tambe mester 
zorg cu e entradanan ta keda 
na e nivel cu a wordo presu- 
puesta. Di e forma aki nos ta 
bay yega na un fmancia publi- 
co cu berdaderamente ta sos- 
tenibel y cu ta restructura”, e 
mandatario a informa.Q 

BoBario y Rancho ta uni forsa pa trece mensahe positivo 


ORANJESTAD - Como 
parti di nan trabou, e 
ekipo di BoBario cu ta 
pertenece na e Servicio 
pa Comunidad y Bario, 
tin e tarea di identifica e 
talentonan cu tin den un 
bisindario y curasha nan 
pa haci trabou na benefi- 
cio di e comunidad. 

Esaki ta exactamente loke a 
culmina e siman aki ora cu 
un mural den Ranchostraat 
a keda cla. Despues cu algun 
siman atras e accion Pinta 
BoBario a percura pa haci 
e area limpi y verf e muray- 
anan, esaki ta motiva e habi- 
tantenan pa tuma e invitacion 
di BoBario pa bay un stap 
mas leu. Dos ciudadano cu 
conocemento di pinta cu air- 
brush a coordina un proyecto 
chikito di arte pa medio di 


cual ta trece na e adictonan 
ambulante, pero tambe na tur 
otro habitante, un mensahe 
constante di positivismo. 

Bou coordinacion di Juliette 
Pablo, di parti di BoBario, a 
cuminsa algun siman atras cu 
e proceso. A tene na consid- 
eracion un muraya di graffiti, 
pero a opta pa algo mas cla y 
directo. 

E oficina mes a percura pa 
sketch letternan pa asina crea 
e palabranan cu ta bin riba 
e muraya, mientras cu Jean 
Pierre Zimmerman y Mau- 
rits Pablo a realisa e pinta- 
mento mes. Nan ta person- 
anan cu sea a biba den e caya, 
tin famia of conoci eynan. 
Esaki ta e acercamento di- 
dactico pedagogico cu Servi- 
cio pa Bario y Comunidad ta 
traha den tur skina di Aruba 


cu nan bishita. No ta djis bin 
haci un trabou, pero ta laga 
algo productivo atras. 

Algo masha bunita di e 
proyecto aki ta con e bolun- 
tad di haci algo pa e bario a 
bira contagioso. Bisiñanan 
a pone di nan parti, manera 
famia Maduro-Hernandez cu 
a duna e coriente pa e mashin 
di aire y tambe un adicto am- 
bulante a ofrece su ayudo pa 
yena e letternan riba e mura- 
ya. En general, un ambiente 
sumamente positivo. 

“Nos ta contribuyendo na 
Aruba y nos bario; palabran- 
an bunita pa nos adictonan,” 
asina Zimmerman a indica. 
E1 a comparti e experiencia 
splicando cu ta “purbando di 
manda nos bario un tiki mas 
dilanti pa yuda nos comu- 


nidad. Tur hende por pasa 
wak.” 

Pablo a splica cu e por a con- 
stata personalmente con ora 
un hende ta tuma e prome 
stap, e otronan ta wak y haya 
smaak pa duna un man. 
Tambe a señala con otro 
adicto ambulante a pone su 
parti sugeriendo pa inclui un 
palabra mas riba e muraya 
y e palabra aki tabata ‘Re- 
nace.’ Esunnan envolvi den 
e proyecto inmediatamente a 
haya esey na su luga y a incor- 
pora esey tanto pa su nifica- 
cion y pa e fuente di unda el a 
bin y con involucra e ta laga e 
adicto sinti. 

Esaki ta e sentido comuni- 
tario cu kier pa plama riba 
henter e isla caminda barion- 
an por mehora nan ambiente 
comun y sosten pa otro. Ser- 


vicio pa Bario y Comunidad 
ta sigui comprometi pa traha 
riba proyectonan asina y ta 
yama bon bini e iniciativa y 
sugerencia di e ciudadanonan 
cu tin un idea pa nan mesun 
bario. 

Zimmerman ta di acuerdo cu 
e ponencia aki ora el a bisa 
cu “Despues di experiencia 
hopi cos, bo kier contribui 
na pueblo. No ta negativo so, 
tin cierto cosnan cu mester 
drecha poco, poco pero mi 
ta kere cu nan ta riba bon ca- 
minda caba. 

” Por ultimo a señala cu e tra- 
bou haci na Ranchostraat y e 
participacion di e adictonan 
ambulante di e area “ta algo 
bunita paso bo ta wak cu nan 
kier y esey ta e meta cu nos 
kier yega na dje cu nan mes ta 
dicidi pa haci algo.’Q 


IMF ta duna sosten completo na vision di energia renoba 


ORANJESTAD- Gobier- 
no di Aruba ta masha sat- 
isfecho cu e declaracion 
poni riba papel di IMF, 
despues cu e instituto di 
evaluacion aki a keda dos 
siman na Aruba y a reuni 
cu masha hopi instancia 
mes riba nos isla. 

IMF a sinta tambe cu par- 
tidonan di oposicion, cu sin 
duda a trece nan preocupa- 
cion na nan manera dilanti. 
E rapport di IMF a haya hopi 


bon comentario di un auto- 
ridad grandi riba tereno di 
economia, e Profesor dr. Ver- 
meend. Un persona intacha- 
bel cu no sin mas ta expresa 
su mes di e forma cu el a haci 
esey pa loke ta e ponencianan 
di IMF. 

Aruba ta trahando suma- 
mente duro pa desaroya un 
neishi, caminda Aruba ta bira 
e destinacion di e estableci- 
mento di empresa, compa- 
nia dunadonan di conseho 


y institutonan academico 
cu ta bay establece nan mes 
na Aruba pa forma parti di e 
transicion unico cu Aruba ta 
haciendo pa na 2020 ta 100% 
sostenibel.” 

Eman a bisa cu tur e tecno- 
logia y maneho cu ta bay 
wordo aplica pa Aruba por 
logra como un di e prome 
den mundo e meta aki, ta bira 
tambe fuente di exportacion 
di conocemento di pais Aru- 
ba pa exterior 


Ta prome bes cu un insti- 
tuto internacional manera 
IMF ta duna reconocimento 
na e escogencia di e base pa 
un pilar economico nobo. 
“Algo cu Aruba a scoge pe 
y sigur cu esaki pa nos tur y 
tur nos partnernan interna- 
cional - entre otro Carbon 
War Room, TNO Hulanda 
y Rocky Mountain Institute - 
ta un estimulo importante di 
e escogencia cu nos ta hacien- 
do pa recuperacion econom- 
ico di pais Aruba y creacion 


di un pilar nobo.” IMF ta 
sigui bisa cu desaroya energia 
renoba ta brinda potencial. E 
vision aki, a wordo hopi dis- 
cuti si e tabata realistico, si e 
ta bay hiba Aruba na un pi- 
lar economico nobo. “E no ta 
algo facil, pasobra si e tabata 
facil anto e lista di partnernan 
riba e tereno aki lo tabata mas 
largo. Nos ta trahando duro a 
base diario riba e vision aki y 
poco poco e lista ta bay cre- 
ciendo y nos ta orguyoso di 
esaki”. Q 

ORANJESTAD - Dia 21 
di februari tabata Dia In- 
ternacional di Lenga Ma- 
terno y ta un bon momen- 
to pa nos pensa un rato 
for di e homber chikito 
te na esunnan cu tin cu 
tuma decision pa cu nos 
ortografia y tur loke cu ta 
regarda pa e desaroyo di 
nos idioma oficial Papia- 
mento. 

Señora Irina Bokova, Direc- 
tor General di UNESCO, su 
mensahe ta cu UNESCO ta 
percura pa e metanan rond 
mundo. Na Latino America 
y cu e Fundacion di Mucha 
di Nacionnan, UNESCO ta 
promove incluso educacion 
pa medio di acercamento bi- 
lingual enter cultural, pa asi- 
na logra inclui ambos cultura 
nativo y no nativonan. 

Pa mesun rason, e Oficina 
pa Educacion Regional di 
UNESCO na Asiay Pacifico, 
situa na Bangkok, Thailand- 
ia, ta trahando pa profundisa 
e comprendemento di edu- 
cacion multilingual basa riba 
Lenga Materno, den henter e 
region y mas leu ainda. Edu- 
cacion di Lenga Materno ta 
opta y forsa pa enseñansa di 
calidad, ta tambe esencial pa 
encabesa multilingual y res- 
pet pa diversidad linguistico 
y cultural den sociedad cu ta 
transformando rapido. 


Departamento di Cultura Aruba ta informa 


Papiamento nos lenga materno 




For di aña 2000, a bin ta surgi 
tremendo progreso den yega 
e meta di educacion pa tur. 
Awendia nos mester mira pa- 
dilanti den completa e asun- 
tonan pendiente y enfrenta 
retonan nobo. 

E Dia Internacional di Lenga 
Materno ta un momento pa 
nos tur hisa e bandera pa e 
importancia di lenga materno 
pa tur esfuerso educacional, 
pa hisa y engrandece e calidad 
di enseñansa y pa logra lo im- 
posibel. Cada mucha muhe y 
mucha homber, hende muhe 
y hende homber mester tin 


e hermentnan pa participa 
completamente den biba 
hunto cu nan sociedad. Esaki 
ta un derecho humano basico 
y e ta un forsa pa ta sosteni- 
bel den tur desaroyo. 
Educacion di Idioma ta conta 
y pa UNESCO, educacion 
apropia di idioma ta funda- 
mental pa permiti esunnan 
cu ta siña beneficia di calidad 
di educacion, siña a lo largo 
di bida, y di tin acceso na in- 
formacion. 

Esaki ta posibel si eynan tin 
un enfoke riba educacion di 
idioma cu ta promove e uzo 



y uzo corecto di por lo me- 
nos tres idioma: un di cual lo 
mester ta e lenga materno of 
lenga primario (segun e stan- 
dard poni pa UNESCO den 
su proposicionnan, Educa- 
cion den un Mundo Multi- 
lingual). 

Educacion di idioma tambe 
por ser mira como un manera 
pa sigura esaki, na caminda, 
esunnan cu ta siña ta partic- 
ipa como un ciudadano glob- 
al, actuando pa cambio tanto 
riba nivelnan local y global. 

Si nos para un rato keto riba 
e Dia Internacional di Lenga 


Materno 2015, nos por tuma 
nota cu hopi tin pa haci ai- 
nda pa sigura e educacion di 
idioma lo genera bek cambio. 
Durante e celebracion di Dia 
di Lenga Materno 2015, nos 
lo mester revisa e retonan di 
implementacion kico esaki lo 
trece pa e educacion apropia 
di idioma y lo mester resalta 
ehempel di bon practica den 
e area aki, cua lo por inspira e 
Estadonan Miembro y part- 
nernan cu ta sostene su de- 
saroyo y uzo. Nos lo mester 
pensa na Aruba su uzo cor- 
ecto. 

Departamento di Cultura 
Aruba (DCA) ta aplaudi 
iniciativanan cu ta wordo 
haci den estudio y desaroyo 
di nos dushi idioma Papia- 
mento. Nos ta felicita tur e 
pionero-, educadornan, es- 
unnan den mundo literario, 
linguistanan, amantenan di 
idioma y pueblo en general 
riba Dia Internacional di 
Lenga Materno. Sigur DCA 
ta desea di curasha hende pa 
cuminsa skirbi buki. Y nos 
ta motiva nos escritornan pa 
skirbi y crea mas bukinan na 
Papiamento.Q 


Minister di Labor lo evalua leynan 
pa mas productividad 


Minister Paul Croes den 
un comunicado pa prensa 
a informa cu e lo desea di 
haci un evaluacion di ley- 
nan laboral cu no ta con- 
tribui na productividad 
riba nos mercado laboral. 

Leynan mucho estricto por 
tranca nos desaroyo laboral 
productivo. 

Hunto cu gremionan, sindi- 
catonan y partnernan social 
Minister Paul Croes kier 


yega na consenso pa e cam- 
bionan legal aki. Durante al- 
gun reunion importante cu 
Minister Paul Croes a tene 
cu organisacionnan comer- 
cial y cu mediador di Gobi- 
erno, Minister Croes a planea 
un agenda pa asina discuti e 
punto aki tambe. 

Productividad ta bira impor- 
tante sin kita e derecho di e 
trahadonan, esey ta e balansa 
cu Gobierno kier alcansa. 


Den dialogo Minister di La- 
bor drs. Paul Croes kier yega 
na e cambionan necesario. 
Tin varios punto cu ya caba 
a wordo treci padilanti dor di 
partnernan social cu Minister 
lo tuma na consideracion du- 
rante e discusionnan aki. 

E posicion di representan- 
tenan di trahadonan tambe lo 
wordo teni na cuenta. Na fm 
di dia, productividad ta posi- 
tivo pa e trahado, pa e negoshi 
y pa nos pais en general.Q 

Sudoku BON DIA, train bo mente 



.. -II 


' P j tf -&* * ■<* 

* ■** ■% /i. ■* 



■** j* ^ 


*i ,t. 


h rf 



BAKIJAU STOBA 


hiHJtditnttnán: 


3 pakl {K Oz.) di batjnu salu 

2 tibOiQ ciirtu éhikith 

1 pnDnitnton, eorla chikito 

2 teitchi cMrtnflrtk, EMrto çhikito 
V* cup di ji/ctii di olcili 

I blcki dhous di tomuti (8 (>/,) 

1 cup di shcrn 1 Trtlc l)n Cil Calin 

1 Ib, di butala hcrbi y rorta na blokl 

VáOip di ukifl ycna 

2 cuchara grandi di alcapara 

1 p ntmcntcm çnrsi, LTirl j ç h ik i lo 

(-nw;;i IslrvolnL) c tnkijow insiniccivn ntm C puki. 
Coflc na piila pnla. E lasn c siboyo. pnxmcnlxai y ccmotlok 
d«i c i/cLa dcn un planclii gKsuJ i. Oc*.puH banhn e souh di 
ECnnaii y sho«y y pniic e hdkijax a<lon. Pqik C laguijora y 
slubcliinbacandclaalwti)lconicbafcijuulunuuEi /tpcgi 
edcmas. ingrvclicfitcnan yVcinta alwK'. 


Bon Appetlt! 

Bon bini na Sudoku Bon Dia. 
Riba e pagina aki nos ta brin- 
da bo tur dia tres sudoku den 
e siguiente secuencia, Facil, 
Medio. Pa resolve bo ta pone 
number den cada cuadra di 


tal forma cu cada rij crusa of 
bay abou tin e number un 
solo biaha. Tambe den cada 
cuadra chikito compara cu 
esun mas grandi tambe tin e 
numbernan 1 te cu 9. 


E number tampoco no por 
ripiti den e cuadra chikito. 
Trahando cu e numbernan 
cu tin poni caba ta yuda bo 
yega na e solucion.Q 

f NA WARDA 

Oranjestad 

Dr.Algera 


EMERGENCIA 


911 



POLIS 

100 

POLIS 

581-1100 

ORANJESTAD 

582-4000 

NOORD 

587-0009 

STA. CRUZ 

585-4710 

SAVANETA 

584-7000 

SAN NICOLAS 

584-5000 

BRANDWEER 

115 

BRANDWEER 

582-1108 

POLIS TIPLINE 

11141 

HOSPITAL 

527-4000 

AMBULANCE 

582-1234 

SAN NICOLAS 


AMBULANCE 

584-5050 


BOTICA 


Oranjestad: Maria Tel: 585-8145 
San Nicolas: Seroe Preto Tel: 584-4833 


SERVICES 


INFORAAATION 118 

SETAR 582-2116 

TAXI 582-5900 

TAXI-TAS 587-5900 

PROF. TAXI 588-0035 

TAXI D.T.S. 587-2300 

SERVICE ARUBA 583-3232 


CRUISESHIP 


February 23 



Monarch 

mórtuárIo 


AD Patres 584-2299 

Aurora 588-6699 

Mementomori 583-3358 

Th^ Olive Tree 584-8888 


FOUNDATION 
FELLOWSHIP CLINIC 


Tel: 584-6440 

Alcoholism & Drug Addiction, 
Anonymity guaranteed 


FUNDACION 

Anti-Droga 

Aruba 

(FADA) Te_[: 583^2999_ 

FUNDACION 
Respetami 
Tel^_5_82-44_33 _ 
Diabetic Foundation 
Arubano 
Tel_583-3808 _ 
Narcotics Anonymous 
Tel: 583-8989 


Foundation Amor 
pa Prohimo 

Teh_583-3345/586^6976 

Women in Difficulties 
Foundation 
Tel: 583-5400 


REUWAK 


DIALUNA 23 FEBRUARI 2015 


ÁlF Caribbean 
Cinemas 


100-Digital HD 


’SSiiaaM ■■■ I ■■■■■■! 

MEGAPLEX8 

caribbeancinemas.com/aruba 


/tliKÉ 

rLTn 


UKE OUR NEW FACEBOOK PAGE 

(Caribbean Cinemas Aruba ) Q 


FEBRUARY19 - 25 



ON TWO SCREENS 


COLIN FIRTH | TARON EGERTON 


Kingsman 


I H E 


SECRtT SEftVlCE 
-«- 

MON-THURS 4:55 | 7:40 
FRI 4:55 | 7:40 | 10:25 
SAT 2:10 | 4:55 | 7:40 | 10:25 
SUN & HOL 2:10 | 4:55 | 7:40 

MON-FRI 3:50 | 6:35 | 9:20 [r] 

SAT 3:50 | 6:35 | 9:20 
SUN & HOL 3:50 | 6:35 | 9:20 



DAKOTA JOHNSON | JAMIE DORNAN 


FIFTY SHADES 

OFGREY 


MON-FRI 4:10 | 6:50 | 9:35 
SAT, SUN & HOL 4:10 | 6:50 | 9:35 

MON-THURS 5:00 | 7:45 m 
FRI 5:00 | 7:451 10:20 U 
SAT SAT 2:15 | 5:00 | 7:45 | 10:20 
SUN & HOL 2:15 | 5:00 | 7:45 


CHRIS EVANS | MICHELLE MONAGHAN 



3D VERSION 
MON-FRI 4:20 | 6:30 | 8:35 
SAT 2:10 | 4:20 | 6:30 | 8:35 
SUN & HOL 2:10 | 4:20 | 6:30 | 8:35 
2D VERSION 

MON-FRI 5:00 | 7:05 \pg\ 
SAT 2:551 5:00 | 7:05 
SUN & HOL 2:551 5:00 | 7:05 


CHANNING TATUM | MILAKUNIS 


JUPITER 30 

ASGENDING 

3D VERSION 

FRI-SAT 10:45 

2D VERSION 

MON-FRI 3:50 | 6:35 | 9:20 
SAT, SUN & HOL 3:50 | 6:35 | 9:20 


KEVIN HART | JOSH GAD 


WeddingRinger 

WITH SPANISH SUBTITLES 

MON-THURS 4:50 | 7:05 | 9:20 
FRI 4:50 | 7:05 | 9:20 | 11:35 E 
SAT 2:30 | 4:50 | 7:05 | 9:20 | 11:35 
SUN & HOL 2:30 | 4:50 | 7:05 | 9:20 


f. 


STARTING NEXT 

FOCUS • THE LAZARUS EFFECT • 


WEEK 

BLACK ORWHITE 


1 


Download our NEW APP é 


AppStore ►•GoogleplayH 


Palm Beach Plaza | Aruba | 586-0074 

Departamento recurso 
humano cera awe 


ORANJESTAD - Depar- 
tamento di Recurso Hu- 
mano ta cera awe dialuna 
23 di februari pa publico 
pa motibo di luto. 

Departamento di Recurso 
Humano lo ta habri bek ma- 


ñan diaranson 24 di februari 
durante orario normal. 
Directorado y personal di 
Departamento Recurso 
Humano ta pidi disculpa 
pa e inconveniencia y ta 
yama tur cliente danki pe 
comprension. □ 



Aries 


Algo importante lo sosode den bo rela- 
cionnan personal. Personanan cu ta acerca 
bo ta interesante 

y esey ta causa bo admiracion y satisfaccion 
personal. Numbernan pa awe: 6,13, 26 y 41. 


No bisa e prome cos cu ta bin den bo boca. 
E influencia directo di Venus, ta contra pesa 
e balansa y ta inclina na bo fabor. Pone un 
dosis di cautela den loke bo ta bisa. Number- 
nan pa awe: 10, 19, 29 y 40. 



Tauro 



Mercurio contribui pa bo ta mas flexibel, 
mas prudente. Alerta, Geminis, cosnan no 
ta dje malo manera bo ta pensa. Bo fmancia 
lo ricibi un impacto fuerte. Numbernan pa 
awe: 1, 14, 33, 45. 

Geminis 


Tin excitacion y “candela” na momento 
di intimidad sexual den bo bida amoroso. 
Esaki ta un dia pa evalua con bo ta mane- 
hando bo asuntonan sentimental. Num- 
bernan pa awe: 7, 20, 30 y 39. 



Cancer 


Expresa bo mes cu naturalidad pero sin 
herida otro. Bo ta sinti e necesidad di pur- 
ba algo diferente den bo relacion. Pone bo 
cosnan mas cla. Numbernan pa awe: 9, 
25, 28 y 50. 


Bo ta bon auspicia riba tereno sentimen- 
tal. Bo intuicionnan no lo faya bo aunke 
bo por ta algo indeciso door di e accion di 
bo. Numbernan pa awe: 19, 35, 38 y 44. 




lfirgo 



Libra 


No laga bo mes confundi pa esunnan cu 
ta priminti demasiado. Prome cu involu- 
cra bo mes emocionalmente cu otro hen- 
de, averigua si e ta comprometi. Num- 
bernan pa awe: 11, 23, 37 y 40. 


Amor ta envolve bo cu un onda cu ta 
inspira bo y ta atrae na bo hendenan hopi 
nechi. Desde awe lo bo bay tin hopi cos 
di haci. Numbernan pa awe: 3, 16, 31 y 
43. 



Scorpio 


LJ 



Ta acercando un siman cu hopi move- 
mento. Dilanti bo lo sosode eventonan 
cual bo tin cu opta pa forma parti of 
simplemente para na banda. Number- 
nan pa awe: 12, 22, 36, 39. 

Sagitario 

Evita discuti cu personanan poco inteli- 
gente y fanatico. Ta un perdida di tempo. 
Bo mester ta hopi prudente pasobra lo bo 
bay enfrenta personanan dificil. Number- 
nan pa awe: 6, 22,40 y 52. 



Capricornio 


Lo bo keda sorprendi ora bo scucha un 
confesion. Sigui bo intuicionnan y lo bo 
logra resultadonan prometedor den tur 
loke bo ta purba di realisa. Numbernan pa 
awe: 4, 17, 24 y 38. 



Aquario 


Bo forsa di boluntad lo activa notabel y lo 
bo logra loke bo tabata desea. E actitud di 
duda, ta causa di falta di sosiego. Ta ora pa 
mira realidad. Numbernan pa awe: 5, 18, 
27 y 35. 



Pisces 

B16 l MUNDO CURIOSO 






Tapijt, arte pa bo piso 


por bira e punto central di 
atencion di un ambiente, den 
un otro obra di arte. 

Limpieza y cuido 
Tapijt debi cu nan tin cu ri- 
sisti hopi trafico di hende, 
nan ta acumula hopi stof y 
sushedad. E miho conseho ta 
haci nan limpi cu un stofzui- 
ger por lo menos un biaha pa 
siman. 

Ora bo ta bari of stofzuig e 
tapijt haci esey den e mes 
un direccion di e lananan di 
e tapijt. Mantene bo tapijt 
aleha di solo directo pasobra 
esey ta kita e colo. No sacudi 
ni golpia e tapijt, su tehido ta 
daña y e ta dura menos. Hiba 
bo tapijt un bes pa ana na un 
luga special cu ta haci tipo di 
trabounan ey. 

Un espacio, un textura 
Ora di haci bo escogencia 
bo mester tene na cuenta tur 
circunstancia den bo hogar. 
Por ehempel, den un espa- 


cio unda tin mucha y mas- 
cota ta miho bo uza un tapijt 
di fabricacion diki cu ta facil 
pa haci limpi. Pa bo entrada 
principal, ideal ta pa pone un 
tapijt special pa pafo traha di 
fibra diki cu ta recoge e gran 
cantidad di sushi, e mate- 
rial cu ta wordo recomenda 
ta di polipropileno, mescos 
ta conta pa baño y cushina. 
“Nan ta anti humedad, re- 
sistente, facil pa limpia, pero 
mas importante ta cu nan 
ta sigur, nan ta excelente pa 
separa zonido y temperatura, 
nan ta absorba hopi stof di 
paña , cabey etc. tambe. 

Cu tapijt bo ta logra cu e ar- 
eanan di bo hogar ta wordo 
bon defmi visualmente, asina 
ta cu si bo kier crea un punto 
di enfoke ta recomendabel pa 
bo uza algun figura central 
manera ronchi of un diseño 
cu ta hala hopi atencion.Q 


Maske cu hopi hende ta di 
opinion cu uzo di tapijt a 
pasa pa historia, semper 
e lo ta bo miho aliado pa 
decora. 

Ta hopi meter di piso sea di 
palo, ceramica of lamina tin 
den bo cas. Y pa kibra e posi- 
bel monotonia bo por scoge 
pa tapijt, pero ta pa esey tapijt 
fey tambe. Un acesorio cu 
no por falta ora bo kier en- 
rikece un ambiente, traha un 
dushi atmosfera of pa pone 


colo den e espacio. 

Tapijt por separa of crea sce- 
nario nobo y cu nan diseño, 
trece exclusividad den e es- 
pacio. 

Tapijt ta converti bo hogar 
den un pieza unico. Si bo tin 
un tapijt na bo cas ta mescos 
cu bo tin un obra di arte riba 
vloer cu ta yuda pone con- 
traste na diferente 
Si ta trata di diseño, e mer- 
cado ta ofrece un amplio sur- 
tido pa bo scoge, cu hopi bi- 
aha ta mara na tradicionnan 
cultural, cu hopi trabou di 
artesano. Su innovacion ta 
liga na e tendencia den dec- 
oracion y moda, cu ta haci 
cu semper nan ta pas cu e 
ultimo grito den moda, am- 
biente y material. 

Si bo ta bay adkiri uno, corda 
cu lo cual ta domina den e 
tempo aki ta colo, como tal 
bo por haya tapijt den tur 
tamaño, material y e prijs cu 
bo ta desea, abo mester scoge 
ta cua bo kier. Tapijt ta of- 
rece un solucion optimal pa 
e espacio unda bo ta busca pa 
crea dinamismo. 


bon opcion, nan ta completa- 
mente traha na man y fabrica 
di lana; bo tin esunnan tradi- 
cional cu figuranan geomet- 
rico of etnico, pero si bo kier 
esunnan di ultimo moda bo 
tin esunnan di collage. 

Hopi tapijtnan Persa tin un 
composicion di colonan cu 
tokenan moderno y hopi col- 
orido. 

Si abo ta di e onda di cosnan 
cu ta resalta y natural, descu- 
bri e opcionnan cu ta bin di 
Europa. “Hulanda, Belgica y 
Turkia cu ta trece proposi- 
cionnan cu ta crea un zona 
berde den bo hogar. Cu ta 
crea un ambiente di natura- 
lesa yena cu tononan alegre y 


Nan creacion ta wordo traha 
cu diferente material, bo ta 
haya tapijt traha di diferente 
material sea completo di un 
solo material pero mas tanto 
di un combinacion di mate- 
rial. Por ehempel bo ta haya 
tapijt di clina di cabay, cu- 
ero fiber, lana di diferente 
animal, seda, tambe metal y 
tambe material recicla. 

Pa arianan manera oficina 
locual ta resalta ta tapijtnan 
di nylon y polyester, nan ta 
material di hopi resistencia y 
ta duradero, y tambe nan tin 
un efecto hopi limpi y nan 
colo no ta sali facil. 

Scoge segun bo estilo, lo cual 
bo por ta sigur ta cu un tapijt 


Si locual bo ta busca ta exclu- 
sividad, tapijtnan Persa ta un 


cu flornan yen di colo. 
Artesanonan ta crea obra di 
arte unico y cada bes bo por 
wak e diferencia den e tra- 
bounan. Bo por observa un 
mescla di textura y material 
den un combinacion tradi- 
cional cu algo nobo, algo 
moderno. E artesano cu su 
mannan ta crea un realidad. 












